Islamic Affairs – Page3– Ministry of Islamic Affairs\nމިނިސްޓަރ އޮފް އިސްލާމިކް އެފެއާޒް ޑރ. އަހްމަދު ޒާހިރު ޢަލީ، ސަޢޫދީ ޢަރަބިއްޔާގެ އިސްލާމިކް ރިސަރޗް އެންޑް ޓްރެއިނިންގ އިންސްޓިޓިއުގެ (އިރްތީ) ގެ ވަފްދުގެ ބޭފުޅުންނާ ބައްދަލުކުރައްވައިފި\nމިނިސްޓަރ އޮފް އިސްލާމިކް އެފެއާޒް ޑރ. އަހްމަދު ޒާހިރު ޢަލީ، ސަޢޫދީ ޢަރަބިއްޔާގެ އިސްލާމިކް ރިސަރޗް އެންޑް ޓްރެއިނިންގ އިންސްޓިޓިއުގެ (އިރްތީ) ގެ ވަފްދުގެ ބޭފުޅުންނާއެކު މިއަދު ބައްދަލުކުރައްވައިފިއެވެ. މި ބައްދަލުވުމުގައި މައިގަނޑު ގޮތެއްގައި މަޝްވަރާކުރެވުނީ ޒަކާތް ބެހުމާއި ބަލައިގަތުމާއި އަދި އިސްލާމިކް ފައިނޭންސްގެ ކަންކަމާއި ގުޅޭގޮތުންނެވެ. އިރްތީއިން ވަނީ މިނިސްޓްރީއާއި ގުޅިގެން 2014 ވަނަ އަހަރު ދިވެހިރާއްޖޭގެ ޒަކާތާއި ބެހޭ ޤާނޫނު އެކުލަވާލާފައެވެ.\nމި ބައްދަލުވުމުގައި ވާހަކަ ދައްކަވަމުން އިރްތީ ވަފްދުގެ ބޭފުޅުން ރާއްޖޭގެ ކެޕިޓަލް މާކެޓް ޑިވެލޮޕްމަންޓް އޮތޯރިޓީއާއި ގުޅިގެން އިސްލާމިކް ފައިނޭންސްގެ ކުރު ޓްރެއިނިން ކޯހެއް ރާއްޖޭގައި ހިންގުމަށް ހަމަޖެހިފައިވާ ވާހަކަ ވަނީ މިނިސްޓަރާ ހިއްސާކުރައްވާފައެވެ. އަދި އިސްލާމިކް މިނިސްޓްރީގެ ފަރާތުން ޒަކާތު ޕޯޓަލްއެއް ހެދުމަށް ތައްޔާރުވަމުން އަންނަ ވާހަކަ މި ވަފްދުގެ ބޭފުޅުންނާއި ހިއްސާކުރެއްވިއެވެ. ވަފުދުގެ ފަރާތުން މި ޕޯޓަލް ހެދުމަށް ބޭނުންވާ ފަންނީ އެހީތެރިކަމާއި ، މާލީ އެހީތެރިކަން ހޯދައިދިނުމަށް މަސައްކަތްކޮށްދެއްވާނެކަމަށް ވިދާޅުވިއެވެ.\nމިނިސްޓަރ އިތުރަށް ވާހަކަފުޅު ދައްކަވަމުން ދިވެހިރާއްޖޭގައި ވަޤްފް ޤާނޫނެއް އެކުލަވާލަން މަސައްކަތްކުރައްވަމުން ގެންދަވާ ވާހަކަ ވަފުދުގެ މެމްބަރުންނާ ހިއްސާކުރެއްވުމުން އެބޭފުޅުންގެ ފަރާތުން މި ޤާނޫނު ޑްރާފްޓުކުރުމަށް ބޭނުންވާ ފުރިހަމަ އެއްބާރުލުން ލިބޭނެކަމުގެ ޔަޤީންކަންދެއްވިއެވެ. ހަމައެހެންމެ ރާއްޖޭގައި އިސްލާމިކް ފައިނޭންސް ކުރިއެރުވުމުގެ މުހިއްމުކަމާއި ބެހޭގޮތުން މި ބައްދަލުވުމުގައި މަޝްވަރާކުރެވުނެވެ. މިގޮތުން އިސްލާމިކް ޓުއަރިޒަމް އަދި މި ނޫނަސް އިސްލާމިކް ފައިނޭންޝިއަލް ޕްރޮޑަކްޓްސް ކުރިއެރުވުމަށް ޕްރައިވެޓް ސެކްޓަރ އަށް އިންވެސްޓް ކުރުމަށް ފުރުސަތު ހުޅުވާލުމަކީ ވަރަށް މުހިއްމު ކަމެއްކަމަށް ވަފްދުގެ ބޭފުޅުން ހާމަކުރެއްވިއެވެ.\nމި ބައްދަލުވުން ނިންމަވާލައްވަމުން އިސްލާމިކް މިނސްޓަރ ޑރ.އަހްމަދު ޒާހިރު ޢަލީ އިރްތީ ވަފުދުގެ ބޭފުޅުންނާއި ހަދިޔާ ބަދަލުކުރެއްވިއެވެ. އަދި މިނިސްޓަރ އަށް ބައްދަލުކުރެއްވުމުން އެބޭފުޅުންނަށް ވަރަށް ބޮޑަށް ޝުކުރުދެންނެވުމަށްފަހު މެހެމާނުން ސޮއިކުރައްވާ ފޮތުގައި ވަފުދުގެ ފަރާތުންވަނީ ސޮއިކުރައްވާފައެވެ.\nމިނިސްޓްރީ އޮފް އިސްލާމިކް އެފެއާޒްއަށް އައްޔަނު ކުރެއްވުނު ޕާމަނަންޓް ސެކެޓްރީއަށް މަރުހަބާ ދެންނެވުމުގެ ގޮތުން އިސްލާމިކް މިނިސްޓްރީގެ ހުރިހައި މުވައްޒަފުންނަށް ރަސްމިއްޔާތެއް ބާއްވައިފިއެވެ. މި ރަސްމިއްޔާތުގައި މިނިސްޓަރ އޮފް އިސްލާމިކް އެފެއާޒް ޑރ. އަހްމަދު ޒާހިރު ޢަލީއާއި، އޮފީހުގެ އިސްވެރިންނާއި މުވައްޒަފުން ބައިވެރިވެ ވަޑައިގެންނެވިއެވެ.\nމި ހަފްލާގައި ވާހަކަފުޅުދައްކަވަމުން ޑރ. އަހްމަދު ޒާހިރު ޢަލީ ވަނީ ޕާމަނަންޓް ސެކެޓްރީއަށް، މިނިސްޓަރ ގެ އަމިއްލަ ނަމުގައާއި، މިނިސްޓްރީގެ ނަމުގައާއި އަދި މުވައްޒަފުންގެ ނަމުގައި ވަރަށް ބޮޑަށް މަރުހަބާ ދަންނަވާފައެވެ. އަދި ޕާމަނަންޓް ސެކެޓްރީގެ މަޤާމަކީ ސިވިލް ސާވިސްގެ އެންމެ މަތީ މަގާމުކަމަށްވެފައި، މި މަޤާމުގައި ހުންނަ ބޭފުޅަކީ މިނިސްޓްރީގެ ހުރިހައި މުވައްޒަފުންގެ ބަލަދުވެރި ފަރާތްކަން ހަނދުމަފުޅުކޮށްދެއްވާފައިވެއެވެ. އަދި ޕާމަނަންޓް ސެކެޓްރީގެ މަސްޢޫލިއްޔަތު އަދާކުރުމަށް ބޭނުންވާ ފުރިހަމަ އެއްބާރުލުމާއި އެހީތެރިކަން އޭގެ އެންމެ ފުރިހަމަ ގޮތުގައި މިނިސްޓްރީގެ ފަރާތުން ލިބޭނެކަމުގެ ޔަޤީންކަން މިނިސްޓަރ ވަނީ ދެއްވާފައެވެ. އަދި އެއްވެސް މުވައްޒަފަކަށް ސިޔާސީގޮތުން ނުވަތަ އެހެން އެއްވެސް ގޮތަކަށް ވަޒީފާގެ ބިރުދެއްކުމުގެ އެއްވެސް ޢަމަލެއް ނުހިނގާނެކަމުގެ ފުރިހަމަ ޔަޤީންކަން މިނިސްޓަރގެ ވާހަކުފުޅުގައި ފާހަގަކުރެއްވިއެވެ.\nމިނިސްޓަރގެ އިތުރުން ޕާމަނަންޓް ސެކެޓްރީއަށް ހޮވިވަޑައިގަން ޢަބްދުލްހަސީބު އިސްމާޢީލްވެސް މި ހަފްލާގައިވަނީ މުވައްޒަފުންނާއި މުޚާތަބުކޮށް ވާހަކަދައްވާފައެވެ. މުވައްޒަފުންގެ ކަންކަން ހިންގެވުމުގައި އެއްވެސް ތަފާތުކުރުމެއްނެތި، އިންސާފައި ހަމަހަމަކަމާއެކު މުވައްޒަފުންނަށް ޚިދުމަތްކުރުމުގައި ދެމިހުންނަވާނެކަން ހަސީބު ވިދާޅުވިއެވެ. ހަމައެހެންމެ މި މަސައްކަތުގައި ހުރިހައި މުވައްޒަފުން އެބޭފުޅާއަށް އެއްބާރުލުން ދެއްވާނެކަމަށް އުންމީދުކުރައްވާކަމަށްވެސް ހަސީބު ފާހަގަކުރެއްވިއެވެ.\nމިނިސްޓަރ އޮފް އިސްލާމިކް އެފެއާޒް ށ. ކޮމަންޑޫ ކައުންސިލް އިދާރާގެ ބޭފުޅުންނާއި ބައްދަލު ކުރައްވައިފި\nމިނިސްޓަރ އޮފް އިސްލާމިކް އެފެއާޒް ށ. ކޮމަންޑޫ ކައުންސިލް އިދާރާގެ ބޭފުޅުންނާއި ބައްދަލު ކުރެއްވައިފިއެވެ.\nމިނިސްޓަރ އޮފް އިސްލާމިކް އެފެއާޒް ޑރ. އަހުމަދު ޒާހިރު ޢަލީ ރ.އުނގޫފާރު ކައުންސިލް މެންބަރުންނާއި ބައްދަލު ކުރައްވައިފި\nރ. އުނގޫފާރުގެ ކައުންސިލްގެ އިދާރާގެ ފަރާތުން އިސްލާމިކް ސެންޓަރ އަދި މިސްކިތްތަކާއި ގުޅޭގޮތުން މަޝްވަރާއްވުމަށް، މިނިސްޓަރ އޮފް އިސްލާމިކް އެފެއާޒް ބައްދަލުކުރެއްވައިފިއެވެ.


Vote ge moosumaa dhimaakoh viyaanudha nurakkaatheri kankan...\nވޯޓުގެ މޫސުމާ ދިމާކޮށް ވިޔާނުދާ ނުރައްކާތެރި ކަންކަން ފެށިއްޖެ: ރައީސް ޔާމީން\nއެހެން ވިދާޅުވީ މާލޭގައި ހިންގި މާރާމާރީއާ ގުޅިގެން\nނުބުނާނަށް މިއީ ވަކި ބަޔަކު ކުރުވާ ކަމެކޭ: ރައީސް ޔާމީން\nޒަހަމްކޮށްލި ޒުވާނާގެ ހާލު ސީރިއަސް\nކ. މާލެ 28 އޯގަސްޓު 2018 | އަންގާރަ 12:06 4,035\nރައީސް އަބްދުﷲ ޔާމީން: ރ. އަތޮޅަށް ކުރައްވާ ދަތުރުފުޅުގައި އިންނަމާދޫއަށް ވަނީ ވަޑައިގެންފައި - ރައީސް އޮފީސް\nރިޔާސީ އިންތިހާބުގެ ވޯޓުލުމާ ދިމާކޮށް، "ވިޔާނުދާ ނުރައްކާތެރި" ކަންކަން ހިންގަން ފަށާފައިވާ ކަމަށް ރައީސް އަބްދުﷲ ޔާމީން ވިދާޅުވެއްޖެއެވެ.\nހޮނިހިރު ދުވަހުގެ ރޭ މާލޭގައި ހިންގި ނުރައްކާތެރި މާރާމާރީއާ ބެހޭ ގޮތުން ރ. އިންނަމާދޫގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ އެ މާރާމާރީއަކީ "ވަރުގަދަ ޒަހަމްގެ ހަމަލާއެއް" ކަމަށެވެ. މާރާމާރީގައި ޒަހަމްވި މީހާގެ ހާލު ސީރިއަސް ކަމަށާއި ނަމަވެސް އެ އަމަލަކީ ވަކި ބަޔަކު ކުރުވާ ކަމެއް ކަމަށް ނުބުނާނެ ކަމަށް ރައީސް ޔާމީން ވިދާޅުވިއެވެ.\n"މިހާރު އިދިކޮޅު ކެންޑިޑޭޓުންނާއި އެމްޑީޕީން މި ފައްކާ ކުރަމުން މި އަންނަނީ ކޮން ކަހަލަ މޫސުމެއް ބާއްވައޭ. ރޭ ނޫން އިއްޔެ ރޭ މާލޭގައި އަނެއްކާ ވެސް ވަރުގަދަ ޒަހަމްގެ ހަމަލާއެއް އެ ދިޔައީ. މީހަކު ވަރަށް ވަރުގަދައަށް ޒަހަމްކޮށްލާފަ. އޭނާ ވަރަށް ސީރިއަސް. މިއަދަކު އަޅުގަނޑަކަށް ނޭނގޭ އޭނަގެ ހާލަތެއް. އިއްޔެ ހަމަ ގައިމު ވެސް ސީރިއަސް. މިހާރު ވެސް ފެށިގެންދަނީ، އަޅުގަނޑު ނުބުނާނަށް މިއީ ވަކި ބަޔަކު ކުރުވާ ކަމެކޭ. އެހެން ނަމަވެސް މިހާރު މި ފެށިގެން މިދަނީ ވޯޓު ލުމުގެ މޫސުމާ ދިމާކޮށް، މިހާރު މި ފެށިގެން މިދަނީ މިކަހަލަ ވިޔާނުދާ ނުރައްކާތެރި ކަންކަން،" ރައީސް ޔާމީން ވިދާޅުވިއެވެ.\nރައީސް ޔާމީން އެހެން ވިދާޅުވެފައި ވަނީ މިދިޔަ ހޮނިހިރު ދުވަހުގެ ރޭ އިސްކަންދަރު ސްކޫލްގެ ފުރަގަހުން އޮންނަ ގޯޅިއެއްގެ ތެރޭގައި ޒުވާނެއްގެ ބޮލުގައި ކޯރާޑިއަކުން ޖަހައި، ޒަހަމްކޮށްލާފައިވަނިކޮށެވެ. އެ ޒުވާނާއަށް އޭޑީކޭ ހޮސްޕިޓަލުގައި ފަރުވާ ދެމުންދާއިރު، އޭނާގެ ސިކުނޑިއަށް ވަނީ ލޭ އެޅިފައެވެ.\nސަރުކާރުން ހިންގާފައިވާ ހިޔާނާތުގެ ފައިސާ ހޯދަން އެމްޑީޕީ ގައުމީ މަޖިލީހުން ނިންމި ނިންމުމާ ގުޅޭ ގޮތުން ރައީސް ޔާމީން ވިދާޅުވީ ގެއްލިފައި ހުރި ފައިސާ ފެންނާނީ ބައެއް ގޭގެ ތަންމަތި ބެލުމުން ކަމަށެވެ.\nއެމްޑީޕީގެ ގައުމީ މަޖިލީހުން ފާސްކުރަނީ އިބްރާހިމް މުހައްމަދު ސޯލިހަށް ލާޒިމް ކުރުވާ ގަރާރެއް. އެ ގަރާރުގެ ދަށުން އެމްޑީޕީގެ މީހުން ނުކުންނަންވީ ހަގީގަތުގައި ގެއްލިފައި ހުރި ފައިސާ ހޯދަން. އެންމެ ގިނައިން ފައިސާ ހޯދާނީ ބައެއް ގޭގެ ބެލީމަ އެ ގޭގެ ތަންމަތިން. އެއީ ފައިސާ ހޯދޭނެ ގޮތަކީ.\n"މިއުޅެނީ ގެއްލިފައި ހުރި ފައިސާ ހޯދަން މިއުޅެނީ. ކީއްކުރަންތޯ ގެއްލިފައި ހުރި ފައިސާ ހޯދަނީ. އަޅުގަނޑަށް މި ހީވަނީ ގެއްލިފައި ހުރި ފައިސާ ހޯދަން މިއުޅުއްވަނީ އެ ބޭފުޅުން މިހާރު ރަށްރަށުގައި ކުރައްވަން އުޅުއްވާ ކަންތައް ކުރައްވަން ކަންނޭނގޭ."


Apple in IPhone6hiley service koh dhenee\nއައިފޯން6 : އެޕަލްއިން އައިފޯން6ހިލޭ ސާވިސްކޮށް ދިނުމުގެ ޕްރޮގްރާމެއް ވަނީ ފަށާފައި\nއެޕަލް ކުންފުނީގެ ފޯނުތައް ގެންގުޅޭ ފަރާތްތަކަށް ދިމާވާ އެންމެ ބޮޑު މައްސަލައަކީ ފޯނު ސާވިސް ކުރަން ނަގާ އަގު ބޮޑުވުމެވެ. އެއީ އެކުންފުނިން ގަސްތުގައި ކުރާ ކަމެއް ކަމަށް ވެސް ބައެއް މީހުން ބުނެ އެވެ. އަދި ފޯނު ސާވިސް ކުރުމުގެ މަސައްކަތް ނުނިމި ދިގު ދެމިގެން ދިޔުމަކީ ވެސް އެހާ ފޫހިވާ ކަމެކެވެ. ގިނަ ފަހަރާ އެގޮތަށް ދިމާވަނީ، ފޯނުގެ ސާވިސްއަށް ބޭނުންވާ ބައިތައް ސީދާ އެޕަލް ކުންފުނިން ހޯދާތީ އެވެ. އެއީ އައިފޯން ޔޫޒަރުންނަށް އެންމެ އިތުބާރު ކުރެވޭ ގޮތްވެސް މެ އެވެ. މިހާރު އެޕަލް ކުންފުނިން އެވަނީ އެކުންފުނީގެ 2014 ވަނަ އަހަރު ނެރުނު އައިފޯން6އަދި އައިފޯން6ޕްލަސް ހިލޭ ސާވިސް ކޮށްދޭނެ ކަމަށް ބުނެފަ އެވެ.\nފޯނު ހިލޭ ސާވިސްކޮށް ދޭން އެޕަލް ކުންފުނިން ނިންމީ، އައި ފޯން6އަށް މިހާރު ދިމާވެގެން އުޅޭ މައްސަލައެއްގެ ސަބަބުންނެވެ. އައިފޯން6އަދި އައިފޯން6ޕްލަސް ގެންގުޅޭ މީހުންގެ ފޯނު ހަމަ ކުއްލިއަކަށް ނިވޭނީ އެވެ. މިހެން ދިމާވަނީ ކީއްވެ ކަމެއް ނުބުނެ އެޕަލްގެ "ސަޕޯޓް އެޕަލް" ސައިޓުގައި ބުނެފައިވަނީ ފޯނު ކުއްލިއަކަށް ނިވޭނަމަ އެކަން އެކުންފުނީގެ ސަމާލު ކަމަށް ގެނައުމުން މައްސަލަ ހައްލު ކޮށްދޭނެ ކަމަށެވެ. އެގޮތުން ސަޕޯޓް އެޕަލްގެ ވެބްސައިޓަށް ވަންނައިރު ފޯނުގެ ސީރިއަލް ނަމްބަރު ޖެހެން ހުންނާނެ އެވެ. އެއަށްފަހު ފޯނަށް މައްސަލައެއް ދިމާވެފައި ވާނަމަ އެޕަލް ކުންފުނީގެ ހަރަދުގައި ފޯނު ސާވިސް ކޮށްދޭނެ އެވެ.\nމިއީ ކިހިނެތްވާ ކަމެއްކަން އެޕަލް ކުންފުނިން ހާމަ ނުކުރިޔަސް އެޕަލް ކުންފުނިން އާ ފޯނެއް ނެރޭއިރު މިކަހަލަ މައްސަލަތައް ކުރީގެ ފޯނުތަކަށް ދިމާވެ އެވެ. އެގޮތުން އައިފޯން 8 ލޯންޗު ކުރުމަށްފަހު އެޕަލްއިން ވަނީ އައިފޯން6ގެ ޕާފޯމެންސް ސްޕީޑު ދަށްކޮށްފަ އެވެ. މިގޮތަށް އަމަލު ކުރުމުން ކަސްޓަމަރުން އެޕަލް ކުންފުނީގެ އެންމެ ފަހުގެ ފޯނުތައް ގަނެ އެވެ. އެހެން ކަމުން މިހާރު އައިފޯން6އަށް ދިމާވެގެން މިއުޅެނީ ވެސް މިކަހަލަ މައްސަލައަކަށް ވުން ގާތެވެ.\nއައިފޯން6ގެ ޕާފޯމެންސް ސްޕީޑް ދަށް ވެފައިވާ ކަމަށް ކަސްޓަމަރުން ބުނަން ފެށުމުން، އެއަށް ޖަވާބު ދީ އެޕަލްއިން ބުނީ ޕާފޯމެންސް ދަށް ކުރަނީ ގަސްތުގައި ކަމަށެވެ. އެޕަލް މިކަމަށް އިއުތިރާފުވި ނަމަވެސް އެކުންފުނީގެ ވިޔަފާރިއަށް ގެއްލުމެއް ނުލިބެ އެވެ.\nއައިފޯން6ސާވިސްއަށް ދިނަސް ހަމައެކަނި ސާވިސްކޮށް ދެނީ ހަމައެކަނި ފޯނު ނިވޭ މައްސަލަ އެވެ. ފޯނުގެ ޑިސްޕްލޭ ތަޅައިގެން ގޮސްފައި ހުރުމުން ނުވަތަ އެހެން ގެއްލުމެއް ލިބިފައިވާނަމަ އެކަން ރަނގަޅު ކުރުމަށްފަހު އަގެއް ނާގާނެ އެވެ. ބެލެވޭ ގޮތުގައި ފޯނު އެ ސާވިސް ތައް ކޮށްދޭނީ އާންމުކޮށް ނަގާ އަގުތަކަށްވުރެ އަގު ހެޔޮކެށެވެ. ޓެކް ވިޔަފާރިތައް ދިރާސާކުރާ ފަރާތްތަކުން ބުނަމުންދަނީ އެޕަލް ކުންފުނިން ފޯނު ނިވޭ މައްސަލަ ހިލޭ ސާވިސްކޮށް ދޭން ނިންމީ އެ ކުންފުނީގެ ނެޓްވޯކަށް އަރައިގެން އުޅޭ އެރާ އެއްގެ ސަބަބުން ކަމަށެވެ. އަދި މިކަން އާންމުނާ ހަމައަށް ތިލަ ނުކުރުމުގެ ބޭނުމުގައި އެޕަލް އިން ފޯނު ހިލޭ ސާވިސް ކޮށްދެނީ ކަމަށް ވެސް އެފަރާތްތަކުން ބުނެ އެވެ.


Anehkkaa Ves Thulusdhoo In Covid19 Ah Meehaku Positive Vejje\nއަނެއްކާވެސް ތުލުސްދޫ އިން ކޮވިޑް19 އަށް މީހަކު ޕޮޒިޓިވްވެއްޖެ\nކ. ތުލުސްދޫ --\nކ. ތުލުސްދޫ އިން އަނެއްކާވެސް ކޮވިޑް19 އަށް މީހަކު ޕޮޒިޓިވްވެއްޖެއެވެ.\nމީގެކުރިންވެސް ކޮވިޑް19 އަށް އެރަށުން ދެ މީހަކު ޕޮޒިޓިވްވެފައިވާއިރު އެފަހަރު ޕޮޒިޓިވްވީ ދިވެއްސަކާއި ބިދޭސީއެކެވެ. އެ ދެ މީހުންނަކީ އެރަށު ކޮންޓްރެކްޓު މަސައްކަތް ކުރާ ކުންފުންޏެއްގެ ދެ މީހުންނެވެ. އެ މީހުންނަށް ބަލި ޖެހުނީ މިދިޔަ މަހުގެ 21ވަނަ ދުވަހުއެވެ. މިފަހަރު ކޮވިޑް19 އަށް ޕޮޒިޓިވްވީ ބިދޭސީއެކެވެ. މިކަން ވަނީ "ހަތާވީސް އޮންލައިން" އަށް އެރަށު ޓާސްކް ފޯސްގެ އޮފިޝަލަކު ކަށަވަރު ކޮށްދީފައެވެ.\nތުލުސްދޫ އިން މިއަދު ކޮވިޑް19 އަށް ޕޮޒިޓިވްވި މީހާއަކީ މިއަދު އެ ބައްޔަށް ޕޮޒިޓިވްވި 8 މީހުންގެ ތެރޭގައި ހިމެނޭ މީހެކެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ ފަސް ދިވެއްސަކާއި ބަންގްލަދޭޝް ތިން މީހަކު ކޮވިޑް19 އަށް މިއަދު ޕޮޒިޓިވްވެފައިވާ ކަމަށެވެ.


A 'Level' Ge Emme Rangalhu Natheejaa Hoadhi3Dharivarunnaai Raees Bahdhalu Kurahvvaifi - Vaguthu\nއޭ ލެވެލްގެ އެންމެ ރަނގަޅު ނަތީޖާ ހޯދި ތިން ދަރިވަރުންނާ ރައީސް ބައްދަލުކުރައްވައިފި\nރައީސް ޔާމީން މިދިޔަ އަހަރު އޭލެވެލް އިމްތިހާނުން އެންމެ ރަނގަޅު ނަތީޖާ ހޯދި ދިވެހި ތިން ދަރިވަރުންނާ މިއަދު ބައްދަލުކުރައްވައިފިއެވެ.\nރައީސް އޮފީހުގައި ބޭއްވެވި މި ބައްދަލުކުރެއްވުމުގައި، ރައީސް ޔާމީން ވަނީ މިދިޔަ އަހަރުގެ އެންމެ މޮޅު ނަތީޖާ ހޯދައިގެން ސަރުކާރުން ދެއްވާ ސްކޮލަރޝިޕް އެކުދިންނަށް ލިބުމުން އެކަމަށް މަރުޙަބާ ވިދާޅުވެފައެވެ. އަދި މިފަދަ ފަޚުރުވެރި ނަތީޖާއެއް ހޯދިކަމަށްޓަކާ ވަރަށް ބޮޑަށް އުފާފުޅުކުރައްވާ ކަމުގައިވެސް ރައީސް ވިދާޅުވިއެވެ.\nމިއަދުގެ ބައްދަލުކުރެއްވުމުގައި ވާހަކަފުޅު ދައްކަވަމުން، ރާއްޖެއިން ބޭރުގެ ޔުނިވަރސިޓީއެއްގައި ތަޢުލީމު ޙާސިލު ކުރި ކަމުގައިވިއަސް ޤައުމުގެ ޙާލަތާއިމެދު ވިސްނުމަށާއި، ޤައުމަށް ބޭނުންތެރިވާނެ ކަންތައްތަކާމެދު ވިސްނައި އެކަންތައްތައް މަގުފަހި ކުރެވޭނެ ގޮތްތައް ހޯދުމަށް އެދިވަޑައިގެންނެވިއެވެ. އަދި ޤައުމަށް ވަފާތެރިވުމަށާއި ޤައުމުގެ ނަމަށް ހުތުރުވާފަދަ ކަންތައްތަކަށް ވާގިދޭފަދަ އެއްވެސް ކަމެއްނުކުރުމަށް އެމަނިކުފާނު ނަޞޭހަތްތެރިވެ ވަޑައިގެންނެވިއެވެ.\nމާޗް 4, 2018 14:24\nމާޗް 4, 2018 15:27\nހާދަ ފަހުރުވެރުވެރި ވެއޭ މިފަދަ ދަރިވަރުން ފެނުމުން. ﷲ ތައާލާ ތިޔަ3ކުދިންގެ މަސައްކަތުގައި ބަރަކާތް ލައްވާ ތިޔަ3ކުދިންނަކީ ގައުމަށް ވަފާތެރި އިސްލާމް ދީނަށް ލޯބި ކުރާ ކުދިން ކަމުގައި ލައްވާށި. އާމީން.\nމާޗް 4, 2018 16:32\nއޭލެވެލްގެ އެންމެ މޮޅު ތިން ދަރިވަރުންނާ ރައީސް ބައްދަލުކުރައްވައިފި ނަމަ އެއީ މަމެން އުފާ ކުރާ ކަމެކޭ. އަދި މިފަހަރު އޯލެވެލް އިން އެންމެ މޮޅު ވަނަ ހޯދީ ތިން އަންހެން ކުދިން ކަމަށްވާތީވެ އަންހެން ކުދިންގެ ސްޓައިލް އާއި އެމެންގެ އަގާއި އަދި އެމެންގެ އިމޭޖް ހިފެހެއްޓޭނެ އުސޫލުން އެމެން ކެރިއަރ ޗޫސް ކުރާ ނަމަ މަމެން ވެސް ކުޑަ ގައިޑް ލައިނެއް ދީފާނަމޭ ތިކުދިންނަށް. އެއްގޮތަކަށް ވެސް ތިޔާ ތިން ކުދިން ޕޮލިޓިކަލް ސައެންސާއި ގާތް ނުވާތި ސަބަބަކީ އެ ހަދައިފިނަމަ ސަރުކާރުގެ ވަޒީފާ ގަނޑެއް ނޫނީ އަދާ ނުކުރެވޭނެއޭ ޕްރައިވެޓް ސެކްޓަރ ގައި ނުހުންނާނެ އޭ ޕޮލިޓިކަލް ސައެންްސް ބޭނުންވާ ވިޔަފާރި އެއް. އަދި އެއީ ވަރަށް ޑާރޓީ ގޭމް ޖައްސާ މަކަރާއި ހީލަތް ހެދުމުގެ ބައި އިދިކޮޅު ކްރިޓިކްސް އިން ގެންގުޅޭ ދާއިރާ އެކޭ. ޗާރޓަރޑް އެކައުންޓެންޓް އަކަށް ވެއްޖެނަމަ އެއީ ދެން ގޭގައި ލެޕް ޓޮޕް އަދި އިންޓަރނެޓް ކަނެކްޝަން އެއް ހުރުމުން ފައިސާ އޮހޭނެ ނޫންތޭ. އިޓްސް އަ ސިމްޕްލް އީކްއޭޝަން ނޯ ކޮމްޕްލިކޭޝަން.\nމާޗް 4, 2018 16:41\nއޭލެވެލްގެ އެންމެ މޮޅު ތިން ދަރިވަރުންނާ ރައީސް ބައްދަލުކުރައްވައިފި ނަަމަ އެކަމަކީ އެއީ މަމެން ޕިންކީން ވަރަށް އުފާ ކުރާ ކަމެކޭ. މީގެއިން އެގިގެން މިދަނީ ގައުމުގެ ހާކިމާ ގައުމުގެ ރައްޔިތުން ދެކެ ހަގީގީ ލޯބިވާ ކަމޭ ރައީސް އެކުދިންނަށް ދެއްވި އަގު ހުރި ނަސޭހަތުގެ ބަސް ކޮޅުން. ދެން އަނެއް ކޮޅުން މަމެން ޕިންކީންގެ ބިއުޓިފުލް ރައީސް އަކީ އެއީ މިހާރު ގްރޭންޑްޕާ އެއްވެސް މެއޭ އެހެން ކަމަށްވާނަމަ އަދި ވަކިން ގައުމުގެ ރައްޔިތުން ދެކެ ލޯބިވާނެއޭ. އެއީ ޔަގީން ކަމެކޭ. ޓު ޑޭ އައި ސީ ދަ ރެއިނީ ކްލައުޑްސް އާރ އަވޭ. އައިސީ ދަ ފްލާވަރސް އާރ ބްލޫމިންގް. އައި އެންޖޯއިޑް އެވްރީ ރެއިން ވޯޓަރ ޑްރޮޕް އައުޓް ދެއަރ. އެން އައިސީ ބިއުޓިފުލް ތްރީ ރޯޒެސް އާރ ބްލޫމިންގް އޭޒް ދަ ނަމްބަރ ވަންސް. އޯއް ކާންޓް ބިލީވް އިޓް އިޓްސް ސޯ ބިއުޓިފުލް އެން ޕާރފެކްޓް އޯއް ދިސް އިޒް ލަވް ލަވް އިޒް އީޒީ ލަވް ކޭން ޕްލީޒް މީ އިޓްސް ދަ އީޒިއެސްޓް ތިންގް ޓު ޑޫ. އަ ސިމްޕްލް އީކްއޭޝަން ނޯ ކޮމްޕްލިކޭޝަން. ދިސް އިޒް ލަވް ލަވް ލަވް..


Raees Jehilunvaneetho eve?\n-4months ago0- އަމްރު ރއ\nމޯލްޑިވްސް ޑިމޮކްރަސީ ނެޓްވާކުގެ ނަމުގައި މައްޗަންގޮޅީ ބޯގަންވިލާ ޝަހިންދާ އިސްމާއީލްއިސްވެ ހުރެ ކީރިތި ގުރުއާންގައިވާ ބައެއްކަންކަމަށް ހަޖޫ ޖަހައި މި އުއްމަތުގެ މާތް ނަބިއްޔާ ސައްލަﷲ އަލައިހި ވަސައްލަމްއަށް ފުރައްސާރަކޮށް ނެރެފައިވާ ފިތުނަ ފަސާދައިގެ ރިޕޯޓް މިހައިތަނަށްއައި އިރުވެސް ރާއްޖޭގެ ވެރިކަންކުރާ ޕާޓީ އެމްޑީޕީއާއި ސަރުކާރުގެ އެންމެ އިސްވެރިޔާ ބަސްފުޅެއް ވިދާޅުނުވެ ހަނުހުންނަވާފައިވާތީ ވަރަށް ބޮޑު ނުތަނަވަސްކަމެއް އުފެދެންޖެހެއެވެ.\nއެހެނީ މިރިޕޯޓްގައި ބަޔާންކޮށްފައިވާކަމަކީ އާދައިގެ ވާހަކައެއް ނުވުމެވެ. ސީދާ ﷲގެ ކަލާމްފުޅުގައި ބަޔާންކުރައްވާފައިވާ އިސްރާއާއި މިއުރާޖްގެ ވަހީގެ ބަސްފުޅަކީ ސައިންސުގެ އަލީގައި ބުއްދި ގަބޫލުނުކުރެވޭ ވާހަކައެއްކަމަށް ބުނުމެވެ. ދެން ރަސޫލު ސައްލަﷲ އަލައިހި ވަސައްލަމްގެ ހަދީސްބަސްފުޅުތަކަށް ގޮންޖެހުމެވެ.\nމިއީ އިސްލާމެއްގެ އެންމެ މަތީ މަސްލަހަތެވެ. ކީރިތި ﷲގެ ވަހީގެ ބަސްފުޅުކަމުގައިވާ ކީރިތި ގުރުއާންއާއި ކީރިތި ރަސޫލާއަށްވުރެ މަތީ މަސްލަހަތެއް މިދިވެހި އުއްމަތުގައިވޭތޯއެވެ. އެކަމަކު މިފަދަ ނުބައި ޖަރީމާއެއް ހިންގުމުން ސިޔާސީ މަގްސަދަކަށްޓަކައި ހަމަހިމޭންކަން ޚިޔާރުކުރެއްވީއެވެ. އަނެކަކު އެއްގޮތަކުން ނުވިއްޔާ އަނެއްގޮތަކުންވެސް އެރިޕޯޓްގެ ދިފާއުގައި މަސައްކަތްކުރައްވާތަން ފެންނަމުންދެއެވެ. އެކައްޗެއް ބުނުމުން އޭނާގެ ފޮލޯވަރުން ހިތް ހަމަނުޖެހުނީމާ އަނެއް އެއްޗެއް ކިޔައިގެން ވިޔަސް ފަރުޖެއްސޭތޯބަލަނީއެވެ. އެންމެފަހުން މިހާރު އޭނާގެ ފޮލޯވަރުން ރުހޭކަހަލަ އެއްޗެއް ބުނެ ފަރުޖައްސާލައިފިއެވެ.\nމިމައްސަލަ ސީރިއަސްވަނީ މިއީ މިލޮބުވެތި ދިވެހި އުއްމަތުގެ ޝަރަފާއި ކަރާމަތާއި ގުޅޭކަމަކަށްވުމުގެ އިތުރަށް އެއީ ރައްޔިތުން ތިމާއާއި ހަވާލުކުރި ވެރިކަމުގެ ބާރާއި ހަވާލުވުމަށް ދިވެހި މުސްލިމް ރައްޔިތުން ތެދުކޮށް ކަށަވަރުކޮށްފައިވާ ﷲ ތައާލާގެ ވަހީގެ ބަސްފުޅު، ކީރިތި ގުރުއާންގެ ކޮޕީއެއް ކުރިމަތީގައި ބާއްވައިގެން އިސްލާމްދީނަށް ހުރުމަތްތެރިކޮށް ހިތުމަށް މާތް ﷲ ގަންދީ ހުވައިކޮށްގެން ހުންނެވި ފަރާތަކަށްވީއިރު ކީރިތި ގުރުއާންގެ ހުރުމަތްކަނޑައިލުމަށް، ﷲގެ ވަހީގެ ބަސްފުޅަކީ ދޮގު އެއްޗެއްކަން ސާބިތުކޮށްދިނުމަށް މަސައްކަތްކުރިހިނދު އެއީ އެއްވެސް ކަމެއްނޫންކަން ދޭހަކޮށްދޭ މޭރުމަކުން އަމަލުތައް ބަހައްޓަމުންދާތީއެވެ. މިއީ ވެރިއެއްގެ ފިނޑިއަމަލެކެވެ. ލާދީނީ ނުވަތަ ހައްދުފަހަނައަޅާފައިވާ ސެކިއުލަރިސްޓް ބައެއްގެ ކުރިމަތީގައި ނިކަމެތިވެގަނެ ބޯލަނބަލައިލުމެކެވެ.\nދިވެހި ރައްޔިތުން އިބްރާހިމް މުހައްމަދު ސާލިހް ރައީސްކަމުގެ މަގާމަށް އިންތިޚާބުކުރީ ފޮނި އުއްމީދުތަކަކާއެކުއެވެ. އެރައްޔިތުންގެ ދީނާއި ދުނިޔޭގެ ކަންކަން ކުރިއަރުވައި ތަރައްގީކުރުމަށެވެ. އެދިވެހި ރައްޔިތުން އެމީހުންގެ ރައީސަކު އިޚްތިޔާރުކުރީ ކީރިތި ރަސޫލާއަށް ފުރައްސާރަކޮށް ކީރިތި ގުރުއާނަށް އިހާނެތި ބަސްބުނަން އެރައްޔިތުން ރުހޭކަން ދައްކާކަށްނޫނެވެ. ދިވެހި މުސްލިމް ރައްޔިތުންގެ ހައްގުގައި ރައީސުލްޖުމްހޫރިއްޔާ ތެދުވެވަޑައިގަންނަވަންޖެހޭނެއެވެ.\nކީރިތި ގުރުއާނާއި ރަސޫލާއަށް ފުރައްސާކޮށް އަދި މިމުޖްތަމައުގައި ހުރެގެން ކުރިކަންތައް ދިފާއުކޮށް ގަދަބަސްބުނަމުންދާއިރު ދިވެހި ރައްޔިތުންގެ ހައްގު އަދާކުރުމަށް ކުރިއަށް ނުކުމެވަޑައިގަންނަވަންޖެހޭނެއެވެ. އަމިއްލަ ޕާޓީގެތެރޭގައި ލާދީނީ ފިކުރަށް ހިތްޖެހި މަގުގެއްލިފައިވާ ބަޔަކު ތިއްބަސް އަދިވެސް ރައީސް އިބްރާހިމް މުހައްމަދު ސާލިހަކީ ގޮތް ހުސްވެ ހަތަރު އުދަރެސް ފެނުޖެހިފައިވާ މީހެއްކަމަށް ދިވެހި ރައްޔިތުންނަށް ގަބޫލުކުރަން ދައްޗެވެ. މަނިކުފާނުގެ ޕާޓީގެތެރެއިން ބަޣާވާތެއްކޮށްފާނެކަމަށް ބިރުފުޅުގެންވަޑައިގަންނަވަނީތޯއެވެ. ހިމޭނުންހުންނެވުން އެއީ ލާދީނީ ނުވަތަ ސެކިއުލަރިސްޓް ބައިގަނޑުގެތެރޭގައި ހުންނެވުންކަމަށް ދެކޭ ރައްޔިތުން ގިނަވެދާނެއެވެ.\nކުރީގެ ރައީސް މުހައްމަދު ނަޝީދުގެ ވާހަކަ ދެއްކުމުގެ މާނައެއް ނެތެވެ. އޭނާއަށް ވޯޓްދިން މައްޗަންގޮޅީ ދާއިރާގެ ރައްޔިތުން އޭނާ ހޮވީ އޭނާއަކީ ކޮންކަހަލަ ވަނަވަރެއް އޮތް ދީނީގޮތުން އޭނާ ދައްކާ ވާހަކަތައް ރަނގަޅަށް އެގިތިބެ އެވެ. އޭނާއަށް ވޯޓްދިން މީހުންނަކީ އޭނާގެ ފަލްސަފާއަށް ތާއީދުކުރާ ބަޔަކަށްވުމުން އޭނާގެ ބަހަކީ އެދާއިރާގެ މެޖޯރިޓީ ރައްޔިތުންގެ އަޑުކަމަށް ބަލަންޖެހެއެވެ. ކީރިތި ގުރުއާނަށް ހަޖޫޖަހައި ރިޕޯޓްތައްޔާރުކޮށް ނެރުމުން އެއީ ކުށްވެރިކުރަންޖެހޭ ވަރުގެ ބޮޑުކަމަކަށް ރައީސް މުހައްމަދު ނަޝީދަކަށް އަދި އެމަނިކުފާނުގެ ޕާޓީ އެމްޑީޕީއަކަށްނުވިއެވެ. އޭގެ ބަދަލުގައި ކުށްވެރިކުރެއްވީ އެރިޕޯޓަކާއި ދެކޮޅުހަދައި ބަސްއިއްވި މީހުންނެވެ. ފިތުނަވެރިންނަކީ އެއީއެވެ. ޕާޓީގެ އެހެން ވެރިން ތިއްބެވީ ކަހާތަން ހިރުވާވެސް ނުލައެވެ. ނަޝީދު އެއްލެވި ވަލުގައި ގަދަޔަށް ހިއްޕަވައި ވީހާލެއްގައި ވެގަތުމަށެވެ. ހީވާގޮތުން އެޕާޓީގެ ރަސްމީ ބަޔާންތައް ލިޔަންގެންގުޅޭ ކަރުދާސްތައް މިހާރު ހުސްވެފައިވަނީއެވެ. ބޭނުންނުކުރާތާ ގިނަދުވަސްވުމުން ތައްގަނޑުންވެސް ދެލި ހުސްވިއެވެ. ޕާޓީއަށް ނިސްބަތްވާ އިންޑިވިޖުއަލް މީހަކު ޓްވީޓާގައި އެއްޗެއް ބުންޏަސް، ބަސްތައް ހުންނަނީ ހިތްބިރުގެންފައިވާ މީހަކު މަޖްބޫރުން އެއްޗެއް ބުނެލާފަދަ ރާގެއްގައެވެ.\nޝަހިންދާ އިސްމާއީލުގެ އަތްމަތިން މިނެރުނު ރިޕޯޓަކީ އޮޅިގެން ނުވަތަ ނޭގިތިބެ ނެރެފައިވާ ރިޕޯޓެއްނޫނެވެ. މިއީ މީގެ ދެތިން އަހަރުކުރިން ތައްޔާރުކޮށް ވަގުތުއަންނަންދެން ފޮރުވާފައި ބޭއްވުމަށްފަހު ސީދާ ވަގުތުގައި ނެރުނު ރިޕޯޓެކެވެ. މިރިޕޯޓް ނެރުމަށްޓަކައި ދީނީގޮތުން ހައްދުފަހަނައަޅާފައިވާ މީހުންގެ ވާހަކަތައް މެކުހަށްޖަހައި، ސަލާމަތީ ބާރުތައް އެލާޓަށް އައިސް، އެންމެންގެ ދޫދޫމަތިން ދެކެވޭ ވާހަކައަކަށް އެވާހަކަވެއްޖެއުމަށްދާންދެން ރިޕޯޓްގައި ހިފަހައްޓައިގެންތިބީއެވެ. މިރިޕޯޓް ނެރުމާއެކު އެއްބަޔަކު ބެލީ މިއީ ޔާމީންގެ ވެރިކަމުގައި ނެރެފައިވާ އެއްޗެއްކަން ދައްކައި، އެވާހަކަތައް އޮއްބައިލެވޭތޯއެވެ. އަދާލަތު ޕާޓީ ކުރިއަށް ނެރުނީ މިސިޔާސީ ކުޅިއެވެ.\nޝަހިންދާ އިސްމާއީލްގެ ޖަމްއިއްޔާގެ ރިޕޯޓް ކިޔާލުމުން ދިވެހި ރާއްޖޭގެ ފުލުހުންގެ އިންޓެލިޖެންސުން މިބައިމީހުންނަށް އިންޓެލިޖެންސް މައުލޫމާތު ފޯރުކޮށްދީފައިވާކަން ދޭހަވެއެވެ. މިރިޕޯޓް އާއްމުކުރުމުން ފުލުހުންގެ އިދާރާއިން އަމަލުކުރިގޮތަކީވެސް ނުހަނު ހިތާމަކުރަންޖެހޭކަމެކެވެ.\nއަނދިރި ދައުލަތްތައް ހާމަވަމުންދިޔުން\nކޮންމެއަކަސް ކީރިތި ގުރުއާނާއި ކީރިތި ރަސޫލާއަށް ފުރައްސާރަކޮށް ބަޔަކު މިއުފެއްދި ގަނޑުބަޑަކަށްފަހު ދޭހަކޮށްދިން އެއްޗަކީ ދިވެހި ދައުލަތުގެ ތެރޭގައި ތިން ދައުލަތެއް އުފައްދައިގެން އުޅޭކަމެވެ. ދިވެހި ދައުލަތާއިޖެހި ގަރާރުވެގެން އޮތް އެއް ދައުލަތަކީ ލާދީނީކަމުން ހައްދުފަހަނައަޅާފައިވާ ބަޔަކު އަޑީގައިތިބެގެން ހިންގާ ނުހަނު އަދިރިކަން ހުރި ކަޅުއަދިރި ދައުލަތެކެވެ. އެއީ ޔަހޫދީ މުސްތަފާކަމާލް އަތާތުރުކް ތައާރަފްކުރުފަދަ ދައުލަތެކެވެ. މިދައުލަތަށް ތާއިދުދެނީ ހުޅަގުގެ ނުފޫޒުގަދަ އެކިފަރާތްތަކުންނެވެ. މިދައުލަތް ހިންގުމުގައި ދިވެހި ރައްޔިތުންގެ ޓެކްސްފައިސާ ބޭނުންކުރަމުންދާކަމަށް ޝައްކުކުރެވޭނެ ޖާގަ އެބައޮތެވެ. އެއީ ފެންނަ ފަށުގައި ތިބި މީހުންގެ ގޮތުންނެވެ.\nދެވަނަ އަދިރި ދައުލަތަކީ ޚަވާރިޖުންފަދައިން ހަރުކަށިވެ ހައްދުފަހަނައަޅައި ތިމާމެން ނޫން އެހެން އެންމެންނަކީ ކާފަރުންކަމަށް ތައްގަނޑުޖަހައި މިލޮބުވެތި ދިވެހި ދޮންވެލި ބިމަކީ މުޑުދާރު ބިމެއްކަމަށް ކަނޑައަޅައިގެންތިބި ބަޔަކު ހިންގާ ދައުލަތެކެވެ. މިބައި މީހުން ގިނަގިނައިން ނަމާދުކުރެތެވެ. ގިނަގިނައިން އެހެންމީހުން ކާފަރުކުރެތެވެ. ހަގީގަތުގައި މިދައުލަތްވެސް ހިންގުމުގެ އަޑީގައިތިބީ ރާއްޖޭގެ ސިޔާސީ ބާރުގަދަ ފަރާތްތަކެވެ. އެހެންނޫންނަމަ މިދައުލަތް ނައްތައިލެވުނީހެވެ.\nތިންވަނަ ދައުލަތަކީ އަޅުގަނޑުމެންގެ ކާބަފައިން އަޅުގަނޑުމެންނާ ހަމައަށް ގެނެސްދިން ދިވެހި ދައުލަތެވެ. އެއީ ދިވެހިންގެ ޙުއްބުލް ވަތަނުގެ ދައުލަތެވެ. އެއީ ވިއްސިވިހާލިވެފައިވަނިކޮށް އައްސުލްތާނުލްޣާޒީ މުހައްމަދު ތަކުރުފާނުލް އައުޒަމް އެއްވާފަށަކުން ގުޅުވައިދީ މިއަދާއިހަމައަށް އަޅުގަނޑުމެންނާހަމައަށް ގެނެސްދިން ސައްތައިން ސައްތަ އިސްލާމީ ދިވެހި އުއްމަތުގެ ދައުލަތެވެ.\nކޮއްކޮމެންނެވެ، އަހަރެމެން އެންމެންނަށް މާފުކުރާށެވެ!01 month ago\nއައިއޭސީ: ހާލުގައި ޖެހިފައިވާ ފަރާތްތަކަށް އެހީވުމުގެ ބުރަ މަސައްކަތްކުރާ ފަހުލަވާނުން!01 month ago\nސަލާމަތީ ބާރުތައް ކުއްލި ޙާލަތުގައި: ފެރުމާއި މާރާމާރީ މެކުހަށް21 month ago\nއިންކަމް ޓެކުހާއެކު ކުލި ބޮޑުވެއްޖެ،ނިކަމެތިންނަށް އަނެއްކާވެސް އިތުރު ބުރައެއް!41 month ago\nސަރުކާރު ބަދަލުވެއްޖެ، އަދިވެސް މަގުމަތީ ބަކަތަޅަންވީތަ!32 months ago\nސަރުކާރަށް އެއް އަހަރު: ހެރިޓޭޖް މިނިސްޓްރީއަށް އޭ ރިޕޯޓެއް!03 months ago\nއެމްޑީޕީގެ ތިލަދުންމަތީ ދަތުރުގެ ފުރަތަމަ މަންޒިލަކީ ހއ.އިހަވަންދޫ!01 month ago\nސަރުކާރުގެ ވައުދުތައް ދިޔައީ އިބިލީހުގެ ކައިވެންޏަށް: އާދަމް ޝަރީފު01 month ago\nShiyam requests PG to review the sentence of President Yameen01 month ago\nމި ސަރުކާރަށް ޗައިނާގެ ދަރަނި މަޅިތައް ރަނަށްވީތޯ: ސައީދު01 month ago\nޖަލުތައް ހިންގުމުގައި ސަރުކާރު ފެއިލްވެއްޖެ، ހޯމް މިނިސްޓަރު އިސްތިއުފާ ދެއްވާ: އިދިކޮޅު01 month ago\nރިޔާސީ ކެންޑިޑޭޓަކީ ރައީސް ޔާމީން، އިތުރު ފަރާތަކަށް އެފުރުސަތެއް ނެތް: އަބްދުއްރަހީމް21 month ago\nބަރުލަމާނީ ނިޒާމެއްގައި އަޅުގަނޑު ވާނީ ބޮޑުވަޒީރަކަށް: ނަޝީދު02 months ago\nޔާމީނާއި ބައްދަލުކުރަން ޖާބިރަށް ފުރުސަތު ނުދޭން ނިންމައިފި02 months ago


Criminal court ge2ghaazee aku family courtah badhalu kuran ninmaifi - vNews.mv\nކްރިމިނަލް ކޯޓުގެ ދެ ގާޒީ އަކު ފެމިލީ ކޯޓަށް ބަދަލުކުރަން ނިންމައިފި\n09 March 2016, 10:12\nކްރިމިނަލް ކޯޓުގެ ދެ ގާޒީ އަކު ފެމިލީ ކޯޓަށް ބަދަލުކުރަން ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nއެގޮތުން ނިންމާފައިވަނީ ގާޒީ އަހްމަދު ސަމީރު އަބްދުލްއަޒީޒާއި ގާޒީ އަބްދުﷲ ނަޝީދު ފެމިލީ ކޯޓަށް ބަދަލުކުރުމަށެވެ.\nމި ދެ ގާޒީން ފެމިލީ ކޯޓަށް ބަދަލުކުރަން ޖޭއެސްސީ އިން ނިންމީ އެކަމަށް އެ ބޭފުޅުން އެދިވަޑައިގަތުމުން ކަމަށް މައުލޫމާތު ލިބެ އެވެ. އަދި މިގޮތަށް ނިންމާފައިވަނީ މިދިޔަ ހޯމަ ދުވަހު ކަމަށް މައުލޫމާތު ލިބެ އެވެ.\nކްރިމިނަލް ކޯޓުގައި މިހާރު ގާޒީންގެ ގޮތުގައި ތިއްބެވީ އެ ކޯޓް ހިންގުމާ ހަވާލުވެވަޑައިގެން ހުންނެވި އަބްދުލްބާރީ ޔޫސުފާއި ގާޒީ އިބްރާހިމް އަލީ އާއި ގާޒީ ސައީދު އިބްރާހިމާއި ގާޒީ އަހުމަދު ރަޝީދުގެ އިތުރުން ގާޒީ މުހުތާޒް ފަހުމީ އެވެ.\nކްރިމިނަލް ކޯޓުގައި މަސައްކަތް ކުރައްވަމުން ގެންދެވި ދެ ގާޒީ އަކު ފެމިލީ ކޯޓަށް ބަދަލުކޮށްފައި މިވަނީ ކްރިމިނަލް ކޯޓުގެ އިސް ގާޒީގެ ގޮތުގައި ކުރިން ހުންނެވި އަބްދުﷲ ގާޒީ ވެސް ފެމިލީ ކޯޓަށް ބަދަލުކޮށްފައިވަނިކޮށެވެ.


"Indian Idol 10" ge Judge akah Neha Kakkar | Mihaaru\nނީހާ ކައްކަރް: އިންޑިއަން އައިޑޮލް ސީޒަން 10 ގެ ޖަޖިން ޕެނަލުން ފެންނާނެ.\n"އިންޑިއަން އައިޑޮލް" ސީޒަން 10 ގެ ޖަޖުންގެ ތެރޭގައި ނޭހާ ކައްކަރް\n29 އެޕްރީލް 2018 - 06:463comments\n"އިންޑިއަން އައިޑޮލް" ގެ ކާމިޔާބު ނުވަ ސީޒަނަށް ފަހު، ސޮނީ ޗެނެލުން މި ރިއަލިޓީ ޝޯގެ 10 ވަނަ ސީޒަނަށް ތައްޔާރު ވާން ފަށައިފި އެވެ.\nއިންޑިއަން އައިޑޮލް ސީޒަން 10 ގެ އޮޑިޝަންތައް އަންނަ މަހު 1 އިން ފެށިގެން އިންޑިއާގެ 10 ސިޓީއެއްގައި ކުރިއަށް ގެންދަން ވަނީ ހަމަޖައްސައިފަ އެވެ. މި ޝޯގެ ޖަޖުން ވެސް މިހާރު ވަނީ ކަށަވަރުވެފަ އެވެ.\nއިންޑިއަން އައިޑޮލްގެ އެންމެ އާންމު ޖަޖަކީ މިއުޒިކް ޑައިރެކްޓަރު އަނޫ މަލިކް އެވެ. އޭނާ ވަނީ 10 ވަނަ ސީޒަނުން ވެސް ފެންނާނެކަން ކަށަވަރުކޮށް ދީފަ އެވެ. އަދި މިއުޒިކް ކޮމްޕޯޒަ/ލަވަކިޔުންތެރިޔާ ވިޝާލް ދަދްލާނީ ވެސް ވަނީ 10 ވަނަ ސީޒަންގެ ޖަޖިން ޕެނަލުން އޭނާ ފެންނާނެ ކަމުގެ ޔަގީންކަން ދީފަ އެވެ.\nވިޝާލް ވަނީ 2013 ގައި ގެނެސް އިން "އިންޑިއަން އައިޑޮލް ޖޫނިއާ" ގެ ޖަޖްކަން ވެސް ކޮށްފަ އެވެ. އެ ފަހަރު އޭނާއާ އެކު ޖަޖިން ޕެނަލުގައި ހިމެނުނީ ބަތަލާ ސޮނާކްޝީ ސިންހާ އާއި މިއުޒިކް ޑައިރެކްޓަރު ސާލިމް މާޗެންޓް އެވެ.\nއިންޑިއަން އައިޑޮލް ސީޒަން 10 ގެ ތިން ވަނަ ޖަޖެއްގެ ގޮތުގައި މި ފަހަރު އިންނާނީ މަޝްހޫރު ޒުވާން އަންހެން ލަވަކިޔުންތެރިޔާ ނޭހާ ކައްކަރް އެވެ. އޭނާއަކީ 2006 ގައި ބޭއްވި އިންޑިއަން އައިޑޮލް ސީޒަން2ގެ ބައިވެރިއެކެވެ.\n"މި ޝޯގެ ބައިވެރިއެއްގެ ގޮތުން ވާދަކޮށްފައި، މި ފަހަރު ޖަޖެއްގެ ގޮތުން ފުރުސަތު ލިބުނީމަ ވަރަށް އުފާވެފައި މިހިރީ،" 29 އަހަރުގެ ލަވަކިޔުންތެރިޔާ ބުންޏެވެ.\nއަނޫ މަލިކް، ނިހާ ކައްކަރް އަދި ވިޝާލް ދަދްލާނީ.\nނޭހާ ވަނީ މިދިޔަ އަހަރު ޒީޓީވީން ގެނެސް ދިން "ސާރޭގާމާ ލިޓްލް ޗެމްޕްސް" ގެ ޖަޖްކަން ވެސްކޮށްފަ އެވެ.\nނޭހާއަކީ މި ވަގުތު އިންޑިއާގައި ތިބި އެންމެ ކާމިޔާބު އަންހެން ލަވަކިޔުންތެރިންގެ ތެރެއިން އެކެކެވެ. އޭނާ މި ފަހުން ކިޔާފައިވާ ހިޓް ލަވަތަކުގެ ތެރޭގައި "ކާލާ ޗަޝްމާ"، "ލިފްޓް ތެރި ބަންދް ހޭ" އަދި "ތޫ ޗީޒް ބަޅީ" ހޭ ހިމެނެ އެވެ.\nއިންޑިއަން އައިޑޮލް ސީޒަން 10 ދައްކަން ފަށާނެ އިރެއް އަދި ސޮނީން އިއުލާނެއް ނުކުރެ އެވެ. ފްރެމެންޓަލް މިޑިއާގެ މި ޝޯގެ ނުވަ ވަނަ ސީޒަން ކާމިޔާބު ކުރީ އެލްވީ ރިވަންތު އެވެ. އެ ސީޒަންގެ ޖަޖިން ޕެނެލުގައި ހިމެނުނީ އަނޫއާ އެކު ފަރާ ހާނާއި ސޯނޫ ނިގާމެވެ.\nއެންމެ ފުރަތަމަ އިންޑިއަން އައިޑޮލް ގެނެސް ދިނީ 2004 ގަ އެވެ. އެ ފަހަރު ޓައިޓްލް ގެންދިޔައި ދެ ފަހަރަށް ރާއްޖޭގައި ވެސް ޝޯ ދީފައިވާ އަބިޖީތު ސާވަންތު އެވެ.


Saafu Candidateh Nere Dhakkan Keridhaanetha?\n2013 ވަނަ އަހަރުގެ އިންތިހާބުގެ ތެރޭގައި ބޭއްވި ނޫސްވެރިންގެ ބައްދަލުވުމެއްގެ ތެރެއިން---ފޮޓޯ:ރައީސްނަޝީދު.ކޮމް\n11 ޖޫން 2018 1 ކޮމެންޓް\nސާފު ކެންޑިޑޭޓެއް ނެރެ، ދައްކަން ކެރިދާނެތަ؟\nރިޔާސީ އިންތިހާބުގެ ވާދަވެރިކަން އިންތިހާއަށް ބޮޑުވެފައިވާ މިދުވަސްވަރު އެންމެ ބާރަށް ދެކެވެމުންދާ އެއްވާހަކައަކީ އިދިކޮޅު އިއްތިހާދުން ނިކުންނާނޭ ކެނޑިޑޭޓެއްގެ ވާހަކައެވެ. ނިކުންނަން އެންމެ ހައްގުކަން ބޮޑީ ކާކުތޯ އުފެދޭ ސުވާލުގެ ވާހަކައެވެ. އެއްފަރާތުގައި ރާއްޖޭގެ އެންމެ ބޮޑު އިދިކޮޅު ސިޔާސީ ޕާޓީ އެމްޑީޕީ ގެ ރައީސް މުހައްމަދު ނަޝީދެވެ. އަނެއް ފަރާތުގައި ޖޭޕީގެ ލީޑަރު ގާސިމް އިބްރާހިމް އެވެ. އެމްޑީޕީގެ ޕްރައިމަރީ ބާއްވާފައިވާއިރު 40000 އަށްވުރެ ގިނަ ވޯޓުން ރައީސް ނަޝީދު ވަނީ ޕްރައިމަރީ ކާމިޔާބު ކުރައްވާފައެވެ. ނަމަވެސް އަދި މިހާތަނަށް ރައީސް ނަޝީދަށްވެސް ގާސިމަށް ވެސް އިންތިހާބުގައި ވާދަކުރުމުގެ ފުރުސަތު ހަނިވެފައިވާއިރު، އިދިކޮޅު އިއްތިހާދުގެ ޕާޓީތަކުގެ މެދުގައި އުފެދިފައިވާ އެންމެ ބޮޑު ހިޔާލު ތަފާތުވުމަކީ މި ތަނުން ނެރޭނެ "އެއް" ކެނޑިޑޭޓަކީ ކޮބައިކަމާ ދޭތެރޭ އުފެދޭ ޚިޔާލު ތަފާތުވުމެކެވެ. މި ދެބޭފުޅުންނަށް ކުރިމަތި ނުލެއްވޭނަމަ ދެން ނެރޭނެ ބޭފުޅަކާ މެދު އުފެދިފައިވާ ހިޔާލު ތަފާތުވުމެކެވެ.\nއިދިކޮޅު ޕާޓީތަކުން ނެރޭނެ ކެނޑިޑޭޓަކާ މެދު ހިޔަލު ތަފާތުވުން އުފެދިފައިވަނިކޮށް ގާސިމް ވަނީ ހޮނިހިރު ދުވަހުގެ ރޭ ބަޔާނެއް ނެރުއްވާފައެވެ. ރައީސް ނަޝީދަކީ ރިޔާސީ އިންތިހާބުގައި ވާދަކުރުމުގެ ޝަރުތު ފުރިހަމަވާ ބޭފުޅެއް ނޫން ކަމަށް އެ ބަޔާނުގައި ގާސިމް ވަނީ ވިދާޅުވެފައެވެ. ޝަރުތުހަމަވާ ކެންޑިޑޭޓެއް ދެއްކުމަށް ވެސް ގާސިމް ވަނީ އެދިވަޑައިގެންފައެވެ. ގާސިމްގެ އެވާހަކަތަކަށް ރައްދު ދެއްވާ އާދިއްތަ ދުވަހު ކުރެއްވި ޓްވީޓެއްގައި ރައީސް ނަޝީދު ވިދާޅުވީ އެއް ކެންޑިޑޭޓަކު ނެރެން ހުރަހަކަށް އެމަނިކުފާނު ވެވަޑައިނުގަންނަވާނެ ކަމަށާއި ނެރޭނީ އެއް ކެންޑިޑޭޓު ކަމަށާއި ރައީސް ޔާމީން ބޮޑުތަކުން ބަލި ކުރާނެ ކަމަށެވެ.\nއެ ބޭފުޅުންގެ ވާހަކަފުޅުތައް އެމަގަށް ހުރިއިރު ރިޔާސީ އިންތިހާބު ސެޕްޓެމްބަރު މަހުގައި ބާއްވާނެކަން އިލެކްޝަންސް ކޮމިޝަނުން އިއުލާން ކޮށްފައިވާއިރު އަދި މިހާތަނަށް އިދިކޮޅު އިއްތިހާދުން ނެރޭނެ ކެނޑިޑޭޓެއް ކަނޑަނޭޅި ލަސްވެގެންދިއުމަކީ އެތައް ބައެއްގެ ޝަކުވާއެކެވެ. ގައުމުގެ ކަންކަން ފާލުން ނެއްޓިފައިވާ ކަމަށް ބުނަމުންދާއިރު އިދިކޮޅުން ނެރޭނެ ކެންޑިޑޭޓެއް ކަނޑައެޅުމަކީ ނުހަނު ހައްސާސް ކަމަކަށް ވަނީ ވެފައެވެ.\nއިދިކޮޅުން ނެރޭ ކެންޑިޑޭޓެއް ކަނޑައެޅުމަކީ ހައްސާސް މައްސަލައަކަށް ވިޔަސް ހުރިހާ ފަރާތެއް އެއްބަސްވާ ބޭފުޅަކަށް ރިޔާސީ ޓިކެޓް ދޭންޖެހޭ ހާލަތެއް މެދުވެރިވަމުންދާއިރު އެއްބަޔަކު ބުނަމުންދަނީ އަދިވެސް ރައީސް ނަޝީދަށް ކުރިމަތިލެވޭނެ ކަމުގެ އުންމީދު އެބައޮތް ކަމަށެވެ. އަދި އިދިކޮޅު މެމަބަރުންނާއި ދޭތެރޭ ކޮށްފައިވާ ޣައިރު ގާނޫނީ ހުކުމްތައް އަދި ބާތިލް ކުރެވޭނެ ކަމަށާއި ގާނޫނު އަސާސީއަށް ބަދަލު ގެނެސް ގާސިމް އަށް ވެސް ވާދަކުރެވޭނެ ކަމަށް ބުނާ ބަޔަކު ވެސް އެބަތިއްބެވެ.\nއިދިކޮޅުގައި ތިބި ބޭބޭފުޅުންނަށް ބަލާއިރު ކޮންމެ ބޭފުޅެއްގެ މައްޗަށް ވެސް ކޮންމެވެސް ތުހުމަތެއް ދަނީ ކުރަމުންނެވެ. އެހެންކަމުން މިދަނޑިވަޅުގައި އެންމެނަށް އެއްބަސްވެވޭ ކެންޑިޑޭޓެއް އިދިކޮޅު ކޯލިޝަނުން ދެއްކުމަކީ ކޮންމެހެން ކުރަންޖެހިފައިވާ ގައުމީ ބޮޑު ޒިންމާއަކަށް ނޫނީ ނުވާނެއެވެ.\nރައީސް ނަޝީދާއި ގާސިމުގެ ނަމުގެ ފަހުން ދެން އެންމެ ބާރަށް އަޑުއިވެމުންދަނީ އެމްޑީޕީ ޕީޖީ ލީޑަރު އިބްރާހީމް މުހައްމަދު ސޯލިހް (އިބޫ)ގެ ނަމެވެ. އިބޫގެ ނަމަށްވުރެ ފަހަތުން ރައްޔިތުންގެ މަޖިލީހުގެ ކުރީގެ ރައީސް އަދި ރައީސް ނަޝީދު ސަރުކާރުގެ ހޯމް މިނިސްޓަރު މުހައްމަދު ޝިހާބުގެ ނަން ވެސް ދަނީ އިވެމުންނެވެ. މިއީ ވެސް ކެންޑިޑޭޓަކަށް ވެދާނެ ބޭބޭފުޅުންނެވެ.\nރިޔާސީ އިންތިހާބުގައި ވާދަކުރަން ޝަރުތު ފުރިހަމަ ވާ ކެންޑިޑޭޓެއްގެ ނަން ރައީސް ނަޝީދު އަދި ޖޭޕީ ގެ ގާސިމް ހާމަކުރައްވާފައި ނެތް ކަމުގައިވިއަސް އެކަމަށް އެންމެ ގާބިލް ބޭފުޅަކީ އިބޫ ކަމަށް ބައެއް ސިޔާސީ ފަރާތްތަކުން ބުނަމުންދާއިރު އިބޫ ގެ މައްޗަށް ދައުވާ ކޮށްފައިވާ މައްސަލައެއް އޮތުމާއި އިބޫގެ މައްޗަށް ތަހުގީގުކޮށްފައިވާ މައްސަލައެއް ފުލުސް އޮފީހުގައި ޕާކުކޮށްފައި އޮތުމުން ގާސިމް ޝަރުތު ކުރެއްވި ފަދަ "ސާފު" ކެނޑިޑޭޓަކަށް ނުވެއެވެ. އެހެން ކަމުގައި ވަނީނަމަ ދެން ނެރެވޭނެ "ސާފު" ކެނޑިޑޭޓަކީ ކޮބައި ހެއްޔެވެ؟ މި ހައްސާސް ދަނޑިވަޅުގައި ދެން އޮތް ގޮތަކީ އެއްވެސް ސިޔާސީ ޕާޓީއަކަށް ނިސްބަތް ނުވާ ފަރާތަކަށް ފުރުސަތު ދިނުމެވެ. އެ ފުރުސަތު ލިބޭ މީހާއަކީ ރާއްޖޭގެ ސިޔާސީ މަޝްރަހު ވަރަށް ރަނގަޅަށް ދެނެވަޑައިގަންނަވާ ތަޖުރިބާކާރު އަދި ޖޭޕީ ގެ ޝަރުތުތައް ފުރިހަމަވެފައި ރައްޔިތުންގެ ރުހުން ވެސް ލިބިވަޑައިގެންފައިވާ ބޭފުޅަކަށްވުން މުހިންމެވެ.\nއެސިފަތައް ހުރި ސާފު ކެންޑިޑޭޓެއް ނެރުމަކީ ވެސް ދަތި އުނދަގޫ ކަމަކަށްވާއިރު ސިޔާސީ ލީޑަރުން އެއްބަސްވާން ޖޭހޭ އެއް ހަގީގަތެއް އެބަ އޮތެވެ. އެއީ ރާއްޖެ ވެއްޓިފައިވާ އަނދަވަޅުން ސަލާމަތް ކުރުމަށް ގުޅިފައިވާ ޕާޓީތަކުން އެއްބަސްވެވޭ ގައުމީ އެއްބައިވަންތަކަމުގެ ސަރުކާރެއް ގާއިމު ކުރަން ޖެހިފައިވާ ކަމެވެ. އެކަން ކުރުމުގެ މަސްއޫލިއްޔަތު ހަވާލު ކުރަން އެންމެ ރަނގަޅުވާނީ ކޮން ބޭފުޅަކާތޯ ކުރެވޭ ސުވާލަކީ ވަރަށް ބޮޑު ހައްސާސް ސުވާލެކެވެ. ސަބަބުތައް ބައިވަރު އެބަހުއްޓެވެ.\nއެހެންކަމުން ގައުމުގެ ހާލަތު މަޖުބޫރުކޮށްފައިވާ ގޮތުން އިދިކޮޅުން ނެރޭ ކެންޑިޑޭޓަކީ ސިޔާސީ ޕާޓީތަކުގެ ނުފެންނަ އަނދިރި އެޖެންޑާ ކުރިއަރުވަން ބޭނުންވާ ބޭފުޅަކަށް ވެސް ވެގެން ނުވާނެވެ. އަދި ސިޔާސީ ލީޑަރުންގެ އަމިއްލަ މަސްލަހަތަށް އިސްކަންދޭ ބޭފުޅަކަށް ވެސް ވެގެން ނުވާނެވެ. އަދި އެފަދަ އެއްވެސް ޑިމާންޑެއް ވެސް ސިޔާސީ ލީޑަރުން ކޮށްގެންނުވާނެއެވެ. އެ ޝަރުތުތައް ގަބޫލުކޮށް ސިޔާސީ ލީޑަރުން ދައްކާ ކެންޑިޑޭޓަކީ ސިޔާސީ މައިދާނުން އެކަހެރިވެ ނަމަވެސް ރައްޔިތުންގެ ރުހުން ވެސް ލިބިވަޑައިގެންފައިވާ ބޭފުޅަކަށް ހަދަން ޖެހެ އެވެ.\nއެހުރިހާ ޝަރުތެއް ހަމަވާ ކެންޑިޑޭޓަކަށް ފުރުސަތު ދިނުމަށް ރައީސް މައުމޫނާއި ރައީސް ނަޝީދާއި ގާސިމާއި އަދާލަތު ޕާޓީގެ ރައީސް އިމްރާން އަބުދުﷲ އެއްބަސްވެވަޑައިގަންނަވަން ޖެހިވަޑައިގަންނަވަން ޖެހެއެވެ. މިހާތަނަށް އެ ބޭބޭފުޅުން ކުރެއްވި މަސައްކަތުގެ އަގެއް ހޯދުމުގެ ނިޔަތެއް ވެސް އޮވެގެން ވެސް ނުވާނެވެ. ސުވާލަކީ އެ ފަދަ ބޭފުޅަކަށް އިދިކޮޅު ސިޔާސީ ލީޑަރުންނާއި ޕާޓީތަކުން ފުރުސަތު ދޭން ތައްޔާރު ބާވައެވެ؟ ތައްޔާރު ނަމަ އެކަމަށް ރައްޔިތުންގެ ކުރިމަތީގައި އެހަތަރު ލީޑަރުން އިގުރާރުވާށެވެ. އެއަށްފަހު އެ ފަދަ ކެންޑިޑޭޓެއްގެ ނަން ހުށަހެޅުމަށް ހުޅުވާލާށެވެ. އޭރުން ދެން ވާގޮތެއް އެނގިދާނެވެ. ފަހަރެއްގަ ތިޔަ ހޯދަން އުޅޭ "ސާފު" ކެންޑިޑޭޓެއް ލިބިދާނެވެ.\nއިދިކޮޅު ކޯލިޝަން ރިޔާސީ އިންތިހާބު 2018\nއުމަރު ރަނިންމޭޓުކަން ދޭނީ ގަވަނޭންސްގެ ދާއިރާއިން ތަޖުރިބާ ހުރި މީހަކަށް\nއެ ދަތުރުކުރައްވަނީ ރައިސްތަ، ނޫނީ ޕީޕީއެމުގެ ރިޔާސީ ކެންޑިޑޭޓުތަ؟\nކަރެކްޝަންގެ މުވައްޒަފުން ޖަލު ފޮށިތަކަށް ވޯޓްލުން މަޖުބޫރުކޮށްފި\nވަޒީރުންނާއި ވެރިން ރީރެޖިސްޓްރީ ކުރުމުގައިއުޅޭތީ އިބޫ ކަންބޮޑުވުން ފާޅުކުރައްވައިފި\nއެފަދަ ކެނޑިޑޭޓަކީ ގުނބޯކެންޑިޑޭޓް\nގ.ޑިމޮރެސީގެ/ ބޮޑުތަނުން ބަލިކުރާގޯޅި. މާލެ\nމިހާރު އުޅޭ އެޑްރެސް :ބަކިންހަމްޕެލަސް.


Noorul-islam.NET :: އަންހެން ބެއިފުޅުންނަށް ޚާއްޞަ - ޢާއިލާގެ ތެރޭގައި ދާޢިއާ އަކަށް ވާނީ ކިހިނެއް؟ (ދެވަނަބައި)\nއަންހެން ބެއިފުޅުންނަށް ޚާއްޞަ - ޢާއިލާގެ ތެރޭގައި ދާޢިއާ އަކަށް ވާނީ ކިހިނެއް؟ (ދެވަނަބައި)\n9- ޘަޤާފީ ސުވާލު: ދީނީ ގޮތުންނާއި ޘަޤާފީ ގޮތުން އެއްބައަކު އަނެއް ބަޔަކަށް ސުވާލު ޖަވާބު ހޯދުމަކީ ތިމާ ލިބިގަންނަ ޢިލްމުތައް ތިމާމެނަށް ހަޖަމުވާ މިންވަރު ދަނެގަނެވޭނެ ކަމެކެވެ. އެހެން ކަމުން މިފަދަ ޕްރޮގްރާމުތައް ރާވައި ހެދުން މޮޅުވާނެއެވެ. މިކަމުގައި ރަނގަޅުވާނީ ދެތިން މަހުން އެއްފަހަރު ނަމަވެސް ޕިކްނިކް ދަތުރެއް ބާއްވައި އޭގައި ދީނީ، ޘަޤާފީ ކުޅިވަރު ބާއްވައި އޭގެ ތެރޭގައި މިފަދަ ޙަރަކާތްތައް ހިންގުމެވެ. އަދި އެކަމަށް ޢިނާމުތަކެއް ކަނޑައަޅައި ޙަރަކާތްތައް ކުރީއްސުރެން ހަމަޖައްސައި ކުދިންނަށް ވެސް އެކަންކަން އަންގައި އެކަމަށް ފަރިތަ ކުރުވުމަށް ފަހު ބޭއްވުމެވެ. އެއިރުން ކުދިންގެ މަޢުލޫމާތުތައް ތާޒާވެ ކުރިއަރާނެއެވެ. އަދި މަޖަލާއި ކުޅިވަރުގައި ނޭގުމެއްގެ ތެރޭގައި އުނގެނުން އިތުރުވެގެން ދާނެއެވެ. މީގެ ބޭނުމަކީ ފަހަރެއްގައި ވެސް އުނދަގޫ ސުވާލުތަކެއް ދީ އެމީހުންނަށް ދަތިއުނދަގޫ ތަކެއް ޖެއްސުމެއް ނޫނެވެ. ބައެއް މަޢުލޫމާތްތައް ތާޒާ ކޮށްލުމެވެ. އަދި ޚާއްޞަ މެސެޖެއް ފޯރުކޮށް ދިނުމެވެ. ރިވެތި މާޙައުލެއްގައި ކުޅެ މަޖާކޮށްލުމެވެ. މުނިފޫހި ފިލުވުމެވެ. <?xml:namespace prefix = "o" />\nމިގޮތުން ކީރިތި ރަސޫލުﷲ ޞައްލަﷲ ޢަލައިހި ވަސައްލަމް ގެ ޢަމަލު ފުޅަކަށް ބަލައިލާނަމެވެ. ޢަބްދުﷲ އިންބު ޢުމަރު ރަޟިޔަﷲ ޢަންހު ގެ ކިބައިން ރިވާވެގެން ވެއެވެ. އެއްފަހަރެއްގައި ލޮބުވެތި ރަސޫލުﷲ ޞައްލަﷲ ޢަލައިހި ވަސައްލަމް މަޖްލިހެއްގައި އިންނަވާފައި އަޞްޙާބު ބޭކަލުންގެ އަރިހުން ސުވާލެއް ކުރެއްވިއެވެ. އެއީ ހަމައެކަނި މުނިފޫހި ފިލުވުމުގެ ގޮތުންނެވެ. އެއިރު އެތާނގައި އަބޫބަކުރު ރަޟިޔަﷲ ޢަންހު އާއި ޢުމަރު ރަޟިޔަﷲ ޢަންހު ވެސް އިންނެވިއެވެ. އެހިނދު އެކަލޭގެފާނު އެއްސެވިއެވެ. ނިކަން ތިޔަބޭފުޅުން ވިދާޅުވެ ބައްލަވާށެވެ. މުސްލިމަކާ އެއްފަދަ ގަހަކީ ކޮބައި ހެއްޔެވެ؟ އެގަހުގެ ސަބަބުން މާތްﷲ އެއިލާހުގެ ރޯދި ތާއަބަދު މިންވަރު ކުރައްވައެވެ. އަދި އެގަހުގެ ފަތްތައް ގަހުގެ ދަށަށް ވެރިފައެއް ނުހުރެއެވެ. ޢަބްދުﷲގެ ފާނު ވިދާޅުވެފައި ވެއެވެ. އެހިނދު ތިމަންގެ ހިތްޕުޅަށް ޖަވާބު އެރިއެވެ. ނަމަވެސް ބައްޕާފުޅާއި އަބޫބަކުރުގެފާނު އިންނެވުމުން ޖަވާބު އަރުވާކަށް ކެރިވަޑައެއް ނުގަތެވެ. ދެން އެއްވެސް ބޭކަލަކު ޖަވާބު ނުދެއްވުމުން ކީރިތި ރަސޫލާ އެއީ ކަދުރު ރުށް ކަމުގައި ވިދާޅުވިއެވެ. ދެންފަހެ މަޖްލިސް ނިމިގެން ގެއަށް ދިޔަ މަގުމަތީގައި ތިމެން ބައްޕަގެ އަރިހުގައި ދެންނެވީމެވެ. އެއިރުގެ ސުވާލުގެ ޖަވާބަކީ ކަދުރުރުއް ކަމުގައި ތިމަންގެ ހިތަށް އެރިއެވެ. ނަމަވެސް ބައްޕަމެން ތިއްބެވީތީ ޖަވާބު އަރުވަން ކެރިވަޑައި ނުގަތީއެވެ. އެހިނދު ޢުމަރު ރަޟިޔަﷲ ޢަންހު ވިދާޅުވިއެވެ. ދަރިފުޅު ޖަވާބު ދިންނަމަ ބައްޕަ ވަރަށް އުފާވީހެވެ.\n10- ގޭތެރޭ ނޯޓު ބޯޑު: ނޯޓު ބޯޑެއް ގޭގެ އިސްތިޤުބާލު ކޮޓަރީގައި ނުވަތަ ކިޔަވާ ކޮޓަރީގައި ބަހައްޓާފައި ހުރުމަކީ ވަރަށް ރަނގަޅު ކަމެއް ކަމުގައި ފެނެއެވެ. ކޮންމެ ދުވަހަކު ވެސް އެދުވަހެއްގެ ނުވަތަ އެހަފްތާއެއްގެ މެސެޖް ބޯޑުގައި ލިޔެފައި ބެހެއްޓިދާނެއެވެ. މިގޮތުން ދަސްކުރަންޖެހޭ ސޫރަތް ނަމަވެސް ނުވަތަ ޙަދީޘު ނަމަވެސް ނުވަތަ ދުޢާ ނަމަވެސް ލިޔެފައި ބެހެއްޓުމުން އެންމެނަށް ގިނަގިނައިން ފެނި ލޯމައްޗަށް ތަކުރާރުވޭވެ ހުރުމުން އެނޯޓަކާ އެމީހުނާ ގައިގޯޅިވުން ގިނަވެ އަމިއްލަކޮށްލުމަށް ނުވަތަ ދަސްކޮށްލުމަށް ފަސޭހަ ވެގެން ދިއުމަކީ ގާތްކަމެއް ކަމުގައި ފެނެއެވެ. މީގައި އެކޮޓަރިއަކާ ގުޅޭ ގޮތުން ކޮންމެ ކަހަލަ ބޯޑެއް ވެސް ބެހެއްޓިދާނެއެވެ. ވައިޓްބޯޑެއް ނަމަވެސް ނުވަތަ ފޮލާލީން ފޮތިބޯޑެއް ވިއަސް އެވެ. ނަމަވެސް ޗޯކުބޯޑު ނުބެހެއްޓުން ރަނގަޅުކަމަށް ފެނެއެވެ. އެހެން ވެއްޖެނަމަ އޭގެ ސަބަބުން ގޭތެރެ ހަޑިވުމާއި ގޭތެރޭގައި އަރިދަފުހުގެ ކަންތައް ވާރުތަވުމާއި ކުދިންގެ އަތާއި ހެދުން ހަޑިވުމާއި މިފަދަ ނޭދެވޭ އަސަރުތަކެއް ފޯރުމަކީ ދުރު ކަމަކަށް ނުވާނެއެވެ.\n11- ހުކުރު ޚުތުބާ: މިއީ ވަރަށް މުހިއްމު ފިޔަވަޅެކެވެ. އެއީ މިކަމަކީ އަޅުކަމެއްގެ ގޮތުން ކުރާ ކަމެއްގެ އިތުރުން ވަރަށް ފައިދާ ދޭނެ ކަމެކެވެ. ޚުޠުބާގައި ޢާއްމުކޮށް އޮންނާނީ އެހަފްތާއެއްގައި މުސްލިމުންނަށް ދޭން އޮންނަ ނަޞީޙަތަކާއި ވަޞިއްޔަތެކެވެ. ނަމަވެސް މީގައި ޝަރުޠުވެގެން ވަނީ ޚަޠީބުންނަކީ ދީނީ ޢިލްމުވެރިން ކަމުގައި ވުމެވެ. އެނޫން މީހުނަށް އެފަދަ މަސްއޫލިއްޔަތެއް އުފުލުމަށް ކުޅަދާނަ ވެގެނެއް ނުވާނެއެވެ. ރާއްޖޭގައި މިހާރު މިދެވޭ ޚުޠުބާގެ އުޞޫލު ބަދަލު ކުރެވިއްޖެ ނަމަ ރަނގަޅުވާނެ ކަމަށް ލަފާކުރެވެއެވެ. ނަމަވެސް މިފަދަ ޚުޠުބާތަކަކީ ޤައުމުގެ އެންމެހާ އަފްރާދުންނަށް ޝާމިލުވެ ޢާއްމުވާ ނަޞީޙަތަކަށް ވާތީ އެންމެ މޮޅު ގޮތަކީ ހުރިހާ ޚަޠީބުން ވެސް އެއް ޕޮލިސީއެއްގެ ދަށުން އެކަންތައް ގެންދިއުމެވެ.\nއަންހެން ވެރިން ގޭގައި ހުކުރު ޚުޠުބާ އަޑުއަހަން ތިބުން ވަރަށް މުހިއްމުވާނެއެވެ. ބޭނުމަކީ އަޑު އިވުމެއް ނޫނެވެ. ކަނުލައި އަޑުއެހުމެވެ. ކައިރި މިސްކިތްތަކުން ނަމަ ސީދާ ސީދަލަށެވެ. ނޫންނަމަ ރޭޑިޔޯއިންނާއި ޓީވީންނެވެ. މިކަމަށްޓަކައި ރާއްޖޭގައި މިއޮންނަ ޚުޠުބާގެ އުޞޫލު ބަދަލުވާން އެބަޖެހެއެވެ. ދީނީ ޢިލްމުވެރިންނަށް ވަޢުޡު ނަޞީޙަތުގެ ހުއްދަ ދެވިފައިވާ ފަދައިން ޚުޠުބާ ކިއުމުގެ ބަދަލުގައި އެބޭފުޅުންނަށް ޚުޠުބާ ދިނުމުގެ ހުއްދަ ދެވިގެން ނޫނީ އިސްލާމް ދީނުގައި އޮންނަ ޚުޠުބާގެ ރޫޙު އާލާ ނުކުރެވޭނެއެވެ. އަދި ޢިލްމުވެރިން ވެސް ހަނދުމަ ބަހައްޓަން ޖެހޭ މުހިއްމު ނުގުތާއެއް އެބަ އޮވެއެވެ. އެއީ ޚުޠުބާއަކީ ބޭކާރު ވާހަކައިން ސަލާމަތް ވެފައިވާ ފާޑުކިއުމުގެ އުޞޫލުން ދުރު، ކުރުކުރު ނަޞީޙަތްތަކެއް ދެވޭ އެންމެންގެ ސިކުނޑިއާ ގުޅޭ ކުރު ޚުޠުބާއަކަށް ހެދުމެވެ. ނޫން ނަމަ އެފަދަ ޚުޠުބާ އަޑުއަހާ މީހުން މަދުވާން ފަށާފާނެއެވެ. އޭގެ ބޭނުން ކެނޑިދާނެއެވެ. އަދި ޚުޠުބާދޭ މީހާގެ އަމިއްލަ ބޭނުން ފުއްދާ އެއްޗަކަށް އެޚުޠުބާތައް ވެދާނެއެވެ.\n12- މިސްކިތް ކައިރިވުން: ތިމާ އުޅޭ ގެއަކީ ވީހާ ވެސް މިސްކިތާއި ކައިރި ގެއަކަށް ހެދުމަށް ސަމާލުކަން ދިނުން ވަރަށް ރަނގަޅުވާނެއެވެ. އެއިރުން މިސްކިތުގެ ޙަރަކާތް ތަކުގައި ފަސޭހައިން ގޭގެ އަފުރާދުންނަށް ބައިވެރިވާން ފަސޭހަވާނެއެވެ.\n13- ޢިލްމުވެރިންނާ ގުޅުން ބެހެއްޓުން: ބޮޑެތި ޢިލްމުވެރިންނާއި ތިމާއާ ގުޅުން ބެހެއްޓިފައި ހުރުން ވަރަށް މުހިއްމު ވާނެއެވެ. ޝަރުޠަކީ އެފަދަ ޢިލްމުވެރިންނަކީ ދީންވެރި ތަޤުވާވެރި ބަޔަކަށް ވުމެވެ. ޢިލްމުވެރިންނަކީ ބޭސްވެރިން ފަދަ ބަޔެކެވެ. ޢާއްމުންގެ ތަފާތު ރޫޙާނީ ބަލިތައް ހުށަހެޅި އެބަލިތަކުގެ ހެއުފަރުވާ އެބޭފުޅުންގެ ފަރާތުން ޢާއްމުންނަށް ލިބެންޖެހޭނެއެވެ. ކަމުގައި އިޚްލާޞްތެރިވާންވާނެއެވެ. ﷲއަށް ބިރުވެތިވާ ބަޔަކަށް ވާންވާނެއެވެ. މިގޮތުން ރަށުގެ ޢިލްމުވެރިންނާއި ޤައުމުގެ ޢިލްމުވެރިންނާއި ބޭރުގެ ޢިލްމުވެރިންނާ ވެސް ގުޅުން ބެހެއްޓިދާނެއެވެ. އެބޭފުޅުންގެ ފޯން ނަންބަރުތަކާއި އީމެއިލް އެޑްރެސްތައް ހޯދައި މުހިއްމު ކަންކަމުގައި އެބޭފުޅުންނާއި ސުވާލުކޮށް ހެދުމުން ޢިލްމު އިތުރުވެގެން ދިއުމާއެކު ޙިލްމުވެރިކަން ވެސް އިތުރުވާނެ ކަމީ ޝައްކެއް ހުރި ކަމެއް ނޫނެވެ. މާތް ﷲ ވަޙީކުރައްވާފައި ވެއެވެ. يَرْفَعِ اللَّهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ (المجادلة: 11) މާނައީ: (ދީނުގެ ވާހަކަ އަޑުއަހައި އުޅޭ) މުއުމިނުންނަށާއި (ދީނުގެ ނަޞީޙަތްދީ އުޅޭ) ޢިލްމުވެރިންނަށް މާތް ﷲ ދަރަޖަތަކެއް އުފުއްލަވައި (އެބައިމީހުން) މަތިވެރި ކުރައްވަތެވެ.\nޢިލްމުވެރިންގެ ގާތުން ނަޞީޙަތް ޙާޞިލު ކުރުމުގައި ބަލަންޖެހޭ ވަރަށް މުހިއްމު ނުގުތާއެއް އެބަ އޮވެއެވެ. އެއީ ދީނަކީ ޝަރުޢުގެ ތަފާތު އެތަކެއް ބައިތަކެއް އޮންނަ އެއްޗަކަށް ވެފައި، ދީނުގެ ކޮންމެ ޢިލްމުވެރިއަކީ ވެސް ގިނަ ފަހަރާ ކޮންމެވެސް އެއްރޮނގަކަށް ބޮޑަށް ހުނަރުވެފައިވާ ބޭފުޅަކަށް ވާތީ އެކިބޭފުޅުންނާ އެކިކަހަލަ މައްސަލަ އައްސަވައި ހެއްދެވުމެވެ. ޚާއްޞަކޮށް ފިޤުހީ މައްސަލަތަކަށް ޓަކާ ތިމާގެ ހިތް އެންމެ ބުރަވާ އެއްބޭފުޅަކަށް ނުވަތަ ދެބޭފުޅަކަށް ޚާއްޞަކޮށް އެބޭފުޅެއްގެ ކައިރިން ނޫނީ އެފަދަ މައްސަލައެއް އައްސަވާ ނުހެއްދެވުމެވެ. އަދި ފިޤުހީ މައްސަލަތަކަކީ އުޞޫލުތަކެއް ކަނޑައެޅި އެއުޞޫލުތަކުގެ ދަށުން އިސްތިންބާޠު ކުރެވި ނެރެވިފައިވާ ކަންކަމަށްވާތީ އެކިބޭފުޅުން ވިދާޅުވާ ޖަވާބު ބައެއް ފަހަރާ ތަފާތުވުމަކީ އެކަށީގެންވާ ކަމެކެވެ. އެއިރުން ސުވާލު ކުރާ ފަރާތްތަކަށް މިފަދަ ކަންތައްތައް ބުރަ މައްސަލައަކަށް ވުމަކީ ގާތް ކަމެކެވެ.\n14- ކޮމްޕިއުޓަރުގެ އެހީ: މިހާރަކަށް އައިސް މުޅި ދުނިޔެ މިއޮތީ ކޮމްޕިއުޓަރުގެ ޒަރީޢާއިން ގުޅިފައެވެ. ކޮންމެ ކަމެއް ވެސް ފަސޭހަކަމާއެކު ކުރެވޭނެ ގޮތް ހަމަޖެހިފައެވެ. އެއަށް ބޭނުންވާ އާލަތަކީ ކޮމްޕިއުޓަރެކެވެ.\nމިފަދަ އާލަތެއް ގޭގައި ބެހެއްޓުމުގައި ވިސްނަންޖެހޭ މުހިއްމު ކަމަކީ މިއާލާތް ބެހެއްޓުމެއް ނޫނެވެ. އެއާލާތް ރަނގަޅު ގޮތުގައި ބެލެހެއްޓުމެވެ. ގޭގައި ކުދިން ބޭނުންހާ ގޮތަކަށް ބޭނުންކުރަން ހުންނަ އެއްޗަކަށް ވިޔަ ނުދިނުމެވެ. އެއަށް ފާރަވެރިވެ ކުދިންގެ ޙަރަކާތްތަކަށް ސަމާލުކަން ދިނުމެވެ. ޚާއްޞަކޮށް ބޮޑެތިމީހުން ނެތް ވަގުތު ތަކުގައި އެކުދިންނަށް މިނިވަންކަމާއެކު ފުރުޞަތު ނުދިނުމެވެ. ނަމަވެސް އަބަދު ވެސް ކުދިންނަށް ތިމާމެންގެ ފަރާތުން އިތުބާރު ކުރަންޖެހޭނެއެވެ. އަދި އެކަން ކުދިންނަށް އިޙްސާސްވާން ވެސް ޖެހޭނެއެވެ.\nއިންޓަރނެޓުން ކުރެވޭނެ ވަރަށް ގިނަ ފައިދާތައް އެބަހުއްޓެވެ. އެއީ ދީނީ ސައިޑުތަކަށް ވަދެ މަޢުލޫމާތު ހޯދުމާއި ކަންކަމުގައި ދީނީ ޢިލްމުވެރިންގެ މަޝްވަރާ ހޯދުމާއި ލައިބުރަރީތަކަށް ވަނުމާއި ޤުރުއާނާއި ޙަދީޘާއި ތަފްސީރާއި ފިޤުހު ލައިބުރަރީއާއި ސައިޓުތަކުން ތިމާމެންގެ ޢިލްމު މުއްސަނދި ކުރުމެވެ. ނަމަވެސް މީގައި ވިސްނާލަންޖެހޭ ވަރަށް މުހިއްމު ނުގުތާއެއް އެބައޮވެއެވެ. އެއީ މިކަމަކީ ވަރަށް ފުޅާ ދާއިރާއެއްގައި ވަރަށް މިނިވަން ކަމާއެކު ކުރެވެމުންދާ ކަމަކަށް ވާތީ ދުނިޔޭގައި އިސްލާމް ދީނާ އިދިކޮޅަށް ކުރެވޭ ފިކުރީ ހަނގުރާމުގެ އެންމެ ބޮޑު ދައުރެއް މިހާރު ކުޅެނީ އިންޓެނެޓުން ކަމުގައި ވާތީ ތިމާމެން ވަދެ އުޅޭ ސައިޓުތަކަކީ ކޮންކަހަލަ އިތުބާރު ހުރި ސައިޓުތަކެއްތޯ ނުހޯދާ އެފަދަ އެއްވެސް ސައިޓަކަށް ވަދެ ނެހެދުމެވެ. އިސްލާމީ ސައިޓުތަކުގެ ނަމުގައި ޤާދިޔާނީންނާއި ޔަހޫދީންނާއި ނަޞާރާއިން ހިންގައިއުޅޭ ސައިޓުތައް ވަރަށް ވެސް ގިނައެވެ.\nކޮންމެއަކަސް މިބުނެވުނު ނުގުތާތަކަކީ އަންހެން ބޭފުޅުންނަށް ގޭގައި ތިއްބަވައިގެން ތިމާމެންގެ ޢާއިލާގެ ތެރޭގައި ދީނީ ދަޢުވަތުދީ ދީން ކުރިއެރުވިދާނެ ކަމަށް ލަފާކުރެވޭ ނުގުތާތަކެވެ. މިނޫން މިފަދަ ނުގުތާތައް ވަރަށް ވެސް ގިނައެވެ. އެފަދަ ފައިދާދެނިވި ނުގުތާތަކެއް އަމިއްލަ ތަޖުރިބާއިން ހޯދިދާނެއެވެ. ބޭނުންވަނީ އެކަމަށް ވިސްނައިގެން ތިމާމެން އަންހެން ބޭކަނބަލުންގެ ކޮނޑުގައި މާތްﷲ ވަރަށް ބޮޑު ޒިއްމާއެއް އަޅުއްވާފައި ވާކަން އިޙްސާސުކޮށް އެޒިއްމާ ފުރިހަމަ ގޮތުގައި އަދާކުރެވޭތޯ ބެލުމެވެ. ލޮބުވެތި ރަސޫލުﷲ ޞައްލަﷲ ޢަލައިހި ވަސައްލަމް ގެ މިބަސްފުޅު އަބަދުވެސް ހަނދުމައިން ނައްތާނުލެއްވުމެވެ. އެކަލޭގެފާނުގެ ޙަދީޘުކުރައްވާފައި ވަނީ މިފަދައިންނެވެ. " ... والمَرْأََةُ رَاعِيَةٌ فِى بَيْتِ زَوْجِهَا وَمَسْؤُولَةٌ عَنْ رَعِيَّتِهَا..." (مسلم) މާނައީ: އަދި އަންހެނާއަކީ އެކަމަނާގެ ފިރިމީހާގެ ގޭގެ ވެރިޔާއެވެ. އޭނާގެ ރަޢިއްޔަތުންނާ މެދު އޭނާއާ ސުވާލު ކުރެވޭނެއެވެ.


ހއ.ތުރާކުނު2ކުނިގޮނޑާއި، ކައުންސިލުން ކަނޑައަޅާ ތަންތަން ސާފްކުރުމުގެ މަސައްކަތް\nހއ.ތުރާކުނު2ކުނިގޮނޑާއި، ކައުންސިލުން ކަނޑައަޅާ ތަންތަން ސާފްކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 13 ފެބްރުއަރީ 2019 ވާ ބުދަ ދުވަހުގެ ހެނދުނު 11:00 އަށް މިއިދާރާއަށް ޙާޟިރުވެ މަޢުލޫމާތު ސާފުކުރެއްވުމަށްފަހު، 20 ފެބްރުއަރީ 2019 ވާ ބުދަ ދުވަހުގެ ހެނދުނު 11:00އަށް މިއިދާރާއަށް ޙާޟިރުވެ އަންދާސީ ހިސާބު ހުށަހެޅުއްވުން އެދެމެވެ.\nއަންދާސީ ހިސާބުތައް ކެނޑުން އޮންނާނީ 20 ފެބްރުއަރީ 2019 ވާ ބުދަ ދުވަހުގެ ހެނދުނު 11:00ގައި މިއިދާރާގެ ބިޑް އިވެލުއޭޝަން ކޮމިޓީގެ ބައްދަލުވުމުގައި، އަންދާސީ ހިސާބު ހުށަހެޅުއްވި ފަރާތްތަކުގެ ޙާޟިރުގައެވެ. އަދި މަޢުލޫމާތު ސާފުކުރެއްވުމަށް ޙާޟިރުނުވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ ދަންނަވަމެވެ. މަޢުލޫމާތު ސާފްކުރެއްވުމަށާއި، އަންދާސީ ހިސާބު ހުށަހެޅުއްވުމަށް ވެރިފަރާތުގެ ބަދަލުގައި މީހަކު ފޮނުވާނަމަ، ބަދަލުގައި ފޮނުވާމީހާގެ އައިޑީ.ކާޑުގެ އަސްލާއެކު ވެރިފަރާތުގެ ސިޓީއެއް ގެންނެވުން އެދެމެވެ.\nއިތުރު މަޢުލޫމާތު ސާފުކުރެއްވުމަށް ރަސްމީ ބަންދު ނޫން ދުވަސްދުވަހުގެ ހެނދުނު 8:00 އިން 14:00 އަށް މިއިދާރާގެ ނަމްބަރު 6500035 ފޯނަށް ގުޅުއްވުން އެދެމެވެ.\nޕަބްލިޝްކުރި ތާރީޚު: 31 ޖަނަވަރީ 2019\nސުންގަޑި: 13 ފެބުރުވަރީ 2019 1100


ދާންދޫ ކައުންސިލްގެ އިދާރާ :: ކަނޑުތޮށީގައާއި އެއްގަމުތޮށީގައި އުޅަނދުފަހަރު އެއްސުމާއި ފަޅުތެރޭގައި އުޅަނދުފަހަރު ދުއްވުމާއި އެޅުމާއި އެކަންކަމަށް ފީނެގުމާބެހޭ ޤަވާޢިދު\nTue, 20 Aug 2019 11:14:03 +0500\nމައި ޞަފްޙާކައުންސިލްގެ އޮނިގަނޑުކައުންސިލް ބިއުރޯޕަބްލިކޭޝަންސްޑައުންލޯޑްސްޚިދުމަތްތައްޚަބަރުމައުލޫމާތުޕްލޭންތައްގެލެރީގުޅުއްވުން\nމައުލޫމާތު > ކައުންސިލުން ފާސްކުރާ އާންމު އުސޫލުތަކާއި ޤަވާއިދުތައް > ކަނޑުތޮށީގައާއި އެއްގަމުތޮށީގައި އުޅަނދުފަހަރު އެއްސުމާއި ފަޅުތެރޭގައި އުޅަނދުފަހަރު ދުއްވުމާއި އެޅުމާއި އެކަންކަމަށް ފީނެގުމާބެހޭ ޤަވާޢިދު\nތަޢާރުފާއި ނަން 1. (ހ) މިއީ ޤާނޫނު ނަންބަރު 7/2010 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު)ގެ 151 ވަނަ މާއްދާގެ (އ) އިން ބާރުލިބިގެން އެކުލަވާލާފައިވާ ކަނޑުތޮށީގައާއި އެއްގަމުތޮށީގައި އުޅަނދުފަހަރު އެއްސުމާއި ފަޅުތެރޭގައި އުޅަނދުފަހަރު ދުއްވުމާއި އެޅުމާއި އެކަންކަމަށް ފީނެގުމާބެހޭ ޤަވާޢިދެވެ.\n(ށ) މިޤަވާޢިދަށް ކިޔާނީ "ކަނޑުތޮށީގައާއި އެއްގަމުތޮށީގައި އުޅަނދުފަހަރު އެއްސުމާއި ފަޅުތެރޭގައި އުޅަނދުފަހަރު ދުއްވުމާއި އެޅުމާއި އެކަންކަމަށް ފީނެގުމާބެހޭ ޤަވާޢިދު" އެވެ.\nޢަމަލުކުރަން ފަށާ ތާރީޚު 2. މި ޤަވާޢިދަށް ޢަމަލުކުރަން ފަށާނީ، މިޤަވާޢިދު ދިވެހި ސަރުކާރުގެ ގެޒެޓުގައި ޝާއިޢުކުރާ ދުވަހުން ފެށިގެންނެވެ.\nކުރީގައި ހިނގާފައިވާ ކަންކަމަށް މިޤަވާޢިދު ހިންގުން 3. (ހ) މި ޤަވާޢިދަށް ޢަމަލުކުރަން ފެށުމުގެ ކުރިން ހިނގައިފައިވާ ނުވަތަ ކޮށްފައިވާ ކަމެއްގެ މައްޗަކަށް މި ޤަވާޢިދެއް ނުހިނގާނެއެވެ. ނަމަވެސް މިޤަވާޢިދަށް ޢަމަލު ކުރަން ފެށުމަށްފަހު މިޤަވާޢިދުގައި ވަކިކަމެއް ލާޒިމްކޮށްފައިވާނަމަ، އެކަމެއް މިޤަވާޢިދުގެ ދަށުން ހިނގާނެއެވެ.\n(ށ) މި ޤަވާޢިދަށް ޢަމަލުކުރަން ފެށުމުގެކުރިން ކަނޑުތޮށީގައި ހުރި ފައްތިޔާތަކާއި އެއްގަމު ތޮށީގައި އެބަޔަކު އަމިއްލައަށް އުޅަނދު އައްސާނޭ ތަންކަމުގައި ކަނޑައަޅާފައިވާ ތަންތަނާމެދު ކައުންސިލުން ވަކިގޮތެއް ނިންމަންވާނެއެވެ.\nއެހެން ފަރާތަކާއި މަސައްކަތް ހަވާލުކުރުން 4. މި ޤަވާޢިދުގެ ދަށުން ކައުންސިލުން ކުރަންޖެހޭ މަސައްކަތެއް އެހެން ފަރާތަކާއި ހަވާލުކޮށްގެން ކުރުމުގެ ޙައްޤު ކައުންސިލަށް ލިބިގެންވެއެވެ.\nމި ޤަވާޢިދު ހިންގާ ދާއިރާ 5. (ހ) ވަކިބަޔަކަށް ސަރުކާރުން ކުއްޔަށްދީފައިވާ ބަނދަރުތަކާއި، ސަރުކާރުން ވަކި އުޞޫލެއް ހަމަޖައްސާފައިވާ ބަނދަރުތަކާއި، ސަރަޙައްދީ ބަނދަރުތަކަށް މި ޤަވާޢިދު ހިނގާނީ އެ ބަނދަރުތައް ހިންގާ ފަރާތުން/ސަރުކާރުން، މި ޤަވާޢިދު ހިންގަން ބޭނުންވާކަމަށް ޢާންމުކޮށް އިޢުލާންކޮށްފައިވާ ނަމައެވެ.\n(ށ) މިނަންބަރުގެ (ހ) ގައިވާ ބަނދަރުތައް ފިޔަވައި، އެހެން ހުރިހާ ބަނދަރުތަކާއި، ބަނދަރުކަމުގައި ނުބެލެވޭ ސަރަޙައްދުތަކުގެ ތެރެއިން ރައްޔިތުން ނުވަތަ ސަރުކާރުން ތޮށިލައިގެން ހަދާފައިވާ ސަރަޙައްދުތަކާއި، މީހުން ދިރިއުޅޭ ރަށްރަށާއި، އެކިއެކި ސިނާޢީ މަސައްކަތްކުރާ ރަށްރަށާއި މިއިން ކޮންމެ ތަނަކާއި ގުޅިފައިވާ ފަޅުތަކުގައި މި ޤަވާޢިދުގައިވާ ގޮތުގެމަތިން ޢަމަލުކުރަންވާނެއެވެ.\nކަނޑުތޮށީގައާއި އަޅާ އުޅަނދުފަހަރު 6. ކަނޑުތޮށީގައާއި އެއްގަމުތޮށީގައި އުޅަނދު ފަހަރު އައްސަންވާނީ އެކަމަށް ކައުންސިލުން ހަމަޖައްސާގޮތެއްގެމަތިން ކައުންސިލުން ކަނޑައަޅާ ފީއެއް ދެއްކުމަށްފަހުއެވެ.\nއުޅަނދުފަހަރު އައްސާނޭ ސަރަޙައްދު 7. ކަނޑުތޮށީގައާއި އެއްގަމު ތޮށީގައި އުޅަނދު ފަހަރު އައްސާނޭ ސަރަޙައްދުތައް ކަނޑައަޅާނީ އެރަށެއްގެ ކައުންސިލުންނެވެ.\nފައްތިޔާ އެޅުމަށް ހުއްދަ ދިނުން 8. (ހ) ކަނޑުތޮށީގައި ފައްތިޔާ އެޅުމުގެ ހުއްދަދެވޭނީ ފައްތިޔާ އެޅުމުގެ ހުއްދައަށް އެދޭ ފޯމު ފުރިހަމަ ކުރުމަށްފަހު ކައުންސިލަށް ހުށަހެޅުމުން ކައުންސިލުން އެކަމާ މެދު ނިންމާ ގޮތެއްގެ މަތިންނެވެ. ފައްތިޔާ އެޅުމަށް ހުއްދަ ދިނުމުގައި އެއުޅަނދެއްގެ ކުޑަ ބޮޑުމިނާއި އެ އުޅަނދެއް ކުރާ ދަތުރުތަކުގެ ގިނަ މަދުމިނަށް ރިއާޔަތް ކުރަންވާނެއެވެ.\n(ށ) ފައްތިޔާ އެޅުމުގެ ހުއްދަ ދޭނީ2(ދޭއް) އަހަރު ދުވަހުގެ މުއްދަތަށެވެ.2(ދޭއް) އަހަރު ހަމަވުމުން މުއްދަތު ހަމަވާ ފައްތިޔާތައް ނުވަތަ ފައްތިޔާ ހުރި ސަރަޙައްދުތައް ކުއްޔަށް ދިނުމަށް އަލުން އިޢުލާން ކުރަންވާނެއެވެ.\nފައްތިޔާ އެޅުމަށް ކުލި ކަނޑައެޅުން 9. (ހ) މިޤަވާޢިދުގެ 8 ވަނަ ނަންބަރުގައި ބުނެފައިވާ ހުއްދަ ދިނުމަށްޓަކައި ކުލި ކަނޑައަޅާނީ އެދާއިރާއެއްގެ އަތޮޅު ކައުންސިލްގެ މަޝްވަރާގެ މަތިން އެދާއިރާއެއްގެ ކައުންސިލުންނެވެ. ކުލި ކަނޑައެޅުމުގައި އެބަނދަރެއް ބޭނުންކުރާ ފުރާދުއްވާ އުޅަނދުފަހަރުގެ ގިނަ މަދުމިނަށް ރިޢާޔަތް ކުރަންވާނެއެވެ.\n(ށ) ފައްތިޔާ ކުއްޔަށް ދިނުމަށްޓަކައި ކުއްޔަށް ހިފާ ފަރާތާއި ކުއްޔަށް ދޭފަރާތުގެ މެދުގައި އެއްބަސްވުމެއް ޤާއިމުކުރަންވާނެއެވެ.\nކުއްޔަށް ހިފާފަރާތް 10. ފައްތިޔާ ކުއްޔަށް ހިފަން އެދެންވާނީ ފުރާދުއްވާ އުޅަނދެއްގެ ނަމުގައި އެ އުޅަނދެއް ދުއްވާފަރާތުން، ނުވަތަ އެ އުޅަނދެއް ދުއްވުމަށް ހަވާލުވެފައިވާ ފަރާތުންނެވެ.\nއެހެންފަރާތަކަށް ކުއްޔަށް ދިނުން 11. ކައުންސިލުން ކުއްޔަށް ދީފައިވާ ފައްތިޔާއެއް އެހެން ފަރާތަކަށް ކުއްޔަށް ދެވޭނީ އެކަމަށް ކައުންސިލުން ހުއްދަ ހޯދުމަށް ފަހުގައެވެ. އަދި ދާއިމީ ގޮތެއްގައި އެހެން ފަރާތެއް ބޭނުންކުރުމަށް ފައްތިޔާ ކުއްޔަށްދީގެން ނުވާނެއެވެ.\nފައްތިޔާ ދޫކުރުމުގެ އުޞޫލު 12. މި ޤާވާޢިދާއި ޚިލާފުނުވާ ގޮތުގެމަތިން ފައްތިޔާ ދޫކުރާނޭ އާންމު އުޞޫލެއް ކައުންސިލުން ކަނޑައަޅަންވާނެއެވެ.\nއެއްގަމުތޮށީގައި އުޅަނދު ފަހަރު އެއްސުން 13. (ހ) އެއްގަމު ތޮށީގައި އުޅަނދުފަހަރުގެ ވައު އައްސަންވާނި ކައުންސިލްގެ ފަރާތުން އެއްގަމު ތޮށީގައި ވައުއެޅުމަށް، ނުވަތަ އެއްސުމަށް ކަނޑައަޅާފައިވާ އެއްޗެއްގަ، ނުވަތަ ތަނެއްގައެވެ.\n(ށ) އެއްވެސް އުޅަނދަކުން އެއްގަމަށް ލޮތާރި ނުވަތަ ނަގިލި ލައިގެން ނުވާނެއެވެ. އަދި އެއްވެސް އުޅަނދަކުން އެއްގަމު ތޮށި ހުރަސްކޮށް އަތިރިމަތީގައި ހުރި އެއްވެސް އެއްޗެއްގައި ވައު އައްސައިގެން ނުވާނެއެވެ.\nއުޅަނދު ބާއްވަންވީ ގޮތް 14. (ހ) އެއްގަމު ތޮށީގައި ތޮށީގެ ދިގަށް ވާގޮތަށް އުޅަނދު އައްސާފައި ނުވަތަ މަޑުކޮށްފައި ބޭއްވުމަކީ މަނާކަމެކެވެ. އުޅަނދު އޮންނަންވާނީ ދިރުނބާކޮޅު ނުވަތަ ކޮޅުފަސްކޮޅު އެއްގަމުތޮއްޓަށް ވާ ގޮތަށެވެ.\n(ށ) މިނަންބަރުގެ (ހ) ގައިވާ ފަދަ ގޮތަކަށް އުޅަނދެއް ބާއްވަން ޖެހިއްޖެނަމަ ކައުންސިލުން އެކަމަށް ކަނޑައަޅާފައިވާ ފީއެއް ދެއްކުމަށްފަހު ކައުންސިލުން އެކަމަށް ދޭ ހުއްދައެއްގެ ދަށުން ކައުންސިލުން އެކަމަށް ކަނޑައަޅާފައިވާ ވަގުތެއްގައި ބޭއްވިދާނެއެވެ.\n(ނ) ބަނދަރުގައި ނުވަތަ ޖެޓީގައި ވަކި ބޭނުމަކަށް ޚާއްސަކޮށްފައިވާ ސަރަޙައްދެއްގައި އެ ފަދަ ބޭނުމަކަށް ނޫންގޮތަކަށް އުޅަނދުފަހަރު ބޭއްވުމަކީ މަނާކަމެކެވެ.\nއުޅަނދު އޮންނަން ވީ ގޮތް 15. އެއްގަމު ތޮށީގައި ވައު އަޅައިގެން ބާއްވާ އުޅަނދުގައި ހުރި އެއްވެސް އާލާތެއް ނުވަތަ ދޯނިން ބައެއް ނަމަވެސް، އެއްގަމު ތޮށި ހުރަސްވެ ރަށުގެ ސަރަޙައްދަށް ފޯރާ ގޮތަށް ހުރެގެން ނުވާނެއެވެ.\nވަކި މުނާސަބަތާކާއި ގުޅިގެން އުޅަނދެއް ނަގަން ޖެހުން 16 (ހ) ވަކި މުނާސަބަތަކާ ގުޅިގެން ބަނދަރު އެކުގައި ނުވަތަ ބަނދަރުން ބައެއް ނަމަވެސް ހުސްކުރަން ބޭނުންވެއްޖެނަމަ އެކަން ބަޔާންކޮށް އެ އުޅަނދެއްގެ ވެރިފަރާތަށް ނުވަތަ އެ އުޅަނދަކާއި ހަވާލުވެ ހުރި ފަރާތަކަށް މަދުވެގެން 48 (ސާޅީސް އަށެއް) ގަޑިއިރުގެ ކުރިން ނޯޓިސް ފޮނުވަންޖެހޭނެއެވެ. ކައުންސިލުން އެ އުޅަނދެއް ނަގައިގެން އެހެން ތާކަށް ގެންދަންވާނީ އެނޯޓިސް އާ އެއްގޮތަށް ނޯޓިސް ރައްދުވާ ފަރާތުން ޢަމަލު ނުކޮށްފިނަމަ، އަދި ކޮންމެހެން އެ އުޅަނދު ނަގަންޖެހޭކަމަށް ކައުންސިލަށް ޤަބޫލުކުރެވޭނަމައެވެ.\n(ށ) މިނަންބަރުގެ (ހ) ގައިވާގޮތަށް އަންގާ އެންގުންތަކާ ޚިލާފުވާފަރާތްތައް -/500 (ފަސްސަތޭކަ) ރުފިޔާއާއި -/5000 (ފަސްހާސް) ރުފިޔާއާދެމެދުގެ ޢަދަދަކުން ޖޫރިމަނާކުރުމުގެ އިޚްތިޔާރު އެބަނދަރެއް ނިސްބަތްވާ ކައުންސިލަކަށް ލިބިގެންވެއެވެ.\nޚާއްޞަ ޙާލަތެއްގައި އުޅަނދު އަޅާފައިވާ ސަރަޙައްދުން ނެގުން 17. އަލިފާނުގެ ހާދިސާއެއް ހިނގުންފަދަ ނުރައްކާތެރި ހާދިސާއެއް ހިނގުމުގެ ސަބަބުން އުޅަނދެއް އޮތްތަން ނޫން އެހެންތަނަކަށް ގެންދިއުމަށް ބޭނުންވެއްޖެނަމަ އެކަމަކަށް އެއްވެސް ފަރާތެއްގެ ހުއްދަ ހޯދާކަށް ނުޖެހޭނެއެވެ.\nކޮށްގެން ނުވާނޭ ކަންކަން 18. ކަނޑުތޮށީގައި ނުވަތަ އެއްގަމު ތޮށީގައި އަޅާފައިވާ އެއްވެސް އުޅަނދަކުން ކައުންސިލުގެ ހުއްދައެއްނެތި ތިރީގައިމިވާ ކަންކަން ކޮށްގެން ނުވާނެއެވެ.\n(ހ) ކަނޑުތޮށީގައި ނުވަތަ އެއްގަމު ތޮށީގައި އަޅާފައި އޮންނަ އުޅަނދެއްގައި ކައްކާ ކެއުމަށް ބޭނުންވާވަރަށްވުރެ ގިނަ އަދަދެއްގެ މަސްކެނޑުން.\n(ށ) ކަނޑުތޮށީގައި ނުވަތަ އެއްގަމު ތޮށީގައި އޮންނަ އުޅަނދެއްގައި ބޮޑެތި މަރާމާތު ކުރުން.\n(ނ) ކަނޑުތޮށީގައި އޮންނަ އުޅަނދެއްގައި ތިބޭ މީހުން ފަޅުތެރެއަށް ނަޖިސް ދާ ގޮތަށް ޤާޟާ ހާޖާ ކުރުން.\n(ރ) ކަނޑުތޮށީގައި އޮތް އުޅަނދުން އޭގެ އިންޖީނުގައި ބޭނުންކޮށްފައިވާ ނުވަތަ ބޭނުންނުކޮށްހުރި ތެޔޮ، ނުވަތަ އެއްވެސް ބާވަތެއްގެ ކެމިކަލެއް ފަޅުތެރެއަށް އަޅާލުން.\n(ބ) ފަޅުތެރެއަށް ކުނި އެޅުން.\nފަޅުތެރޭގައި އުޅަނދުފަހަރު ދުއްވުން 19. ފަޅުތެރޭގައި އެއްވެސް އުޅަނދެއް ދުއްވަންވާނީ ފަޅުތެރޭގައި އަޅާފައިހުރި އުޅަނދުތަކާއި އަދި ފަޅުގައި ބޭނުންކުރަމުންދާ އެހެނިހެން އުޅަނދުތަކަށް ބަލައިގެނެވެ. ފަޅުތެރޭގައި ދުއްވާއިރު އެހެން އުޅަނދުފަހަރުގެ ރައްކާތެރިކަމަށް އެންމެ އެކަށީގެންވާ މިންވަރަށް ދުވެލި މަޑުކުރަންވާނެއެވެ.\nފަޅުތެރޭގައި ދުއްވަންވީ ސްޕީޑް 20. މަތީގައިވާ ނަންބަރުގެ ބޭނުމަށް ފަޅުތެރޭގައި އާންމު ގޮތެއްގައި އެންމެ ބާރަށް އުޅަނދެއް ދުއްވޭނޭ ސްޕީޑެއް ކަނޑައެޅުމުގެ ޙައްޤު އެފަޅެއް ބަލަހައްޓާ ކައުންސިލަކަށް ލިބިގެންވެއެވެ.\nޤަވާޢިދާއި ޚިލާފުވުން 21. މިޤަވާޢިދުގައި ކުރުމަށް އަންގާފައިވާ ކަމެއް ނުކުރުމުން ނުވަތަ ނުކުރުމަށް އަންގާފައިވާ ކަމެއް ކުރުމުން ކަނޑައެޅިގެން ވަކި އަދަބެއް ކަނޑައަޅާފައި ނުވާ ކަންކަމަށް ކަމުގެ ކުޑަބޮޑުމިނަށް ބަލައި -/50 (ފަންސާސް) ރުފިޔާއާއި -/500 (ފަސްސަތޭކަ) ރުފިޔާއާ ދެމެދުގެ ޢަދަދަކުން ޖޫރިމަނާ ކުރުމުގެ އިޚްތިޔާރު ކައުންސިލް ތަކަށް ލިބިގެންވެއެވެ.\nމިޤަވާޢިދުގެ ދަށުން ކަނޑައަޅާ އުޞޫލުތައް 22. މިޤަވާޢިދު ނަގަހައްޓައި ހިންގުމަށްޓަކައި, މިޤަވާޢިދަށް ޢަމަލު ކުރަން ފަށާ ތާރީޚުން ފެށިގެން6(ހައެއް) މަސްދުވަހުގެ ތެރޭގައި ކައުންސިލުގެ އިޚްތިޞާސްތެރޭގައި ހިމެނޭ ސަރަޙައްދުތަކާ ގުޅޭ ގޮތުން ހަދަން ޖެހޭ އުޞޫލުތައް ހަދައި އެއުޞޫލުތައް ޢާއްމުކޮށް ޝާއިޢު ކުރަންވާނެއެވެ.\nމާނަކުރުން 23. (ހ) ކައުންސިލް: މިޤަވާޢިދުގައި ވަކިތަނެއްގައި ވަކިގޮތަކަށް ބަޔާންކުރެވިފައި ނުވާނަމަ، ކައުންސިލުގެ މާނައިގެ ތެރޭގައި ހިމެނޭނީ ސިޓީ ކައުންސިލާއި ރަށުކައުންސިލާއި އަތޮޅު ކައުންސިލެވެ.\n(ށ) މިޤަވާޢިދުގައި ބޭނުންކުރެވިފައިވާ ބަސްތައް ތަފްސީރު ކުރުމުގައި މީހުންނާއި، ފަރާތްތަކުގެ މާނާގައި، ކުންފުނި، ގުރޫޕް، އޮފީސް ފަދަތަންތަން ހިމެނޭނެއެވެ. އަދި ވަކިވަކި ފަރުދަކަށް ނުވަތަ އެއްޖިންސަކަށް ބޭނުންކުރެވިފައިވާ ބަސްތައް އެބަހެއް ބޭނުންކުރެވިފައިވާ ޙާލަތަށް އެކަށީގެންވާ ގޮތަކަށް ރިޢާޔަތްކޮށް ގިނަ މީހުންނަށް ނުވަތަ ދެޖިންސް އެކުލެވޭ ގޮތަށް މާނަކުރެވިދާނެއެވެ.\nކައުންސިލް ބިއުރޯ: ކައުންސިލްގެ3ވަނަ ދައުރުގެ 70 ވަނަ އާންމު ބައްދަލުވުންތަކުގެ ނިންމުން (2019-01-31)\nޕަބްލިކޭޝަންސް: ދާންދޫ އިން މީހުންނަށް ދޫކޮށްފައިވާ ގޯތި ތަކުގައި ގެ އަޅާނޭ ފަރާތްތަކުގެ އަދަދު ކަނޑައެޅުމާބެހޭ (2019-08-07)\nޚަބަރު: ދާންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ އިފްތިތާހު ކޮށްފި (2019-07-19)\n© 2019 ދާންދޫ ކައުންސިލްގެ އިދާރާ


Usooluthah kiyaidheythaa ahareh; vaakameh nei!\nއުސޫލުތައް ކިޔައިދޭތާ އަހަރެއް، ވާ ކަމެއް ނެތް!\n10 ޖެނުއަރީ 2021 - 10:13:51\nކޮވިޑް 19 އާ ގުޅިގެން ސަރުކާރުން އަޅާފައިވާ ރައްކާތެރިކަމުގެ ފިޔަވަޅުތަކަކީ މީހަކަށް ނޭނގޭނެ ކަމެއް ނޫނެވެ. އަދި އާ ކަމެއް ވެސް ނޫނެވެ. ނަމަވެސް ހިތާމައަކީ ކޮވިޑްގެ ބަލިމަޑުކަމުގައި އުޅޭތާ އަހަރެއް ވާއިރު ވެސް، މި އުސޫލުތަކާއި އެއްގޮތަށް އަމަލު ކުރަން ދަސްނުވާތީ އެވެ.\nކޮވިޑްގެ މި ބަލިމަޑުކަމުގެ ސަބަބުން، އަދި މާލޭގައި ކޮމިއުނިޓީ ސްޕްރެޑެއް އޮތުމުގެ ސަބަބުން، މާލެ އަދިވެސް ލޮކްޑައުންގައި އޮތް ކަހަލަ އެވެ. މީގެ ކުރިން ގިނަ ރައްކާތެރިކަމުގެ ފިޔަވަޅުތަކެއް އެޅި ނަމަވެސް، މިދިޔަ އަހަރުގެ ފަހު ކޮޅު ސަރުކާރުން ވަނީ ކޮވިޑާއި ގުޅިގެން އަޅާފައިވާ ފިޔަވަޅުތަކަށް ބޮޑުތަނުން ލުއި ދީފައެވެ.\nމިއާއެކު މާލެއިން އެހެން ރަށްރަށަށް ދަތުރުކުރާ މީހުންނަށް ވެސް ބޮޑެތި ލުއިތަކެއް ދީފައިވެއެވެ. އެގޮތުން ވަކި ހިދުމަތެއް ދިނުމަށް، ނުވަތަ ވަކި މަސައްކަތެއް ކުރުމަށް ކުރު މުއްދަތަކަށް އެހެން ރަށްރަށަށް ދާ މީހުންނަށް ކަރަންޓީނު ވުމެއް ނެތި ދަތުރު ކުރެވޭ ގޮތް ހަމަޖެއްސިއެވެ. އަދި މާލެއިން ރަށްރަށަށް ދަތުރު ކުރާ މީހުންގެ ކަރަންޓީނުގެ މުއްދަތު 14 ދުވަހުން 10 ދުވަހަށް ކުޑަ ކުރެވިގެން ދިޔައެވެ.\nނަމަވެސް އަދިވެސް މީހުން ކަރަންޓީނު އުސޫލުތަކާއި ހިލާފުވާކަމީ ހިތާމަ ހުރި ކަމެކެވެ. އެންމެ ފަހުން ވެސް އިވުނު ހަބަރަކީ ތ. ބުރުނީގައި ކަރަންޓީނުގައި ހުރި މީހަކު، ކަރަންޓީނު އުސޫލުތަކާ ހިލާފުވެ، ކަރަންޓީނުވި ގެއިން ބޭރުގައި އުޅޭ ވާހަކައެވެ. އަދި އެކަމާ ގުޅިގެން އެރަށަށް ފުލުހުން ދިޔަ ކަމުގެ ވާހަކައެކެވެ.\nފާއިތުވި ހަފްތާގައި ވެސް ވަނީ މާލެއިން ގއ. ނިލަންދޫއަށް ކަރަންޓީނުވާން ދިޔަ މީހަކު ގއ. މާމެންދޫއަށް ފޭބި މައްސަލައެއް ފެންމަތިވެފައެވެ. މި ހާދިސާގައި އެ މީހާ މާމެންދޫއަށް ފައިބާފައިވަނީ ފިހާރައަކަށް ވަނުމަށެވެ. ނަމަވެސް އޭނާ އައި ބޯޓު ފުރުމާއެކު އޭނާ މާމެންދޫގައި ތާށިވީއެވެ. އަދި އެމީހާ ކައުންސިލަށް ދިއުމުން ކައުންސިލުން ވަނީ އޭނާ ފުލުހުންނާ ހަވާލުކޮށްފައެވެ.\nފުލުހުން އޭނާ ޖޫރިމަނާ ކުރުމަށް ފަހު އަލުން ކައުންސިލާ ހަވާލުކުރި ނަމަވެސް، މާމެންދޫ ކައުންސިލުން ވަނީ މިކަން ދޮގު ކޮށްފައެވެ. އަދި ފުލުހުން އެމީހާ ކައުންސިލް ގޯތި ތެރެއަށް ދޫކޮށްލީ ކަމަށާއި، އެމީހާގެ އަމިއްލަ މާލީ ތަނަވަސް ކަމެއް ނެތުމުން އަދި ކައުންސިލްގެ ވެސް މާލީ ތަނަވަސްކަމެއް ނެތުމުން އެ މީހާ ކަރަންޓީނުވާނެ އިންތިޒާމު ހަމަޖެހޭ ގޮތް ނުވީ ކަމަށް މާމެންދޫ ކައުންސިލުން ބުނެފައިވެއެވެ. ފުލުހުންގެ އެހީ އާއެކު އެމީހާ ނިލަންދޫއަށް ގެންގޮސްފައިވަނީ އެ ރަށު ރައްޔިތުން ނިކުމެ، ކައުންސިލް ކައިރީ އަޑުގަދަކުރުމުގެ ސަބަބުންނެވެ.\nނަަމަވެސް މިއީ އެއްވެސް ހާލެއްގައި ހިނގައިގެން ވާނެ ކަމެއް ނޫނެވެ. ކޮވިޑާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކުގެ ސަބަބުން، މާލެއިން ނުވަތަ ކޮމިއުނިޓީ ސްޕްރެޑް އޮތް ތަނަކުން ބަލި ނެތް ތަނަކަށް ނުވަތަ ރަށްރަށަށް ދާނަމަ، "ހާލުބެލުން" ޕޯޓަލް މެދުވެރިކޮށް އެޗްޕީއޭއިން ހުއްދަ ހޯދަން ޖެހެއެވެ. އަދި އެ ރަށަކަށް ގޮސް ދިހަ ދުވަހުގެ ކަރަންޓީނު ފުރިހަމަ ކުރުމަށް ފަހު ކޮވިޑަށް ޓެސްޓު ކުރަން ޖެހެއެވެ. ނަމަވެސް މާމެންދޫގައި ހިނގި މި ހާދިސާގައި މިފަދައިން ވެފައެއް ނެތެވެ. އޭނާ މާމެންދޫއަށް އެރީ ނަގަން ޖެހޭ އެއްވެސް ހުއްދައެއް ނެތިއެވެ.\nބުރުނީގައި ހިނގި ހާދިސާގައި ހިމެނޭ މީހާ އަދި މާމެންދޫގައި ހިނގި ހާދިސާގައި ހިމެނޭ މީހާ ވެސް އަމަލު ކުރީ އާންމު ރައްޔިތުން ނުރައްކަލަށް ހުށަހެޅޭނެ ފަދަ ގޮތަކަށެވެ. އެ ދެ ރަށުގައި ވެސް ކޮމިއުނިޓީ ސްޕްރެޑަކަށް ގޮސްދާނެ ފަދަ ގޮތަކަށެވެ. މުޅި ދުނިޔެއިން ވެސް އަލަށް ފެނުނު ބަލިމަޑުކަމަކާ ހަނގުރާމަ ކުރަމުން އަންނަ ވަގުތު، އަމިއްލަ ނަފްސުގެ އިތުރުން އެހެން މީހުންނާ މެދު ވިސްނާލުން މުހިއްމެވެ.\nސަރުކާރުން އަޅާ ރައްކާތެރިކަމުގެ ފިޔަވަޅުތަކަކީ ރައްޔިތުންނަށް ޖެއްސުމަށް އަޅާ ފިޔަވަޅުތަކެއް ނޫނެވެ. ނަމަވެސް ރައްޔިތުންގެ ސަލާމަތާއި ރައްކާތެރިކަމަށް އަޅާ ފިޔަވަޅުތަކެކެވެ. މި ފިޔަވަޅުތަކަށް ބޯ ލަނބާ ކިޔަމަންވުމީ އެންމެންގެ ރައްކާތެރިކަމަށް، އަދި މި ބަލިމަޑު ކަމުން އަރައިގަތުމަށް މުހިއްމު ކަމެކެވެ.


Raajjeyge bodubayakah moosun goas, udha araafaane! | Jazeera\tރާއްޖޭގެ ބޮޑުބަޔަކަށް މޫސުން ގޯސް، އުދަ އަރާފާނެ! - Jazeera\nރާއްޖޭގެ ބޮޑުބަޔަކަށް މޫސުން ގޯސް، އުދަ އަރާފާނެ!\nމުޙައްމަދު އަފްޒަލް November 15, 2020 160 views0\nރާއްޖޭގެ ބޮޑު ބަޔަކަށް މޫސުން ގޯސްވެ، އުދައިގެ އަަސަރުކުރުން އެކަށީގެންވާކަމަށް މޯލްޑިވްސް މީޓިއޮރޮލޮޖިކަލް ސާވިސް އިން ބުނެފިއެވެ.\nމެޓް އޮފީހުން ބުނެފައިވާ ގޮތުގައި، ރާއްޖޭގެ އެކިހިސާބަށް ވިއްސާރަކުރުމާއެކު ބައެއް ރަށްތަކަށް ގުގުުރުމާއެކު ބޯކޮށް ވާރޭވެހުން އެކަށީގެން ވެއެވެ. އެގޮތުން، މިއަދު ހެނދުނު 09:00 އިން ފެށިގެން 15:00 އަށް ހއ. އަތޮޅުން ޅ. އަތޮޅަށް އަދި ތ. އަތޮޅުން އައްޑޫ ސިޓީއަށް ވައިޓް އެލާޓް ވަނީ ނެރެފައެވެ.\nމެދުރާއްޖެތެރެއާއި ދެކުނުގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 08 މޭލާއި 18 މޭލާ ދެމެދުގެ ބާރުމިނުގައި އަދި އުތުރުގެ އަތޮޅުތަކަށް، އުތުރާއި އިރުއުތުރުން ގަޑިއަކު 05 މޭލާއި 15 މޭލާ ދެމެދުގެ ބާރުމިނުގައި ވައި ޖެހޭނެކަމަށް ވަނީ ލަފާކޮށްފައެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވުން އެކަށީގެންވާކަމަށްވެސް މެޓް އޮފީހުން ވަނީ ބުނެފައެވެ.\nމެދުރާއްޖެތެރެއާއި ދެކުނު އަތޮޅުތަކުގެ ކަނޑުތައް އާދައިގެ ވަރަކަށް ގަދަވާނެކަމަށާއި އުތުރުގެ ކަނޑުތަށް އާދައިގެވަރަކަށް މަޑުވާާނެކަމަށްވެސް މެޓް އޮފީހުން ވަނީ ބުނެފައެވެ. ރާޅުގެ އުސްމިން ތިން ފޫޓާއި ހަ ފޫޓާއި ދެމެދުގައި ހުންނާނެކަމަށް ބެލެވެއެވެ.\nދެކުނު އަތޮޅުތަކަށް ދިޔަވަރު ބޮޑުވާ ވަގުތުތަކުގައި އުދައިގެ އަސަރުކުރުންވެސް އެކަށީގެން ވާތީ ހުރިހާ ފަރާތްތަކުންވެސް މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސްކޮށްފައެވެ.


Wang Yi furaavadaigenfi\nޗައިނާގެ ސްޓޭޓް ކައުންސިލާ އަދި މިނިސްޓަރު އޮފް ފޮރިން އެފެއާޒް ވާންގް ޔީ -\nޗައިނާގެ ސްޓޭޓް ކައުންސިލާ އަދި މިނިސްޓަރު އޮފް ފޮރިން އެފެއާޒް ވާންގް ޔީ ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށް ފަހު މިރޭ ފުރާ ވަޑައިގެންފި އެވެ.\nޔީގެ ދެ ދުވަހުގެ ދަތުރުފުޅުގެ ތެރެއިން ޗައިނާއާއި ރާއްޖެއާ ދެމެދު ފަސް އެއްބަސްވުމެއްގައި ވަނީ ސޮއި ކޮށްފައެވެ.\nދެ ގައުމުގެ ދެމެދުގައި ސޮއި ކުރެވުނު އެންމެ މުހިއްމު އެއްބަސްވުމަކީ ޗައިނާ އަށް ދަތުރުކުރާ ދިވެހިންނަށް ވިސާ ދޫކުރުމުގައި ފަސޭހަ އިންތިޒާމުތަކެއް ހަމަޖެއްސުމަށް ސޮއި ކުރެވުނު އެއްބަސްވުމެކެވެ. މި އެއްބަސްވުމުގައި ސޮއި ކުރެއްވީ ފޮރިން މިނިސްޓްރީގެ ސްޓޭޓް މިނިސްޓަރު އަހްމަދު ހަލީލާއި ރާއްޖޭގައި ހުންނަވާ ޗައިނާ ސަފީރު ވާންގް ލީ ޝިން އެވެ.\nމި އެއްބަސްވުމުގެ ދަށުން ދެ ގައުމުގެ ރައްޔިތުންނަށް ކުރިން ވިސާ ނެގުމަކާ ނުލައި އެއް ގައުމުން އަނެއް ގައުމަށް ދަތުރުކުރެވޭނެ އެވެ. މި އެއްބަސްވުމާ އެކު ދިވެހިންނަށް ޗައިނާއަށް ދިޔުމުން 30 ދުވަހުގެ އޮން އެރައިވަލް ވިސާ ހަމަޖެހޭނެ އެވެ. މި އުސޫލަށް އަމަލުކުރަން ފަށާނީ ކޮވިޑް-19އާ ގުޅިގެން ޗައިނާއިން އަޅާފައިވާ ރައްކާތެރިކަމުގެ ފިޔަވަޅުތައް އުވާލުމުންނެވެ.\nޗައިނާއާއި ރާއްޖެއާއި ދެމެދު އެއްބަސްވުންތަކުގައި ސޮއި ކުރުމަށް މިއަދު ބޭއްވި ރަސްމިއްޔާތުގެ ތެރެއިން -- ފޮޓޯ: ފޮރިން މިނިސްޓްރީ\nދެވަނަ އެއްބަސްވުމެއްގައި ސޮއި ކުރީ އިގްތިސާދީ އަދި ފަންނީ ދާއިރާ އިން ރާއްޖެއަށް ހިލޭ އެހީ ދިނުމަށެވެ. މި އެއްބަސްވުމުގައި ވެސް ރާއްޖޭގެ ފަރާތުން ސޮއި ކުރެއްވީ ސްޓޭޓް މިނިސްޓަރު ހަލީލް އެވެ. ޗައިނާގެ ފަރާތުން ސޮއި ކުރެއްވީ ވައިސް ޗެއާމަން އޮފް ދަ ޗައިނާ އިންޓަނޭޝަނަލް ޑިވެލޮޕްމަންޓް ކޯޕަރޭޝަން އެޖެންސީ ޖޯން މާވިއު އެވެ.\nމި އެއްބަސްވުމުގެ ދަށުން ޗައިނާ ސަރުކާރުން 62.8 މިލިއަން ޑޮލަރު -- 968.19 މިލިއަން ރުފިޔާގެ ހިލޭ އެހީ ރާއްޖެއަށް ފޯރުކޮށްދޭނެ އެވެ. މި އެހީ އަކީ އިޖުތިމާއީ އަދި އުމްރާނީ ތަރައްގީއަށް ހޭދަކުރުމަށް ޗައިނާ ސަރުކާރުން ފޯރުކޮށްދޭ އެހީ އެވެ.\nތިންވަނަ އެއްބަސްވުމެއްގެ ގޮތުގައި ސޮއި ކުރީ ޗައިނާގެ އެހީތެރިކަމާ އެކު ހަދާފައިވާ ސިނަމާލެ ބްރިޖު ބެލެހެއްޓުމާއި މަރާމާތުކުރުމުގެ މަސައްކަތް ކުރިއަށް ގެންދިއުމާ ގުޅޭ އެއްބަސްވުމެއްގަ އެވެ. އެއްބަސްވުމުގައި ސޮއި ކުރެއްވީ ޕްލޭނިން މިނިސްޓަރު މުހައްމަދު އަސްލަމާއި ޖޯން މާވިއު އެވެ. ބްރިޖް ދިވެހި ސަރުކާރާ ހަވާލުކުރުމަށްފަހު ދެ އަހަރުގެ މުއްދަތަކަށް ބްރިޖްގެ މަރާމާތުގެ މަސައްކަތް ބެލެހެއްޓުމަށް ޗައިނާއާ އެކު ކުރިން ވެވުނު އެއްބަސްވުމުގައި ޝަރުތުކޮށްފައިވެ އެވެ. އާ އެއްބަސްވުމުގެ ދަށުން އެ މަސައްކަތް ޗައިނާއިން އަނެއްކާވެސް ކުރިއަށް ގެންދާނެ އެވެ. ނަމަވެސް މިފަހަރު އެއްބަސްވުން ހެދީ ކިހާ މުއްދަތަކަށް ކަމެއް ފޮރިން މިނިސްޓްރީން ބުނެފައެއް ނުވެ އެވެ.\nމިރަސްމިއްޔާތުގައި ސޮއި ކުރެވުނު ހަތަރުވަނަ އެއްބަސްވުމަކީ ރައްކާތެރި ގޮތުގައި ފެން ފޯރުކޮށްދިނުމުގެ އެއްބަސްވުމެކެވެ. މި އެއްބަސްވުމުގައި ސޮއި ކުރެއްވީ ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީނާއި ރާއްޖޭގައި ހުންނަވާ ޗައިނާ ސަފީރެވެ. މި އެއްބަސްވުމުގެ ދަށުން ކ. ކާށިދޫ، ޅ. އޮޅުވެލިފުށި، ހއ. ކެލާ، ރ. އަލިފުށި އަދި ގއ. ދާންދޫގައި މައިކްރޯ-ގްރިޑް ސީވޯޓާ ޑީސެލިނޭޝަން ޕްލާންޓް ގާއިމުކުރުމަށް ހަމަޖެހިފައިވެ އެވެ. މިއީ 199 މިލިއަން ރުފިޔާގެ މަޝްރޫއެކެވެ.\nޗައިނާގެ ފޮރިން މިނިސްޓަރު ވާންގް ޔީ ރާއްޖޭގެ ފޮރިން މިނިސްޓްރީއަށް ޒިޔާރަތްކުރައްވާ މެހްމާނުން ސޮއި ކުރައްވާ ފޮތުގައި ލިޔުއްވަނީ -- ފޮޓޯ: ފޮރިން މިނިސްޓްރީ\nފަސްވަނަ އެއްބަސްވުމަކަށް ސޮއި ކޮށްފައިވަނީ ސިއްހީ ދާއިރާ އިން ގުޅުން ބަދަހިކުރުމާއި އެއްބާރުލުން ދިނުމާ ގުޅޭ އެއްބަސްވުމެއްގަ އެވެ. މިއެއްބަސްވުމުގައި ސޮއި ކުރެއްވީ ހެލްތު މިނިސްޓަރު އަހްމަދު ނަސީމާއި ރާއްޖޭގައި ހުންނަވާ ޗައިނާ ސަފީރެވެ.\nމި އެއްބަސްވުމުގެ ދަށުން ލޮލުގެ ބަލިތަކަށް ފަރުވާދޭ ހާއްސަ ކްލިނިކެއް / ކޭމްޕެއް ޗައިނާއިން ރާއްޖޭގައި ހިންގާނެ އެެވެ. މި އެއްބަސްވުމުގައި ފުރަތަމަ ސޮއިކުރެވުނު 2019 ވަނަ އަހަރު އެވެ. އޭރު ސޮއި ކުރެވުނު ދެ އަހަރުގެ އެއްބަސްވުމުގެ ދަށުން ޗައިނާ އިން ވަނީ ލޮލުގެ ފަރުވާދޭ ހާއްސަ ކޭމްޕެއް ހިންގާފަ އެވެ. ސިއްހީ ދާއިރާ އިން މިއަދު ސޮއިކުރެވުނު އެއްބަސްވުމަކީ ކުރީގެ އެއްބަސްވުމުގެ މުއްދަތު ހަމަވުމާ ގުޅިގެން އަލުން ސޮއިކުރެވުނު އެއްބަސްވުމެކެވެ.\nމިރަސްމިއްޔާތުގައި ވަނީ ރާއްޖެއާއި ޗައިނާއާ ދެމެދު ސިޔާސީ ގުޅުން ގާއިމުކުރިތާ މިއަހަރަށް 50 އަހަރު ފުރޭތީ ރަންޔޫބީލް ލޯގޯ ވެސް ތައާރަފްކޮށްފަ އެވެ. ލޯގޯ ތައާރަފްކޮށްދެއްވާ ރަންޔޫބީލްގެ ހަރަކާތްތައް ރަސްމީކޮށް ފައްޓަވައިދެއްވީ ދެ ގައުމުގެ ހާރިޖީ ވަޒީރުންނެވެ.\nޗައިނާ ފޮރިން މިނިސްޓްރީ އަބްދުﷲ ޝާހިދު + ދިވެހި ރާއްޖެއާ ޗައިނާގެ ގުޅުން


SunOnline: Midhiya mahu MIRA ah 1 billion rufiya libijje\nމިދިޔަ މަހު މީރާ އަށް އެއް ބިލިއަން ރުފިޔާ ލިބިއްޖެ\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ދައުލަތަށް މިދިޔަ މަހުގެ އާމްދަނީގެ ގޮތުގައި އެއް ބިލިއަން ރުފިޔާ ލިބިއްޖެ އެވެ.\nމީރާ އިން މިއަދު އާންމުކުރި މިދިޔަ މަހުގެ މާލީ ބަޔާނުން ދައްކާ ގޮތުން މިދިޔަ މަހު މީރާ އިން ދައުލަތަށް އެއް ބިލިއަން ރުފިޔާ ވަނީ ލިބިފަ އެވެ. މީރާއަށް ލިބިފައިވާ ޖުމްލަ އާމްދަނީގެ ތެރެއިން 39.7 މިލިއަން ރުފިޔާ ލިބިފައި ވަނީ ޑޮލަރުން ކަމަށް މީރާގެ މާލީ ބަޔާނުން ދައްކަ އެވެ.\nމިހަރުގެ އޮގަސްޓް މަހު މީރާއަށް ލިބުނު އާމްދަނީ އަކީ މިދިއަ އަހަރުގެ އޮގަސްޓް މަހާ އަޅާބަލާ އިރު 0.4 ޕަސެންޓް ދަށް އަދަދެއް ކަމަށް މީރާގެ މާލީ ބަޔާނުން ހާމަކުރެ އެވެ.\nމީރާގެ މާލީ ބަޔާނުން ދައްކާ ގޮތުގައި މިދިޔަ މަހު މީރާއަށް އެންމެ ބޮޑު އާމްދަނީއެއް ލިބުނީ ޖީއެސްޓީ އިންނެވެ. އެއީ ޖުމްލަ އާމްދަނީގެ 46 ޕަސެންޓެވެ. ދެވަނައަށް މީރާއަށް އެންމެ ބޮޑު އާމްދަނީ އެއް ލިބިފައި ވަނީ 16.2 ޕަސެންޓާ އެކު ރަށްތަކާއި ފަޅުތައް ދޫކުރުމުން ލޭންޑް އިކިއުޒިޝަން ފީގެ ގޮތުގަ އެވެ.\nމީގެ އިތުރުން މީރާއަށް ލިބިފައިވާ ޖުމްލަ އާމްދަނީގެ ތެރޭގައި ފަސިންޖަރުންގެ އަތުން ނަގާ އެއާޕޯޓް ސާވިސް ޗާޖާއި ވިޔަފާރީގެ ފައިދާއިން ނަގާ ޓެކްސް (ބީޕީޓީ) އާއީ ގްރީން ޓެކްސްގެ އިތުރުން ދައުލަތަށް ނަގާ އެހެނިހެން ފީގެ ގޮތުގައި ލިބުނު ފައިސާ ވެސް ހިމެނޭ ކަމަށް މީރާގެ މާލީ ބަޔާނުން ދައްކަ އެވެ.\nމިދިޔަ އަހަރުގެ ޖުލައި މަހުގެ ދައްކަން ޖެހޭ ފައިސާ އެ އަހަރުގެ އޮގަސްޓް މަހުގައި ދައްކާފައި ވާތީ މިދިޔަ އަހަރުގެ އޮގަސްޓް މަހާއި އަޅާބަލައި މި އަހަރުގެ މީރާގެ އާމްދަނީ ދަށްވެފައިވާ ކަމަށް މީރާގެ މާލީ ބަޔާނުގައި ބުނެ އެވެ.\nމީރާ މާލީ ބަޔާން ދައުލަތުގެ އާމްދަނީ\nއަލިދޫގެ ކުއްޔާއި ޖޫރިމަނާގެ ގޮތުގައި 29 މިލިއަން ޑޮލަރު ދެއްކުމަށް ޔޮޓް ޓުއާސްގެ މައްޗަށް ހުކުމް ކޮށްފި 22 ގަޑި 1 މިނެޓް ކުރިން\nޓޫރިޒަމް ނޫން ދާއިރާތަކުގެ ޖީއެސްޓީ އޮންލައިންކޮށް ދައްކަން ލާޒިމުކޮށްފި 1 ހަފްތާ5ގަޑި ކުރިން\nވެހިކަލް ފީގެ ގޮތުގައި މީރާއަށް ލިބުނު އާމްދަނީ 13 ޕަސެންޓް އިތުރުވެއްޖެ 1 ހަފްތާ7ގަޑި ކުރިން\nމޭމަހު މީރާއަށް އެއް ބިލިއަން ރުފިޔާގެ އާމްދަނީއެއް2ހަފްތާ5ދުވަސް ކުރިން\nޓެކްސްގެ ގޮތުގައި 2.5 މިލިއަން ރުފިޔާ ދައުލަތަށް ދެއްކުމަށް މީހެއްގެ މައްޗަށް ހުކުމް ކޮށްފި2ހަފްތާ6ދުވަސް ކުރިން


Ehcheh nugathas balailan dhaan vaane!\nއެއްޗެއް ނުގަތަސް ބަލާލަން ދާން ވާނެ!\nސޮނީގެ ބޭރުގައި ލިޔެފައިވާ މުހިންމު ލިއުން ކޮޅު: ވަރަށް ބާރުގަދަ -- ފޮޓޯ: އަވަސް\nފިހާރައަށް ދާން ކޮންމެހެން ފައިސާތަކެއް ބޭނުންވޭ ހެއްޔެވެ؟ ފިހާރައަކަށް ދާ ކޮންމެ ފަހަރަކު އެތަނަކުން ވިޔަފާރި ކުރަން ޖެހޭނެ ހެއްޔެވެ؟ އެގޮތަށް ވިސްނާނަމަ މީހާގެ ވިސްނުމާއި ދިރިއުޅުން މިހާރު ވަރަށް މުސްކުޅި ވެއްޖެ އެވެ. ހަމަ ގައިމު ވެސް ފިހާރައަށް ނޫނީ ބާޒާރަށް ކޮންމެ ފަހަރަކު ދާނީ އެއްޗެއް ގަންނާނަކަށް ނޫނެވެ. އެއްޗެއް ނުގަތަސް ބަަލައިލަން ވެސް ދެވިދާނެ އެވެ. އެންމެ ކުޑަމިނުން އެވަރުކޮށްލެވޭނެ ނޫން ހެއްޔެޔެވެ؟\nރާއްޖޭގެ މަޝްހޫރު އެއް ވިޔަފާރި ކުންފުނި، ސޮނީގެ، "ދަ ސީން ބައި ސޮނީ ހާޑްވެއާ" ގެ ބޭރުގައި ލިޔެ ތަތްކޮށްލާފައި ވަނީ މިހެންނެވެ: "އެއްޗެއް ނުގަތަނަސް ބަލައިލަން ދާންވާނެ" އެވެ. މިއީ ވަރަށް ބޮޑު ތެދެކެވެ. މިއީ މި ޒަމާނުގެ ބަހުންނަމަ މިީހެއްގެ ހަޔާތުގައި "ވިންޑޯ ޝޮޕިން" ވަރަށް މުހިންމޭ ރީތި ގޮތަކަށް ބުނެ ދިނުމެވެ. މީހާގެ ވިސްނުމާއި ނަފުސު ކަންކަމުގައި ތަރައްގީ ކޮށްދޭން ބާރެއް ލައިދިނުމެވެ.\nއެއްޗެއް ނުގަނެ، ފިހާރަތަކަށް ވެދެ، އެ ފިހާރަތައް ބެލުމުން ފައިދާއެއްވޭ ހެއްޔެވެ؟ ތަޖުރިބާކާރުން ވަނީ އޭގެ ފައިދާތައް ވަރަށް ތަފުސީލުކޮށް އެކި ގޮތްތައް ކިޔައިވެސް ދީފަ އެވެ. އެހެންވީމާ އެއެއްޗެއް ނުގަތަސް ބަލައިލަން ދިއުމަކީ ވަރަށް މުހިންމު ކަމެކެވެ. އެއްޗެއް ގަތުމަށް ކުރާ އުންމީދު ހާސިލު ކުރުމަށް ހުރަސްކޮށްލެވޭ ވަރަށް ބޮޑު މަގެކެވެ.\nބައެއް ފަހަރު ވިޔަފާރި ކުރަން ގޮސްފައި ގަންނާނެ އެއްޗެއް ހިޔާރު ކުރަން ނޭނގި ހުއްޓިފައި ތިބޭ މީހުން ފެނެ އެވެ. ފިހާރަ ފުރެންދެން ކުލަކުލައި މުދާ ހުއްޓަސް އެމީހުންގެ ލޮލަކަށް އެއްޗެއް ނުފެންނާނެ އެވެ. އެހެންވަނީ "ވިންޑޯ ޝޮޕިން" އަށް ނުދާތީ އެވެ. ފިހާރަ ނޫނީ ބާޒާރަށް ގޮތް ގޮސް ހުރި އެއްޗިހި ރަނގަޅަށް ބެލުމަކީ އެންމެ ބޮޑަށް ދުނިޔެއަށް ލޯ ހުޅުވޭނެ އެއް ކަމެވެ. އޭގެ ސަބަބުން ލިބޭނެ އެއް ފައިދާއަކީ އެއްޗެއް ގަންނާނެ ހުނަރު ދަސްވުމެވެ. އަމިއްލައަށް ބޭނުންވަނީ ކޮންއެއްޗެއްކަން ނަގައި ގަންނަން ފަސޭހަވުމެވެ. އަދި އެއްޗެއް ގަތުމައް ކުރާ އުންމީދު ދެބައިކުޅަ އެއްބަޔަށް ފުރިހަމަ ކުރުމެވެ.\nގޭގައި އަބަދު ފިލްމު ބަލަން ނޫނީ ޓީވީ ބަލަން އިންނަ ނަމަ އިސާހިތަކު މީހާގެ ބޯވެސް ގޮވައިފާނެ އެވެ. ދުނިޔެއަށް މީހާ މޮޔަވެސް ވެދާނެ އެވެ. މީގެ ބަދަލުގައި ފިހާރަ ތަކަށް ވަދެ، ބާޒާރުގައި ހުރި މުދަލުގެ ބާވަތާއި ވަތްތަރުތައް ބަލައިލުމަކީ ސިކުނޑި އަށް ވަރަށް ހަމަޖެހުން ލިބިގެންދާނެ ކަމެކެވެ. ހިތް ހަމަޖެހޭނެ ކަމެކެވެ. ލިބޭނެ އެންމެ ބޮޑު އެއް ފައިދާއަކީ ސްޓްރެސް ފިލުވައިލުމެވެ. ފުރަތަމަ އެއްޗެއް ގަންނާނެ ކަމެއް ނެތެވެ. ބަލައިލަން ދާނީ އެވެ.\nފަހުގެ ސްޓައިލާއި ފެޝަނަށް ލޯ ހުޅޭ\nގަޑިއިރެއްގެ ތެރޭގައި އެތަށް ސަތޭކަ ފެޝަނެއް ދުނިޔެ އަށް ނުކުމެ އެވެ. ކޮންމެ މަހަކު އެއްފަހަރު އެއް ފެޝަން ބާޒާރަށް އާދެ އެވެ. އެކަމަކު އެއްޗެއް ނުގަތަނަސް ބަލައިލަން ނުދާނަމަ ނޫނީ ވިންޑޯ ޝޮޕިންއަށް ނުދާނަމަ ވާނުވާއެއް ނޭނގޭނެ އެވެ. އޭރަކުން އަމިއްލައަށް ލައިގެން ހުރެވުނީ ފަހުގެ ފެޝަނެއް ކަމެއް ނޫނީ މިހާރުގެ ފެޝަނަކީ ކޮބައި ކަމެއް ވެސް ނޭނގޭނެ އެވެ. އެހެންވެ މިއީ އޭރަކު އަންނަ ޓްރެންޑްތަކަށް ލޯ ހުޅުވައިދޭން އެންމެ މުހިންމު އެއް ކަންތަކެވެ. ހަދަންވީ ގޮތަކީ އެއްޗެއް ނުގަތަސް ބަލައިލާން ދާނީ އެވެ.


Srilankan gai 22 tonuge cargo Raajje genesdheefi\nސްރީލަންކަން އެއާލައިންސްގެ ފްލައިޓް މުދާ ހިފައިގެން މިއަދު ވީއައިއޭގައި -- ފޮޓޯ: ސްރީލަންކަން\nކޮވިޑް-19 ފެތުރުމުގެ ބިރަށް ވެލާނާ އިންޓަނޭޝަނަލް އެއާޕޯޓް (ވީއައިއޭ) އަށް ޝެޑިއުލް ފްލައިޓްތައް ހުއްޓާލާފައި ވާތީ ސްރީލަންކަން އެއާލައިންސްގެ ޗާޓަރު ފްލައިޓެއްގައި 22 ޓަނުގެ ކާގޯ މިއަދު ރާއްޖެ ގެނެސްފި އެވެ.\nސްރީލަންކަން އެއާލައިންސްގެ ޖެނެރަލް ސޭލްސް އެޖެންޓް އޭސް އޭވިއޭޝަން ބުނީ ކޮލަމްބޯއިން މާލެއަށް އައި ފްލައިޓުން މިއަދު ރާއްޖެ ގެނެސްފައި ވާނީ ތަރުކާރީ އާއި މޭވާ ފަދަ ބާވަތްތައް ކަމަށެވެ. ރާއްޖެ ގެނައި މުދަލުގެ ތެރޭގައި އެހެން ގައުމުތަކުން ގެނެސް ސްރީލަންކާގެ ވައިގެ ބަނދަރުތަކުގައި ތާށިވެފައި ހުރި ބައެއް އެހެން ބާވަތްތަކުގެ މުދާ އޭގެ ތެރޭގައި ހިމެނޭ ކަމަށް ވެސް އެ ކުންފުނިން ބުންޏެވެ.\nކޮރޯނާ ވައިރަސްގެ ސަބަބުން ދުނިޔޭގެ ބޮޑެތި ގައުމުތަކުގެ ވައިގެ ބަނދަރުތައް ވަނީ ބަންދުކޮށްފަ އެވެ. އެހެންވެ އެކި ގައުމު ތަކަށް ވައިގެ މަގުން އުފުލާ އެތައް މިލިއަން ޓަނެއްގެ ކާގޯ ތާށިވެފައިވެ އެވެ.\nވައިގެ މަގުން މުދާ ގެނައުން ބަންދުވުމާއެކު ރާއްޖޭގެ ބާޒާރުގައި ބައެއް ބާވަތްތައް ވަނީ ހުސްވެފަ އެވެ. އެހެންވެ، ވިޔަފާރިވެރިންގެ ބައިވެރިވުމާއެކު އެއާލައިން ތަކުން ވަނީ މުދާ އުފުލުގެ އޮޕަރޭޝަނެއް ފަށާފަ އެވެ. މިގޮތުން މިހާތަނަށް މޯލްޑިވިއަން އިން ސްރީލަންކާ މަގުން 10 ޓަނުގެ މުދާ އެތެރެކޮށްފައިވެ އެވެ. އަދި އެއާލައިނުން ދަނީ ސްރީލަންކާގެ އިތުރުން ދުބާއީ އާއި ތައިލެންޑުން ވެސް މުދާ އެތެރެ ކުރަން މަސައްކަތް ކުރަމުންނެވެ.\nސްރީލަންކާ ވެލާނާ އިންޓަނޭޝަނަލް އެއާޕޯޓް އެމްއޭސީއެލް + ސްރީލަންކަން އެއާލައިންސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް\nރާއްޖެއަށް އިއްޔެ އައީ އެންމެ 16 ފްލައިޓް


Eyru miee "veynhuri" kameh kan neygey tha? – adduLIVE\nއޭރު މިއީ "ވޭންހުރި" ކަމެއްކަން ނޭނގޭތަ؟\n1 Nov 30, 2019, 21:14 މުހައްމަދު އައިމަން\nރޭ މާލެ ޖަލު ސަރަހައްދުގައި އިދިކޮޅުން ބޭއްވި މުޒާހަރާ: ފޮޓޯ / ސަން\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ރާއްޖޭގެ ވެރިކަމުގައި ހުންނެވިއިރު މިއަދު ސަރުކާރު މައިޕާޓީ އެމްޑީޕީ މެންބަރުން މާލޭގެ މަގުތައް ކޮންމެ ރެއަކު ނިކުމެ މުޒާހަރާތައް ކުރަން ފެށިއެވެ. ރައީސް ޔާމީންގެ ވެރިކަމުގައި ކުރީގެ ރައީސް އަދި މިހާރު ރައްޔިތުން މަޖިލީހުގެ ރައީސް މުހައްމަދު ނަޝީދު 13 އަހަރަށް ޖަލަށް ލުމަށް ހުކުމް ކުރުމުން އެ މުޒާހަރާތައް އިތުރުކޮށް ހަމަ ކޮންމެ ރެއަކު މާލޭގެ މަގުތަކުގައި މުޒާހަރާ ކުރަމުން ދިޔައެވެ. އެ މުޒާހަރާތަކުގައި އެތައް ބަޔަކަށް އަނިޔާވެ އެތައް ބަޔަކު ފުލުހުންގެ ބެލުމުގެ ދަށަށް ގެންދިޔައެވެ. އޭރު މުޒާހަރާ ކުރަން އެމްޑީޕީން ނިކުންނަނީ އެއީ "ވޭންހުރި" ކަމެއްކަން އެނގި ހުރެއެވެ.\nނަމަވެސް އެމްޑީޕީން އޭރު މަގުތަކަށް ނިކުންނާތީވެ އާއްމުންނާއި ވިޔަފާރިވެރިންނަށް އުނދަގުވާ ކަމަށް ބުނެ އެއްވެ އުޅުމުގެ ގާނޫނަށް އޭރުގެ ސަރުކާރުން އިސްލާހު ގެނައެވެ. އެ އިސްލާހުގައި ވަނީ އެއްވެ އުޅެވޭނެ ސަރަހައްދެއް ކަނޑައަޅާފައެވެ. އެއީ ކާނިވާ ސަރަހައްދެވެ. މިއަދު އެ ނޫން ތަނަކަށް އެއްވާ ކަމަށްވާނަމަ އެއީ ގާނޫނީ ބޮޑު ކުށެކެވެ. އަދި ހަމައެއާއެކު މިއަދު އެނޫން ތަނަކަށް އެއްވުމުގެ ޖާގަ އޭރުގެ ސަރުކާރަށް ނިސްބަތްވާ މީހުން ތިބެ މަޖިލީހުން ފާސްކުރުމަށްފަހު މިއަދު މަގުތަކަށް ނިކުމެ އެއްވެ އުޅުމުގެ ހައްގުގެ މިނިވަންކަމަކީ ގާނޫނު އަސާސީން ލިބިދޭ ހައްގެކޭ ބުނެ ކަރުން ލޭ ރަހަ ލާ ވަރަށް ހަޅޭއްލެވި ނަމަވެސް ރައްޔިތުން ގާތު އަންނާނީ ހިންޏެވެ.\nސަބަބުތައް ކިތަންމެހާވެސް ބައިވެރެވެ. އޭރު އެމްޑީޕީން މާލޭގެ މަގުތަކަށް އެއްވެ ކުރަމުން ދިޔަ މުޒާހަރާތަކަށް މިއަދު އިދިކޮޅު ފަރާތްތަކުން ޖަހަމުން ދިޔައީ ހަޖޫއެވެ. ޖަހަމުން ދިޔައީ ޖޯކެވެ. އެއްވާން ބޭނުންނަމަ ހައްޖަށް ދާންވީ ނޫންތޯ ރައީސް ޔާމީން ވިދާޅުވިއިރު މިއަދު މިބޭފުޅުން އިދިކޮޅުގައި ތިބެމެ މި ކުރަނީ ކީއްތޯއެވެ. އެއްވެލުމަށް ކާނިވާ ސަރަހައްދު ނުދިނުމުން ނޫސް ކޮންފަރެންސްތައް ބާއްވައިގެން ތިމަންނާ މެންނަށް ސަރުކާރުން ޖެއްސުން ކުރާ ވާހަކައާ އެއްވުމެއް ބާއްވާލަން ކާނިވާ ސަރަހައްދު ނުދޭ ކަމަށްބުނެ އިދިކޮޅު ލީޑަރުން ވާހަކަ ދައްކާއިރު އަތް ޖެހޭ ހިސާބުގައި ހިނގާދިޔަ ކަންކަން ހަނދާން ނެތުނީތޯއެވެ.\nއެމްޑީޕީން ޖަލްސާއެއް ބާއްވަން ސްކޫލު ގަނޑެއް ހާވެސް ނުލިބިގެން އުޅުނީ މިބޭފުޅުންގެ ވެރިކަމުގައެވެ. ސަލްސާ ރޯޔަލް ފަދަ ތަންތަނުގައި ޖަލްސާތައް ބާއްވައިގެން އޭރު އިދިކޮޅުގައި އޮތް އެމްޑީޕީއާ އެހެން ޕާޓީތަކުން އުޅުނު ހާލު މިއަދު އިދިކޮޅުގައި ތިބި ފަރާތްތަކުން ތަހައްމަލު ކުރަން އަދި ޖެހުނީ މަދު ދުވަސްކޮޅަކަށެވެ. ނަމަވެސް މިހާ އަވަހަށް ތަދުވެ ދެން މިކަން ނުވާނޭ ބުނާފަދަ ބީދައިން ވާހަކަ ދެއްކުމަކީ ރައްޔިތުން މިބޭފުޅުންނަށް އިތުރަށް މަލާމާތް ރައްދު ކުރާނެ ކަންކަމެވެ.\nމިއަދު މުޒާހަރާ ކުރުމަކީ ވޭންހުރި ކަމެއްކަން ވެސް އެނގިއްޖެއެވެ. މިއަދު މުޒާހަރާ ކޮށްފިނަމަ ޕެޕަ ސްޕްރޭ ވެސް ޖަހާނެކަން އެނގިއްޖެއެވެ. މިއަދު ތިމާމެން ގާނޫނާއި ހިލާފަށް އެއްވާނަމަ ހައްޔަރުވެސް ކުރާނެކަން އެނގިއްޖެއެވެ. ހަމަގައިމުވެސް އެމްޑީޕީން އޭރު ކުރި މުޒާހަރާތަކުގައިވެސް މީހުން ހައްޔަރުކުރީ "މިސްކިތުގެ ސަޖިދާ"ގައި އޮވެގެން ނޫންކަން އިދިކޮޅު ކޯލިޝަނަށް އެނގިއްޖެއެވެ. އޭރު ރައްޔިތުންނާއި ދޭތެރޭ އިހާނެތިކޮށް ކަންތައް ކުރުމުގެ ނަތީޖާ މިއަދު އިދިކޮޅުގައި ތިބި ފަރާތްތަކަށް ފެންނަން ފަށައިފިއެވެ. މިއީ އިބުރަތުން ފުރިގެންވާ ކަންކަމެވެ. މިއަދު ފެންނަމުން މިދަނީ ތިމާއަށް ބާރު ލިބޭ ދުވަހު ހިތުހުރިހާ ގޮތަކަށް ގާނޫނު މާނަ ކުރުމުގެ ނަތީޖާއެވެ.


Raees Nasheed kulhuvvi match in majlis balivejje\nމަޖިލީސް ޓީމުގައި ރައީސް ނަޝީދު ކުޅުއްވަނީ\nކުރިކެޓް ކާނިވަލުގައި ރައީސް ނަޝީދު ކުޅުއްވި މެޗުން މަޖިލިސް ބަލިވެއްޖެ\n26 އޭޕްރީލް 2021 - 10:43:33\nރަމަޟާން ކުރިކެޓް ކާނިވަލުގައި މަޖިލީހުގެ ރައީސް، މުހައްމަދު ނަޝީދު ހިމެނިވަޑައިގެންނެވި މަޖިލިސް ޓީމު ފުރަތަމަ މެޗުން ބަލިވެއްޖެއެވެ. އާދިއްތަ ދުވަހު ހަވީރު މަޖިލީސް ޓީމު ބަލިވީ އިމިގްރޭޝަނުން އަތުންނެވެ. މިއީ ރަމަޟާން ކުރިކެޓް ކާނިވަލުގައި ހިމެނޭ އޮފީސް މުބާތެވެ.\nއާދިއްތަ ދުވަހު ހަވީރު ކުޅުނު މި މެޗުގެ ޓޮސް ދިމާވީ މަޖިލީސް ޓީމަށެވެ. މަޖިލީސް ޓީމަށް ޓޮސް ދިމާވުމުން އެ ޓީމުން ގަސްދުކުރީ ފުރަތަމަ އުކާށެވެ. އިމިގްރޭޝަން ޓީމުން ކުޅެން އަރައި ހަތްދިހަ އަށް ލަނޑު ހެދިއެވެ. މި މުބާރާތް ކުޅެނީ އަށް އޯވަރަށެވެ.\nޖަވާބުގައި މަޖިލީސް ޓީމުން ކުޅެން ނުކުމެ ހެދުނީ ފަންސާސް އަށް ލަނޑެވެ. މަޖިލީހުގެ ރައީސް މި މެޗުގައި ސާދަ ލަނޑު ހެއްދެވިއެވެ. މި ޓީމުގައި މަޖިލީހުގެ މެޖޯރިޓީ ލީޑަރު އަލީ އާޒިމްއާ، ނިލަންދޫ ދާއިރާގެ މެންބަރު އަބްދުލް މުހްސިން އަދި ހުޅުމާލޭ މެންބަރު އަލީ ނިޔާޒް، ހެންވޭރު ދެކުނު މެންބަރު ހަސަން ލަތީފު އަދި ބިލެއްދޫ ދާއިރާގެ މެންބަރު ދޮންބިލެއް އަހްމަދު ހަލީމް ކުޅުއްވިއެވެ. މި ޓީމުން އެންމެ ރަނގަޅަށް ކުޅުނީ ސަތާރަ ލަނޑު ޖެއްސެވި، އެމްޑީޕީގެ ޕީޖީ ލީޑަރ އަލީ އާޒިމްއެވެ.\nރަމަޟާން ކުރިކެޓް ކާނިވަލުގެ އޮފީސް މުބާރާތުގެ ބައިގައި ހަ ޓީމެއް ވާދަކުރެއެވެ.


Anhenakah Bodethi Aniyaathakeh Kuri Firihenaku Hayyarukoffi - Vaguthu\nއަންހެނަކަށް އަނިޔާ ކުރިކަމަށް ތުހުމަތު ކުރެވޭ ފިރިހެން މީހާ - ފޮޓޯ: ދިޔަރެސް\nމާލޭގެ ގެއެއްގައި އަންހެނަކަށް ބޮޑެތި އަނިޔާތަކެއް ކުރި ކަމަށް ބުނެ ފިރިހެނަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nމަންޒަރުދުއް މީހުންނާއި ހަވާލާދީ "ދިޔަރެސް" ގައި ރިޕޯޓް ކޮށްފައިވާ ގޮތުގައި ރޭ ދަންވަރު މއ.ކުރެދިވަރުގެ ތިންވަނަ ފަންގިފިލާގައި އަންހެނަކަށް ފިރިހެނަކު އަނިޔާކުރާ އަޑު އެ ސަރަހައްދުގައި މަގުމަތިން ދިޔަ ބަޔަކަށް އިވުނެވެ.\nއެތަނުގައި ހުރި މީހަކު ކިޔައިދިން ގޮތުގައި އަންހެނަކަށް އަނިޔާކުރާ އަޑުއިވިގެން މަޑުކޮށް ބެލިއިރު ފެނުނީ ގޭގެ ބެލްކަނީގައި ހުރި ބިއްލޫރި ދޮރަކާއި ދިމާލަށް އަންހެން މީހާ ކޮއްޕައިލުމުން ގޮސް ދޮރުގައި އަންހެންމީހާ ޖެހި އެ ދޮރު ފުނޑުފުނޑުވި މަންޒަރު ކަމަށެވެ.\nއޭގެ ފަހުން ވެސް އަންހެން މީހާއަށް އަނިޔާކުރާ އަޑު އިވިފައިވެއެވެ. އަޑުގަދަ ވެގެން އެކަން ފުލުހުންނަށް ރިޕޯޓް ކޮށްފައި ވަނީ އެގޭގެ އެހެން ފަންގިފިލާއެއްގައި ދިރިއުޅޭ ބަޔަކު ކަމަށް ވެއެވެ.\nސެޕްޓެމްބަރު 29, 2021 09:18\nއީސަ މައްސަލޔަށް ވީގޮތްނުވިއްޔާ ރަނގަޅު\nސެޕްޓެމްބަރު 29, 2021 10:36\nހުރިހާ މިހުންވެސް ރާއްޖޭގައި މިނަނީ އެއްނާޅިއަކުން.\nނަމަވެސް ބައެއްދިވެހިން އުޅޭނެ ތަންކޮޅެއް މަތީގައި.\nސެޕްޓެމްބަރު 29, 2021 09:25\nތި ފިރިހެން މީހާގެ ޒަމާން ތިދިޔައީ. އަދިވެސް އީސަ ހަމަ ހެވިފައި ގޭގައި.\nސެޕްޓެމްބަރު 29, 2021 09:32\nތި ފިރިހެން މީހާ ދޫކޮށްލާނެ ދުވަސް ކޮޅަކުން. އޭރުން އެއަށްވުރެ ބޮޑު އަނިޔާ ދޭނެ އަނބުރާ ގޮސް، ރާއްޖޭގެ އަދުލު އިންސާފު ނިޒާމު މި އޮތީ ޔޫރަޕްގެ ޑިމޮކްރަސީގަ އޮންނަ ގޮތަށް. މި ޑިމޮކްރަސީ ނައިސްގެން އެމްޑީޕީގެ އިސްވެރިން ތެޅިބާލަނީ.\nސެޕްޓެމްބަރު 29, 2021 09:52\nއީސަގެ މައްސަލަވެސް ގޮސްނިމުނީ ބޮނޑުނަގުލަށް.. އެއްވެސް އިންސާފެއް ހަމަހަމަކަމެއް މިގައުމުގަނެތް...\nސެޕްޓެމްބަރު 29, 2021 10:03\nއެފިރިހެންމީހާ ޝަރިޢަތަށް އެއްބާރުލުން ދެންޏާ އެމައްސަލަ ނުބަލާގޮތަށްވެސް ނިންމަފާނެ\nއަދި ބުނެފާނެ އެ ފިރިހެންމީހާ އެކުރީކީ އަނިޔަލެއްވެސް ނޫނޯ އެއީ ހެޔޮނިޔަތުގައި ކުރިކަމެކޯ މިސަރުކާރު ވަރަށް މޮޅުވާނެ މީހުންގެ ނިޔަތް ދެނެގަންނާން\nސެޕްޓެމްބަރު 29, 2021 10:06\nތި އަންހެނާގެވެސް ގައިގެ ރިހުންކެނޑި ހައަކަށް އެޅުނީނަ ބުނާނެ އެއީ ފިރިކަލުން ތިމެންނައަށް އަނިޔާ ކުރީއެއްނޫނޭ ފިރިކަލުން ތިމެންނައަށްވަރަށްހެވޭ ބައެއްފަހަރު ވަރަށް ލޯބިން އުޅެންހަދައިގެން މަޖާކުރަން މަޖާޒީވާފަހަރު ކުޅި ރުޅިއަށްވަނީ އެއީ އިންސާނީ ޠަބީއަތް ނޫންހޭ، ވީމާ ތިމެންނަ ބޭނުމެއްނޫނޭ ފުލުަސް އޮފީހުގައި ނުވަތަ އެެއްވެސް ޝަރުއީ ކޯޓެއްގައިވެސް މައްސަލަ ކުރިއަށް ގެންދާކަށް، ބޭނުމީ މައްސަލަ އަނބުރާ ނަފާށޭ އަދި ކުއްޖަކު ލިބިފައިވާނަމަ ބުނާނެ ކުއްޖާގެ ހައްގުގާ ކުއްޖާގެ ބައްޕަ ދޫކޮށްލަ ދެއްވާށޭ، މިއީ އަހަރުމެން އަންހެނުންގެ ފެންވަރ. ޑެން ކިހިނެއްބާ ގެވެށި އަނީޔާ ހުއްޓުވޭނީ؟؟؟\nސެޕްޓެމްބަރު 29, 2021 10:28\nމަގުން ފެނުނު މީހުން ޕޮލިހަށް ރިޕޯޓް ނުކުރީ ކީއްވެބާ؟\nއޭ ލޮބުވެތި މުސްލީމުންގެ ނަމުގައި ތިބި ފަރުދުންނޭވެ. މަސްތީ ދިރިއުޅުމަކަށް ޤައުމުގޮސް މިއަދު މިވަނީ މުޅުން ޚަރާބުވެފައެވެ. މިހާރު ހައްތާވެސް އިވެނީ ޖިންސީ ގޯނާ އާއި ބަދުއަޚްލާޤީ ޢަމަލުތަކާ ގެވެށިއަނިޔާއާ މާރާމާރީ ގެ އަޑިތަކާ މިދަފަ ހިތްނޭދޭ އަޑުތަކެވެ. އެހެންކަމުން މިކަންކަމުން އަހަރެމެން ސަލާމަތް ވުމަށްޓަކައި މަސައްކަތްކުރަން އެބަޖެހެއެވެ. ވަރަށް ބޮޑު ނުރައްކަލާ އަހަރެމެންމިވަނީ ކުރިމަތިލާންޖެހިފައެވެ.\nސާބިތެއްނުވެޔޭ... ދޭއާރ ރޯޔަލްސް....


Syria Athun Balivumun Lippi China Team Dhookollan Nimmaifi - Vaguthu\nސީރިއާ އަތުން ބަލިވުމުން ލިއްޕީ ޗައިނާ ކޯޗްކަމުން އިސްތިއުފާ ދީފި\nވޯލްޑް ކަޕް އަދި އޭޝިއަން ކަޕް ކޮލިފައިންގައި ރާއްޖެ ހިމެނޭ ގްރޫޕުގައި ރޭ ކުޅުނު މެޗުން ސީރިއާއާ ވާދަކޮށް 2-1 އިން ޗައިނާ ބަލިވުމުން އެ ޓީމުގެ ކޯޗު އިޓަލީގެ މާސެލޯ ލިއްޕީ މަގާމުން އިސްތިއުފާ ދީފި އެވެ.\nޗައިނާގެ ކޯޗުކަމުގެ މަގާމް ދޫކޮށްލުމަށް ލިއްޕީ އަނެއްކާވެސް ނިންމިއިރު، މިއީ ފާއިތުވެދިޔަ ދިހަ މަސްދުވަހުގެ ތެރޭގައި އޭނާ ޗައިނާ ޓީމުން އިސްތިއުފާ ދޭން ނިންމި ދެވަނަ ފަހަރެވެ. އޭނާ ދެވަނަ ފަހަރަށް ޗައިނާއާ ހަވާލުވެފައިވަނީ މި އަހަރުގެ މެއި މަހުގެ ތެރޭގައެވެ. އެންމެ ފުރަތަމަ 2016 ވަނަ އަހަރު ޗައިނާއާ ލިއްޕީ ހަވާލުވިއިރު، މިއަހަރުގެ ޖެނުއަރީ މަހު އެޓީމު ދޫކޮށްލަން ލިއްޕީ ނިންމީ އޭޝިއަން ކަޕްގެ ކުއާޓާ ފައިނަލުގައި އީރާން އަތުން ބަލިވުމުންނެވެ.\nވޯލްޑް ކަޕް ކޮލިފައިންގައި ރޭ ސީރިއާގެ އޮސާމާ އޮމާރީގެ ލަނޑުން އެޓީމުން ލީޑުނަގާފައިވަނިކޮށް ޗައިނާ އަށް އެއްވަރުކޮށްދިނީ އެޓީމަށް ކުޅެމުން އަންނަ ސްޕެއިންގެ އެސްޕަންޔޯލްގެ ފޯވަޑް ވޫ ލޭއި އެވެ. ސީރިއާ އަށް މެޗުން ތިން ޕޮއިންޓް ކަށަވަރުވީ ދެ ވަނަ ހާފުގައި ޗައިނާގެ ޒޭން ލިންޕެން އަތުން ބައިކޮޅަށް ވަން ލަނޑުގެ ސަބަބުންނެވެ.\nމި މެޗުން ބަލިވެ ގްރޫޕްގެ އެއްވަނަ އަށް އެރުމަށް ޗައިނާ އަށް ހުރަސްތަކަކާ ކުރިމަތިވެފައިވާއިރު އޭގެ ކުރީ މެޗުގައި ފިލިޕީންސުން ވަނީ ޗައިނާގައި އެގައުމު ހިފަހައްޓާފައެވެ. ކޮލިފައިންގައި މިހާތަނަށް ޗައިނާއިން ހަތަރު މެޗު ކުޅެފައިވާއިރު، މޮޅުވެފައިވަނީ ގުއާމް އާއި ރާއްޖެ އަތުންނެވެ. މާލޭގައި 5-0 އިން ރާއްޖެ އަތުން އެގައުމު މޮޅުވިއިރު، ގުއާމް އަތުން މޮޅުވީ 7-0 އިންނެވެ.\nސީރިއާ މެޗަށް ފަހު އޮތް ނޫސްވެރިންގެ ބައްދަލުވުމުގައި ލިއްޕީ ބުނީ މި މެޗާ ބެހޭގޮތުން މާ ގިނަ ވާހަކަތަކެއް ދައްކަން އޭނާ ބޭނުންނުވާ ކަމަށެވެ. އަދި ބަލިވުމުގެ ފުރިހަމަ ޒިންމާ ނަގާ ކަމަށާއި ޗައިނާގެ ކޯޗުކަމުގެ މަގާމް ދޫކޮށްލަން ނިންމާފައިވާ ކަމަށެވެ. ކޯޗުކަމުން އިސްތިއުފާ ދޭން ނިންމި ސަބަބާއި ގުޅޭގޮތުން އުމުރުން 71 އަހަރުގެ ލިއްޕީ ބުނީ ކޮންމެ ޓީމެއްގެ ކުޅުންތެރިން ވެސް ދަނޑުމަތީގައި ހެޑް ކޯޗު އިރުޝާދު ދީފައި އޮންނަ ގޮތަށް އަމަލުކޮށް ނަތީޖާ ނެރެން ހިތްވަރާއެކު މަސަތްކަތްކުރަން ޖެހޭނެ ކަމަށާއި ތަފާތު ސަބަބު ތަކާއި ހެދި އެކަން އެގޮތަށް ނުވެއްޖެނަމަ ހެޑް ކޯޗުގެ ހައިސިއްޔަތުން އެކަމުގެ ޒިންމާ އޭނާ ފުރިހަމައަށް ނަގާނެ ކަމަށެވެ.\nލިއްޕީ އިސްތިއުފާދޭން ނިންމައިފައިވާއިރު މިހާތަނަށް ޗައިނާގެ ފުޓްބޯޅަ ފެޑެރޭޝަނުން އެކަމާ ބެހޭގޮތުން ވަކި އެއްޗެއް ނުބުނެ އެވެ. ޗައިނާ އިން އެގައުމުގެ ފުޓްބޯޅަ ޓީމް ލިއްޕީ އާއި ދެވަނަ ފަހަރަށް ހަވާލުކުރީ 2022 ވަނަ އަހަރު ގަތަރުގައި އޮންނަ ވޯލްޑް ކަޕަށް ކޮލިފައިވުމުގެ އަޒުމުގަ އެވެ.\nރޭގެ މެޗުން ބަލިވުމުން ޗައިނާ އޮތީ ގްރޫޕް އޭގެ ތާވަލުގައި ސީރިއާ އަށް ވުރެން ފަސް ޕޮއިންޓް ފަހަތުގަ އެވެ. ގްރޫޕްގެ އެއްވަނައިގައި ސީރިއާ އޮތީ4މެޗުން ވެސް މޮޅުވެ 12 ޕޮއިންޓާއެކު އެވެ. ދެވަނައިގައި އޮތް ޗައިނާއަށް4މެޗުން7ޕޮއިންޓު ލިބިފައިވާއިރު، ރާއްޖެއާ ވާދަކޮށް އިއްޔެ މޮޅުވި ފިލިޕީންސަށްވެސް ވަނީ4މެޗުން7ޕޮއިންޓް ލިބިފައެވެ. ޗައިނާއަށް ކުރިލިބެނީ ލަނޑުގެ ތަފާތުންނެވެ. ހަތަރުވަނައިގައި އޮތް ރާއްޖެއަށް4މެޗުން ލިބިފައިވަނީ3ޕޮއިންޓެވެ. ގްރޫޕްގެ ފުލުގައި އޮތް ގުއާމަށް އަދި ޕޮއިންޓެއް ނުލިބެއެވެ.\nނޮވެމްބަރު 15, 2019 09:53\nދިވެހި ކޯޗްވެސް ބަލިވުމުގެ ޒިންމާ ފުރިހަމަޔަށް ނަގާފި ތަފާތަކަށްވީ މުސާރަ ބޮޑުކޮށް އެލަވަންސްތައްއިތުރު ކުރުން ބަލާ ރީތިކަން އަހަރެމެންގެ ކޯޗްގެ އިސްނެގުން،


BREAKING | Covid-19: Brazil In Ithuru Haahakah Vure Gina Maru - Vaguthu\n1 މަސް ކުރިން ( ޖޫން 6, 2020 )\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިތުރު ހާހަކަށްވުރެ ގިނަ މީހުން މަރުވެއްޖެ އެވެ.\nބްރެޒިލް އިން މި ބަލީގައި މިދިޔަ 24 ގަޑިއިރު ތެރޭގައި އެކަނިވެސް އިތުރު 1008 މީހަކު މަރުވެފައިވާ ކަމަށް އިދާރާތަކުން ބުނެއެވެ. މިއާއެކު އެޤައުމުން މިހާތަނަށް މި ބަލީގައި މަރުވި މީހުންގެ ޖުމްލަ އަދަދު ވަނީ 35,047 އަށް އަރާފައެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، ބްރެޒިލް އިން މިދިޔަ 24 ގަޑިއިރު ތެރޭގައި އިތުރު 30,136 މީހަކު ކޮވިޑް-19 އަށް އަލަށް ފައްސިވެފައި ވެއެވެ. މިއީ އެޤައުމުން މިހާތަނަށް އެއް ދުވަހެއްގައި ދެވަނައަށް އެންމެ ގިނަ ބަޔަކު މި ބައްޔަށް ފައްސިވި ފަހަރެވެ. މިއާއެކު ބްރެޒިލް އިން ކޮވިޑް-19 އަށް ފައްސިވީ މީހުންގެ ޖުމްލަ އަދަދު މިހާރު ވަނީ 646,006 އަށް އަރާފައެވެ.\nފަހުގެ މަޢުލޫމާތުތަކަށް ބަލާއިރު، ބްރެޒިލް އިން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވީ، 288,652 މީހެކެވެ. އަދި 8,318 މީހަކަށް އެޤައުމުގައި މި ބައްޔަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން މަރުވާ މީހުންގެ އަދަދު ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.


Narusmeehaage maruge massalaigai eynaage firimeehaa hayyaru koffi - One Online\nމަރުވި އަންހެން ނަރުސް މީހާ އާއި އޭނާގެ ފިރިމީހާ-- ފޮޓޯ: އަންހެން މީހާގެ ފޭސްބުކް\nނަރުސްމީހާ މަރުގެ މައްސަލައިގައި އޭނާގެ ފިރިމީހާ ހައްޔަރުކޮށްފި\nއައިޖީއެމްއެޗްގެ ޑަޔަލިސިސް ސެންޓަރުގައި މަސައްކަތް ކުރާ ފިލިޕީންސަށް ނިސްބަތްވާ ނަރުސް މީހާގެ މަރުގެ މައްސަލައިގައި އޭނާގެ ފިރިމީހާ ހައްޔަރު ކޮށްފި އެވެ.\nނަރުސް މީހާ މަރުވެފައިވަނީ ދަންޖެހިގެން ކަމަށް ބުނި ނަމަވެސް މި މަރުގައި ޝައްކުތަކެއް ވާތީ މި މައްސަލަ އައީ ތަހުގީގު ކުރަމުންނެވެ.\nފުލުހުންގެ މީޑިއާ އޮފިސަރު "ވަން" އަށް މިއަދު ވިދާޅުވީ ނަރުސް މީހާގެ މަރާ ގުޅިގެން 29 އަހަރުގެ ފިލިޕީންސް މީހަކު ހައްޔަރުކޮށްފައިވާ ކަމަށެވެ.\n"ވަން" އަށް އެނގިފައިވާ ގޮތުގައި ހައްޔަރުކޮށްފައިވަނީ އޭނާގެ ފިރިމީހާ އެވެ.\nއޮފިސަރު ވިދާޅުވީ ނަރުސް މީހާގެ ހަށިގަނޑު މިހާރު އޮތީ މޯޗަރީގައި ކަމަށާއި ޕޯސްޓުމޯޓަމް ހެދުމަށް ޓަކައި އޭނާގެ ހަށިގަނޑު ރާއްޖެއިން ބޭރަށް ފޮނުވުމަށް ކުރަން ޖެހޭ ކަންކަން ކުރަމުން އަންނަ ކަމަށެވެ. އަދި މި މައްސަލަ ތަހުގީގު ކުރަމުން އަންނަ ކަމަށްވެސް ވިދާޅުވި އެވެ.\nމައުލޫމާތު އެނގޭ މީހަކު ނަން ނުޖެހުމަށް ޝަރުތުކޮށް "ވަން" އަށް މިއަދު ބުނީ މަރުވެފައި ވަނީ އައިޖީއެމްއެޗްގެ ޑަޔަލަސިސް ސެންޓަރުގައި މަސައްކަތް ކުރާ ނަރުހެއް ކަމަށެވެ. އޭނާ ދިރިއުޅެނީ އޭނާގެ ފިރިމީހާ އާއި ފަސް އަހަރުގެ ކުޑަ އަންހެން ކުއްޖާ އާ އެކު ކަމަށެވެ. އެ ނަރުސް މީހާގެ ފިރިމީހާއަކީ އައިޖީއެމްއެޗްގެ އިމަޖެންސީ (އީއާރް)ގައި މަސައްކަތް ކުރާ ނަރުހެއް ކަމަށްވެސް ބުންޏެވެ.\nއެ މީހާ ބުނީ ނަރުސް މީހާ މި މަހުގެ 19 ވަނަ ދުވަހު ޑިއުޓީގައި ހުރެފައި ގެއަށް ދިޔައީ ބްރޭކަށް ކަމަށެވެ. އޭގެ ފަހުން އޭނާ ދަންޖެހި މަރުވެފައިވާ ކަމަށްބުނެ ހޮސްޕިޓަލަށް ގެންދިޔަ ކަމަށް އަޑުތައް ފެތުރިފައިވާ ކަމަށެވެ. އެހެން ނަމަވެސް އޭނާގެ ހަށިގަނޑުން ދަންޖެހިފައި ހުރި ކަމުގެ ނިޝާނެއް ފެންނަން ނެތް ކަމަށްވެސް އެ މީހާ ބުންޏެވެ.\nގުޅޭ ޓެގު ޕޮލިސް އައިޖީއެމްއެޗް މަރުގެ މައްސަލަތައް މަރު ހައްޔަރުކުން


މި ޕްރޮގްރާމުގައި މަޢުލޫމާތު ދެއްވާނީ ތަޖުރިބާކާރު ޤާނޫނީ ވަކީލުންނާއި، ސްޕީރިއާ ކޯޓުތަކުގެ ޤާޟީންނާއި، ރަޖިސްޓްރާރއިންނެވެ. ވަކީލުންގެ ތެރެއިން މި ޕްރޮގްރާމްގައި މައުލޫމާތު ދެއްވާނީ އަލްއުސްތާޛު އަޙްމަދު މުޢިއްޒު އާއި އަލްއުސްތާޛު މަޒްލާން ރަޝީދެވެ.\nމިފެށުނު އޮރިއެންޓޭޝަން ޕްރޮގްރާމަކީ މިގޮތުން ކުރިޔަށް ގެންދާ 02 ވަނަ ޕްރޮގްރާމެވެ. މި ޕްރޮގްރާމުގައި އަލަށް ހުވައި ކުރެއްވި ޤާނޫނީ ވަކީލުންގެ ތެރެއިން 306 ވަކީލުން ބައިވެރި ވެވަޑައިގެންފައި ވެއެވެ.\nމި ޕްރޮގްރާމް ކުރިޔަށް ދާނީ، 07 ގްރޫޕަކަށް ބަހާލައިގެން 03 ޑިސެންބަރުން 2018 އިން 18 ޑިސެންބަރު 2018ގެ ނިޔަލަށް ދިވެހިރާއްޖޭގެ ޤައުމީ ޔުނިވަރސިޓީގެ ސެންޓްރަލް އޮޑިޓޯރިއަމްގައެވެ.


Dhiri Ulhumah Emme Muhinmee Kon Ehcheh? ދިރިއުޅުމަށް އެންމެ މުހިންމީ ކޮން އެއްޗެއް؟ – Huvadhoo News Dhiri Ulhumah Emme Muhinmee Kon Ehcheh? Huvadhoo News\nދިރިއުޅުމަށް އެންމެ މުހިންމީ ކޮން އެއްޗެއް؟\nދިރިއުޅުމަށް އެންމެ މުހިންމީ ކޮންއެއްޗެއްތޯ ސުވާލުކޮށްފިނަމަ، ތަފާތު ޖަވާބުތައް އައުމަކީ ޝައްކެއްވެސް ނެތްކަމެކެވެ. މިގޮތުން މިސުވާލުގެ ޖަވާބުގައި ގިނަ ބަޔަކު އިޚްތިޔާރުކުރާ ބައެއް ޖަވާބުތައް މިލިޔުމުގައި ހިމަނާލަމެވެ. ގިނަ ބަޔަކު ޤަބޫލުކުރާގޮތުގައި ދިރިއުޅުމަށް އެންމެ މުހިންމީ ފައިސާއެވެ. ހަމަ މީބަދައިން ބައެއް މީހުން އެއްބަސްވާގޮތުގައި ދިރިއުޅުމުގައި އެންމެ މުހިންމީ ކުރިއެރުމެވެ. އަދި ހަމަ އެހެންމެ މަދުން ނަމަވެސް މީހުން ޤަބޫލުކުރާގޮތުގައި ދިރިއުޅުމަށް އެންމެ މުހިންމީ ލޯތްބެވެ.\nދިރިއުޅުމަށް އެންމެ ބޭނުންތެރި އެއްޗަކީ ފައިސާކަމަށް ޤަބޫލުކުރާ މީހުންގެ ވާހަކައަކީ، ފައިސާއިން ހާޞިލްނުކުރެވޭ އެއްވެސް ކަމެއް ނޯންނާނެއެވެ. މިއީ ތެދަކަށްވުން ވެސް އެކަށީގެންވެއެވެ. ފައިސާއަކީ އެއިން ދުނިޔޭގެ ތަފާތު އުފާތަށް ހޯދުމަށް ބޭނުންކުރެވިދާނެ ވަޞީލަތެކެވެ. ފައިސާވެރިންނަކީ ގިނަބަޔަކު ގަދަރުކުރާ، ނުފޫޒުގަދަ، ބޭނުންވާ ކޮންމެ ކަމެއް ފަސޭހައިން ހާޞިލްކުރާ ބަޔެކެވެ. އަދި މުއްސަނދި ތަނަވަސް ދިރިއުޅެއް އުޅެން ލިބުމަކީ ކޮންމެ މީހެއްގެ ހުވަފެނެކެވެ.\nފައިސާއާއި އެއްފަދައިން، ދިރިއުޅުމުގައި ކުރިއެރުމަކީ ގިނަބަޔަކު އެހާމެ ބޭނުންވާ އެއްޗެކެވެ. ހުރި ހާލަތުން އެހެން ހާލަތަކަށް، ނުވަތަ ހުރި މަޤާމުން އެއަށްވުރެ މަތީ މަޤާމަކަށް ނުވަތަ ވަޒީފާގެ ކުރިއެރުން ހޯދުމަކީ ގިނަ ބަޔަކުގެ އެދުމެކެވެ. ވަޒިފާގެ ކުރިއެރުން ހޯދުމަށް، ވެރިންގެ ރުހުން ހޯދުމަކީ ކޮންމެހެން ކުރަންޖެހޭ ކަމެއްކަމަށް ދެކޭ މީހުންވެސް މަދެއް ނޫނެވެ. މީހާގެ މުޅި ދިރިއުޅުމަކީ ވަޒީފާކަމުގައި ދެކޭ މީހުންވެސް މަދެއް ނޫނެވެ.\nމަދުން ނަމަވެސް މީހުން ޤަބޫލުކުރާގޮތުގައި ލޯތްބަކީ އެއާއި ނުލައި އިންސާނާއަށް ދިރިއުޅެން ދަތި އެއްޗެއްކެވެ. ލޯތްބަކީ ޠަބީއީ ގޮތުން އިންސާނާގެ ކިބައިގައި ﷲ ތަޢާލާ ލައްވާފައިވާ މަތިވެރި އިޙްސާސެކެވެ. ބައެއް ލިޔުންތެރިންނާއި ޝާއިރުން، ލޯތްބަކީ ކަނު އަނދިރި އެއްޗެއްގެ ގޮތުގައި ސިފަކުރާއިރު، ލޯތްބަކީ ކޮންމެ އިންސާނަކުވެސް ބޭނުންވާނެ އެއްޗެއްގެ ގޮތުގައި އެއްބަޔަކު ބުނެއެވެ. އަހަރަމެންނަށް އަބަދުވެސް އަޑު އިވެނީ ލޯތްބަކީ ދުނިޔޭގައިވާ ހުރިހާ ފައިސާއެއް އެއްކުރި ކަމުގައި ވިޔަސް އެއިން ގަނެ ނުލެވޭނެ އެއްޗެއްގެ ގޮތުގައެވެ. މިއީ ކިހާވަރެއްގެ ހަޤީޤަތެއް އެކުލެވޭ ބުނުމެއް ބާވައެވެ؟\n“ބިންގހެމްޓަން ޔުނިވާސިޓީ ސްކޫލްއޮފް މެނޭޖްމަންޓް” އިން ޖަރުމަނުގެ 7،500 ބޮޑެތި މީހުން ބައިވެރިކޮށްގެން ކޮށްފައިވާ ދިރާސާއެއް ކަމުގައިވާ “އެޕްލައިޑް ރިސާރޗް އިން ކޮލިޓީ ލައިފް” އިން ދައްކާ ގޮތުގައި، ފައިސާއާއި ކުރިއެރުމަކީ ގިނަ ބަޔަކު ޤަބޫލުކުރާ ގޮތުގައި ހިންހަމަޖެހުމާއި އުފާވެރިކަން ލިއްބައިދޭ އެއްޗެކެވެ. ނަމަވެސް މިދިރާސާގެ ބައިވެރިންގެ ދިރިއުޅުމުގެ ހާލަތަށް ބަލާއިރު ފައިސާ އަދި ކުރިއެރުރުމަކީ ދިރިއުޅުމަށް އެންމެ މުހިންމު ވަޞީލަތްކަމަށް ދެކި ފައިސާ އަދި ކުރިއެރުން ހޯދަން މަސައްކަތް ކުރާ ގިނަ ފަރާތްތަކަށް ހަމަޖެހޭ ދިރިއުޅުމެއް ލިބިފައި ނުވެއެވެ.\n“ޕްރިންސްޓޮން ޔުނިވާސިޓީ” އިން ތަނަވަސްކަމާއި އުފާވެރިކަމާއި ގުޅުމެއް ވޭތޯ ބެލުމަށް 2010ގައި ޚާއްސަ ދިރާސާތަކެއް ކުރިޔަށް ގެންގޮސްފައިވެއެވެ. މިދިރާސާއިން ދައްކާގޮތުން އާންމުންނަށް ވިސްނިފައި އޮންނަ ގޮތާއި ތަފާތުކޮށް، މާލީ ތަނަވަސްކަން މަތިވާވަރަކަށް އުފާވެރިކަމާއި ހިތްހަމަޖެހުން ދިރިއުޅުމުން ދަށްވެގެން ދެއެވެ. ބަދަލުގައި، ނުތަނަވަސްކަން، މާޔޫސްކަން، ފިކުރު ބޮޑުވުން، އިތުރުވެގެންދާކަން މިދިރާސާއިން ހާމަވެގެން ގޮސްފައިވެއެވެ. ހިތްހަމަޖެހޭ އުފާ ފާގަތި ދިރިއުޅުމެއް އުޅުމަށް ބޭނުންވަނީ ފައިސާއާއި ކުރިއެރުމެއް ނޫންކަން ގެނެވިފައިވާ ދިރާސާތަކުގެ އަލީގައި އެނގި ފާޅުވެގެން ދެއެވެ.\nފައިސާ އާއި ކުރިއެރުމަކީ ދިރިއުޅުމަށް ހިންހަމަޖެހުމާއި އުފާ ފާގަތިކަން ގެނެސްދޭ ހަމައެކަނި ވަޞީލަތްކަމަށް ދެކި، ދިރިއުޅުމުގައި އެންމެ އިސްކަން ދޭންޖެހެނީ ވަޒީފާ އަދި ތަނަވަސްކަން ހޯދުމަށް ކަމަށް ދެކޭ މީހުން ދިވެހި މުޖުތަމަޢުގައިވެސް ގިނައެވެ. ދިރިއުޅެންޖެހެނީ ވަޒީފާ އަދާކުރުމާއި ފައިސާ ހޯދުމަށް ނޫނެވެ. އަދި ދިރިއުޅުމަކީ ވަޒީފާއެއްވެސް ނޫނެވެ. ލިޔުންތެރިންނާއި ޝާއިރުން ބުނެފައިވާ ފަދައިން ލޯތްބާއި، އުފާ އަދި ހިންހަމަޖެހުމަކީ ފައިސާއިން އަގު ނުކުރެވޭ، އަދި ފައިސާއިން ހާޞިލް ނުކުރެވޭނޭ އެއްޗެކެވެ.\nލޯތްބާއި، ހިންހަމަޖެހުން ދިރިއުޅުމުގައި ހޯދުމަށް އެދޭމީހާ، ގިނަ ބައެއްގެ ލޯތްބާއި އިޙްތިރާމް ހާޞިލްކުރުމަށް މަސައްކަތް ކުރާށެވެ. އާއިލާ އާއި އަބިދަރިންނަށް ވަގުތު ހޯދައި، އާއިލާއާއި އެކު ގިނަ ވަގުތު ހޭދަކުރާށެވެ. ދިރިއުޅުމަށް އެންމެ މުހިންމީ ފައިސާ އަދި ކުރިއެރުމެއްވެސް ނޫނެވެ. ދިރިއުޅުމަށް އެންމެ މުހިންމީ ލޯތްބާއި ކުލުނާއި، އޯގާތެރިކަމެވެ.\nދިރިއުޅުން، ލޯބި، ފައިސާ


Nihonbashi Blue: Japan ge rahathah Crossroads ah genesfi | Mihaaru\nނިހޯންބަޝި ބްލޫގެ ހުޅުވުމުގެ ރަސްމިއްޔާތައް ތައްޔާރުކޮށްފައި ހުރި ބައެއް ކާއެއްޗެހި -- ފޮޓޯ: ނިހޯންބަޝި ބްލޫ\nނިހޯންބަޝި ބްލޫ: ޖަޕާނުގެ ރަހަތައް ކްރޮސްރޯޑަށް ގެނެސްފި\n22 ޖެނުއަރީ 2020 - 11:005comments\nޖަޕާނުގެ އަސްލު ރަހަތަކަށް މަޝްހޫރު އެ ގައުމުގެ ރެސްޓޯރަންޓް "ނިހޯންބަޝި" ކްރޮސްރޯޑްސްގައި އިއްޔެ ހުޅުވައިފި އެވެ.\nމިއީ ސްރީ ލަންކާ އަދި ޖަޕާނަށް ނިސްބަތްވާ ދަރްޝަން މުނިދަސާ ސްރީ ލަންކާގައި މީގެ 25 އަހަރު ކުރިން ހުޅުވި ނިހޯންބަޝީ ރެސްޓޯރަންޓުގެ ރާއްޖެ ގޮތްޕެވެ. އޭނާ ބުނީ ނިހޯންބަޝީގެ މާނަ އަކީ ޖަޕާން ބްރިޖް ކަމަށާއި މި ރެސްޓޯރެންޓްގެ މަގްސަދަކީ ޖަޕާނުގެ ހަގީގީ ރަހަތައް އެހެން ގައުމުތަކަށް ފޯރުކޮށްދިނުން ކަމަށެވެ.\nނިހޯންބަޝި ބްލޫގެ ވެރިޔާ ދަރްޝަން މުނިދަސާ -- ފޮޓޯ: ނިހޯންބަޝި ބްލޫ\nމި ރެސްޓޯރަންޓް ހުޅުވުމުގެ ރަސްމިއްޔާތުގައި، ރާއްޖެ އަށް ކަނޑައަޅާފައި ހުންނަވާ ޖަޕާނުގެ ސަފީރާއި ފޮރިން މިނިސްޓްރީގެ ސްޓޭޓް މިނިސްޓަރު އަދި ރާއްޖެ އިން ޖަޕާނަށް ކަނޑައަޅާފައިވާ ސަފީރު ކަމުގެ މަގާމު ހަ އަހަރު ވަންދެން ފުރުއްވި އަހުމަދު ހަލީލް ބައިވެރިވެ ވަޑައިގަތެވެ.\nދަރްޝަން ބުނީ ސްރީ ލަންކާގައި އޭނާ ރެސްޓޯރަންޓު ހިންގީ އެ ގައުމުން ލިބޭ ކާތަކެއްޗަށް ވިސްނައިގެން ކަމަށާއި އެ ފިލޯސަފީ ރާއްޖޭގައި ހުޅުވި "ނިހޯންބަޝީ ބްލޫ" އަށް ވެސް ގެންނާނެ ކަމަށެވެ. ތާޒާ މަސް ބޭނުންކުރަން އެ ރެސްޓޯރަންޓުން އިސްކަން ދޭނެކަން ފާހަގަކުރަމުން ދަރްޝަން ބުނީ، ހުޅުވުމުގެ ރަސްމިއްޔާތުގައި ހަދާފައިވާ ކާތަކެއްޗަށް ބޭނުންވާ މަސް ހޯދަން އޭގެ ކުރީ ރޭ އޭނާ މަހަށް ދިޔަ ކަމަށެވެ.\nނިހޯންބަޝި ބްލޫގެ ހުޅުވުމުގެ ރަސްމިއްޔާތައް ހަދާފައި ހުރި ބައެއް ކާތަކެތި. -- ފޮޓޯ: ނިހޯންބަޝި ބްލޫ\nމި ރެސްޓޯރަންޓުގައި 50 އަށް ވުރެ ގިނަ މީހުންނަށް އެއްފަހަރާ ހިދުމަތް ދެވޭނެ އެވެ. ރެސްޓޯރަންޓުގެ ތެރޭގައި ޖަޕާނުގެ ސަގާފީ ގޮނޑި "ޒައިސޫ" ބޭނުންކޮށްގެން އެއް މޭޒު ތައްޔާރުކޮށްފައި ހުއްޓެވެ. އަދި ރެސްޓޯރަންޓުގެ ބޭރުގައި މޫދު ފެންނަ ގޮތަށް މޭޒު ބަހައްޓާފައި ހުރެ އެވެ.\nރެސްޓޯރަންޓުގެ މެނޫގައި ހުރި ގިނަ ތަކެތީގެ އަގު ހުރީ 50 ޑޮލަރަށް ވުރެ ދަށުގަ އެވެ. އަދި ކަޕްލްސް އަށް ހާއްސަ ދެ ޕެކޭޖެއް މެނޫގައިވެ އެވެ. އެއީ "ސަންސެޓް ކޯސް ފޮ ޓޫ" އާއި ޖަޕާނުގެ އޮރިޖިނަލް ގެރި މަސް "ވަގްޔޫ" ބޭނުންކޮށްގެން ތައްޔާރުކޮށްފައިވާ "ވަގްޔޫ ސުކިޔާކީ ކޯސް" އެވެ. ނިހޯންބަޝީ އިން އަންނަނީ ފޭކް ވަގްޔޫއާ ދެކޮޅަށް ހާއްސަ ކެމްޕެއިނެއް ވެސް ކުރަމުންނެވެ.\nސޫޝީ ތައްޔާރުކުރަނީ -- ފޮޓޯ: ނިހޯންބަޝި ބްލޫ\nމިދިޔަ ހަ އަހަރު ނިހޯންބަޝީ ވަނީ އޭޝިއާގެ އެންމެ ފެންވަރު ރަނގަޅު 50 ރެސްޓޯރަންޓުގެ ލިސްޓުގައި ހިމެނިފަ އެވެ. ޖަޕާނުގެ ރަހަތައް އެހެން ގައުމުތަކަށް ފޯރުކޮށްދޭން ދަރްޝަން ކުރަމުން އަންނަ މަސައްކަތުގެ އަގު ވަޒަންކޮށް، ސްރީ ލަންކާގައި 1995 ވަނަ އަހަރު ފެށި މި ރެސްޓޯރަންޓަށް ޖަޕާނުގެ ސަރުކާރުން ވަނީ މިނިސްޓަރުގެ އެވޯޑު 2014 ގައި ދީފަ އެވެ.\nއިތުރު ލިޔުންތައް ސްރީ ލަންކާ ޖަޕާން ސީފުޑް ރާއްޖެ-ޖަޕާން ކްރޮސްރޯޑްސް


Emme 14 Dhuvasvee Kujjaku Rape Kohlaifi - Vaguthu\nއެންމެ 14 ދުވަސްވީ ކުއްޖަކު ރޭޕްކޮށްލައިފި\nއަޔަލޭންޑްގެ ސިޓީއެއްގައި އުމުރުން އެންމެ 14 ދުވަސް ފުރުނު ކުއްޖަކު ރޭޕްކުރުމާއި، ގުޅިގެން އެ ކުއްޖާއަށް ބެލްފާސްޓް ހޮސްޕިޓަލްގެ އައިސީޔޫގައި ފަރުވާދޭން ފަށައިފިއެެވެ.\nއެ ކުއްޖާ ރޭޕްކޮށްފައި ވަނީ އުމުރުން 25 އަހަރުގެ ފިރިހެނެއް ކަމަށް ވެއެވެ. އޭނާ އެ ކުއްޖާ ރޭޕްކޮށްފައި ވަނީ، މިދިޔަ ސެޕްޓެމްބަރު މަހުގެ 29 ވަނަ ދުވަހުއެވެ. އޭރު އެކުއްޖާގެ އުމުރުން ވާނީ އެންމެ 14 ދުވަސް ކަމަށް އޮފިޝަލުން ބުނެއެވެ. އެ ކުއްޖާ ރޭޕްކުރުމުގެ ސަބަބުން ހަށިގަނޑަށް ވަރަށް ބޮޑެތި ގެއްލުންތަކެއް ވެފައިވާކަަމަށް ރިޕޯޓްތައް ބުނެއެވެ.\nކައުންޓީ ޑައުންއަށް ނިސްބަތްވާ ތުއްތު ކުއްޖާ ރޭޕްކުރި މައްސަލާގައި، އެ ރަހުމުކުޑަ އަމަލު ހިންގި މީހާގެ މައްޗަށް ދައުވާ ކުރުމަށް ވަނީ ނިންމާފައެވެ. އަދި އޭނާ މި މަހުގެ 10 ވަނަ ދުވަހު ކޯޓަށް ގެންދާނެ ކަމަށް ރިޕޯޓްތައް ބުނެއެވެ. މިވަގުތު އޭނާ ހުރީ އަޔަލޭންޑް ފުލުހުންގެ ބެލުމުގެ ދަށުގައެވެ.\nއެ މީހާގެ މައްޗަށް ކުރާ ދެ ދައުވާއަކީ އެ ތުއްތު ކުއްޖާ ރޭޕް ކުރުމުގެ ދައުވާ އާއި އެ ކުއްޖާގެ ހަށިގަނޑާއި ފުރާނައަށް ގެއްލުން ދިން މައްސަލާގައި ކުރާ ދައުވާއެވެ. މި ދަޢުވާތައް ސާބިތުވެއްޖެ ނަމަ އޭނާއަށް ދިގު މުއްދަތެއްގެ ޖަލު ޙުކުމެއް އަންނާނެއެވެ.\nއޮކްޓޯބަރ 6, 2018 00:40\nޖަލު ޙުކުމެކޭ؟ ހާމަތަނަކަށް ނެރެ ގިނަބަޔަކަށް ފެންނާނޭ ގޮތަށް ދަންޖައްސާ މަރަންވީ.\nއޮކްޓޯބަރ 6, 2018 04:27\nބުޑުދޮށުން ކަޓް ކޮއްލަންވީ،\nއޮކްޓޯބަރ 6, 2018 08:59\nހަހަަހާ....ދުވަހަކުވެސް ހަނދާންނުނެތޭނެ އަސަރުހުރި އަދަބަކަށް ވާނެކަމަށް ފެނޭ...\nއޮކްޓޯބަރ 6, 2018 07:28\nތިއީ ޔޫރަޕް ގައުމެއްނު. ތިވާހަކަ މާބޮޑަކަށް ދައްކާނެ ކަމެއް ނެތް. ތިޚަބަރަކު ވެސް މާބޮޑު ތަފްޞީލެއް ނެތެއްނު! ޢަނެއްކާ އެއީ ވަރަށް ބޮޑަށް ކުޑަކުދިންގެ ޙައްޤު ތަކަށް ބަލާބަޔެކޭ.\nއޮކްޓޯބަރ 6, 2018 07:41\nމަ ހީ ކުރީ އިންޑިއާ ގައި ކަމަަށް.\nއޮކްޓޯބަރ 6, 2018 08:08\nތިކަހަލަ މީހުން ހިމާޔަތްކުރާ ޤާނޫނެއް ދުނިޔޭގެ އެއއވެސް ތަނެއްގައި އޮވެގެން ނުވާނެ. ތިކަހަލަމީހުން ވާނީ އަވަސްގޮތަކުން މުޖުތަމޢުން ނައްތާލަން! ދުނިޔެއިން މިކަހަލަ ކަންތަށްތަކުރާރުކުރުމުގެ ސަޤާފަތްކުރި އަރަމުންދަނީ އެކަމުގެ ހަްޤުއަދަބު ނުދެވޭތީ.\nއޮކްޓޯބަރ 6, 2018 10:07\nޢެކަހަލަ މިހުން މަރާނެ ކަމެއް ނެއް ބުރިކޮއްފަ ދުނިޔޭގަ އުޅެން ދޫކުރަންވީ\nއޮކްޓޯބަރ 6, 2018 19:23\nޖަލު ޙުކުމެކޭ؟ ހާމަތަނަކަށް ނެރެ ގިނަބަޔަކަށް ފެންނާނޭ ގޮތަށް ދަންޖައްސާ ....\nއޮކްޓޯބަރ 6, 2018 19:57\nއެއްވެސް ޙާލަތެއްގައި އިންސާނިއްޔަތާ ޚިލާފު އަނިޔާވެރި ޙުކުމްތައް ކޮށްގެންނުވާނެ. އެއީވެސް އިންސާނެއް އެހެންވީމަ އެމީހާއަށް ކައުންސިލިން ދީފައި އަލުން މުޖުތަމަޢު ފަސާދަކުރުމަށް ބަހައްޓާ އެހެންނޫނީ ބައިނަލްއަޤުވާމީ މީސްތަކުންގެ ބަހާ ޢަމަލާ ދިމައެއް ނުވާނެ.\nބަޔަކަށް އަޅުދާސްވެ އެމީހުން ދިން "ރިޒުޤުން" ނޫނީ ނުކައި ތިބޭއިރު ތިމާމެންގެ ސާހިބުންނަށް ޙަރާމްކޯރުވާ ބަޔަކަށް ދިވެހިން ވެގެންނުވާނެ.\nމިފަދަ "ހަރުކަށި"، "ހައްްދުފަހަނައާޅާފައިވާ" ޙުކުމްތައް ކުރާނީ ﷲއާއި އާޚިރަތް ދުވަހަށް އީމާންވެގެން ތިބި ތައުޙީދުގެ އަހުލުވެރިންނަށް އެ "ސާހިބުންގެ" މައްޗަށް ފަތަޙަހޯދުނީމަ.\nއަސްތަޤްފިރުﷲ. ހާދަ ނުބައި ހުތުރު ކަމެކޭ\nއޮކްޓޯބަރ 6, 2018 22:19\nއުމުރައް ޖަލައް ތިކަހަލަ މިހުން ވަައްދަަ


vnews - Villa college ah enme bodu dhacchaky university akah badhalunuve othun: Dr. Anwar\nވިލާ ކޮލެޖަށް އޮތް އެންމެ ބޮޑު ދައްޗަކީ ޔުނިވާސިޓީއަކަށް ބަދަލުނުވެ އޮތުން: ޑރ. އަންވަރު\nވިލާ ކޮލެޖުގައި ބޭއްވި ނޫސްވެރިންގެ ބައްދަލުވުމުގެ ތެރެއިން ރެކްޓަރ ޑރ. އަންވަރު ވާހަކަފުޅު ދައްކަވަނީ -- ވީފޮޓޯ: ޔޫސުފް ސޮފްވާން (ސޮއްޕެ)\nވިލާ ކޮލެޖުން ދަރިވަރުންނަށް މަތީ ތައުލީމު ފޯރުކޮށްދިނުމުގައި މިހާރުވެސް އޮތް އެންމެ ބޮޑު ދައްޗަކީ ކޮލެޖު ޔުނިވާސިޓީއަށް ބަދަލުނުވެ އޮތް އޮތުން ކަމަށް ވިލާ ކޮލެޖުގެ ރެކްޓަރ ޑރ. އަހުމަދު އަންވަރު ވިދާޅުވެއްޖެ އެވެ.\nވީޓީވީގެ ފަސްމަންޒަރު ޕްރޮގްރާމްގައި ވާހަކަފުޅު ދައްކަވަމުން އަންވަރު ވިދާޅުވީ، ދިވެހިރާއްޖޭގައި މަތީ ތައުލީމުގެ ސަގާފަތެއް ބިނާކުރުމަށް އެންމެ ބޮޑު އެއް ދައުރެއް އަދާ ކުރި ފަރާތަކީ ވިލާ ކޮލެޖުން ކަމަށެވެ.\nމީގެ އިތުރުން ވިލާ ކޮލެޖުން މަސައްކަތް ކުރަމުންދަނީ ދުނިޔޭގެ އެންމެ ނަން މަޝްހޫރު ޔުނިވާސިޓީތަކާ ގުޅިގެން ވިލާ ކޮލެޖުގެ ދަރިވަރުންނަށް އެ ޔުނިވާސިޓީތަކުގައި ކިޔަވައިދޭ ފެންވަރަށް ކިޔަވައިދިނުމަށް ކަމަށް އަންވަރު ވިދާޅުވި އެވެ.\n"މި ފެންވަރަށް އަޅުގަނޑުމެންގެ މަސައްކަތް ކުރަމުންދާތީ އަޅުގަނޑުމެންނަށް ކޮލެޖެއްގެ ގޮތުގައި މި ފަންކްޝަން ކުރަން ދަތިވެއްޖެ. އަޅުގަނޑުމެން މަސައްކަތް ކުރަމުން މިދަނީ ދުނިޔޭގެ އެންމެ މަތީ ކަރިކިއުލަމާބެހޭ ޖަމިއްޔާ، އިންކާއޭއާ އެކު މަސައްކަތް ކުރާއިރު މިއީ ކޮލެޖެއް." އަންވަރު ވިދާޅުވި އެވެ.\nމީގެ އިތުރުން އިންޓަނޭޝަނަލް އެސޯސިއޭޝަން އޮފް ޔުނިވާސިޓީސްގައި ވެސް ދިވެހިރާއްޖެއިން ބައިވެރިވަނީ ވިލާ ކޮލެޖު އެކަނި ކަމަށް އަންވަރު ފާހަގަ ކުރެއްވިއެވެ.\nބައިނަލްއަގްވާމީ މަތީ ތައުލީމު ޖަމިއްޔާތަކާއި ޔުނިވާސިޓީތަކާއި ގުޅިގެން ވިލާ ކޮލެޖު މަސައްކަތް ކުރަމުންދަނީ ވިލާ ކޮލެޖުން ފޯރުކޮށްދޭ ތައުލީމަކީ ދުނިޔޭގެ ފެންވަރުގައި ފޯރުކޮށްދޭ ތައުލީމަކަށް ހެދުން ކަމަށް އޭނާ ވިދާޅުވި އެވެ.\nމީގެ އިތުރުން ދުނިޔޭގެ ފެންވަރުގެ ޕްރޮފެސަރުން ތަގުރީރުތަކަށް ގެންނަން ބަލާއިރުގައިވެސް ކޮލެޖަކަށް ވުމުން އެންމެ ފެންވަރުގެ ޕްރޮފެސަރުން ގެންނަން ދަތިތަކެއް ދިމާވާކަމަށް އަންވަރު ވިދާޅުވި އެވެ.\nމިދިޔަ ސަރުކާރުންވެސް ވިލާ ކޮލެޖު ޔުނިވާސިޓީއަކަށް ބަދަލު ކުރާނެކަން އިއުލާން ކޮށްފައިވާކަން ފާހަގަ ކުރައްވަމުން އަންވަރު ވިދާޅުވީ ވިލާ ކޮލެޖު ޔުނިވާސިޓީއަކަށް ބަދަލު ކުރުމުން އޭގެ ފައިދާވާނީ މުޅި ގައުމަށް ކަމަށެވެ. އަދި ކަމާބެހޭ ފަރާތްތަކުން ވެސް އެ މަސައްކަތް ކޮށްދިނުމަށް އަންވަރު އެދިވަޑައިގަތެވެ.


Ajax in Real Madrid ge zamaan dhuvaalifi!\nއަޔެކްސްއިން ރެއާލް މެޑްރިޑްގެ ޒަމާން ދުއްވާލައިފި!\nމިދިޔަ ތިން އަހަރު ޗެމްޕިއަންސް ލީގްގައި ރެއާލް މެޑްރިޑުން ދެމެހެއްޓި ޑޮމިނެންސް އަޔެކްސްއިން ރޭ ނިމުމަކަށް ގެނެސްފި އެވެ.\nދެ ވަނަ ބުރުގެ ފުރަތަމަ ލެގް މެޗުގައި، އަޔެކްސްގެ ދަނޑުގައި ކުޅުނު މެޗު 2-1 ން މޮޅުވެފައިވުމުން، ރޭ އަމިއްލަ ދަނޑުގައި ކުޅުނު މެޗަށް ރެއާލް މެޑްރިޑް ނުކުތީ އަވޭ ދެ ގޯލްގެ އެޑްވާންޓޭޖާއެކު އެވެ. އެހެން ނަމަވެސް މެޗުގެ ފުރަތަމަ 20 މިނެޓް ހަމަ ވުމުގެ ކުރިން އަޔެކްސްއިން ވަނީ ރެއާލްގެ އުންމީދުތައް ފެނަށް ދުވާލާފަ އެވެ. އަޔެކްސްއިން މެޗު ކާމިޔާބު ކުރީ 4-1 ންނެވެ.\nއަޔެކްސްއަށް ނަތީޖާ އަނބުރާލަ ދިނުމުގައި އެންމެ މުހިންމު ދައުރެއް އަދާ ކުރީ ސާބިއާގެ މިޑްފީލްޑާ، ޑޫސަން ޓަޑިޗް އެވެ. އަޔެކްސްގެ ފުރަތަމަ ދެ ލަނޑުޖަހަން ފުރުސަތު ތަނަވަސް ކޮށްދީ ތިން ވަނަ ލަނޑު ޖެހީ އޭނާ އެވެ.\nމެޗު ފެށިގެން ހަތް ވަނަ މިނެޓްގައި، އަޔެކްސްގެ ހާކިމް ޒިޔެކް ވަނީ، ރެއާލް މެޑްރިޑްގެ ގޯލް ހުޅުވާފަ އެވެ. މެޗުގެ 18 ވަނަ މިނެޓްގައި ޑޭވިޑް ނެރެސް ވަނީ ދެ ވަނަ ލަނޑު ކާމިޔާބު ކޮށްފަ އެވެ.\nރެއާލް މެޑްރިޑަށް އިތުރަށް މައްސަލަ ކުރިމަތިވީ، އެ ޓީމުގައި މޮޅު ކުޅުމެއް ދައްކަމުން އަންނަ، ވިނީސިއުސް ޖޫނިއާ އާއި ލޫކަސް ވަޒްކްއޭޒްއަށް އަނިޔާވެ، ފުރަތަމަ ހާފުގައި ބަދަލު ކުރަން ޖެހުމުންެވެ.\nވަޒްކްއޭޒްގެ ބަދަލުގައި ކުޅެން އެރި ބޭލް ވަނީ ފުރަތަމަ ހާފު ފަހު ކޮޅުގައި ރަނގަޅު ހަމަލާއެއް އުފައްދާފަ އެވެ. އެ ހަމަލާ އަމާޒުވީ ގޯލް ދަނޑިއަށެވެ.\nއަޔެކްސްގެ ތިން ވަނަ ލަނޑު ޓަޑިޗް ކާމިޔާބު ކުރީ، މެޗުގެ 62 ވަނަ މިނެޓްގަ އެވެ. އޭގެ ފަހުން މާކޯ އެސެންސިއޯ ވަނީ، ރެއާލްގެ ހަމައެކަނި ލަނޑު ކާމިޔާބު ކޮށްފަ އެވެ. އަޔެކްސްގެ ހަތަރު ވަނަ ލަނޑު ޖެހީ، ލާސެ ޝޯން އެވެ.\nޗެމްޕިއަންސް ލީގްގެ ސެމީ ފައިނަލާ ހަމައަށް ނުގޮސް ރެއާލް މެޑްރިޑް ކަޓައިގެން ދިޔައީ އަށް އަހަރު ފަހުންނެވެ. ޗެމްޕިއަންސް ލީގްގެ ދެ ވަނަ ބުރުން މީގެ ކުރިން އެ ޓީމު ކަޓައިގެން ދިޔައީ 2010 ވަނަ އަހަރު އެވެ. ޗެމްޕިއަންސް ލީގް 13 ފަހަރު ކާމިޔާބު ކޮށް، އެ މުބާރާތުގެ އެންމެ ކާމިޔާބު ޓީމަކީ ރެއާލް މެޑްރިޑެވެ.\nރޭ ޑޯޓަމުންޑާއި ޓޮޓެންހަމް ކުޅުނު މެޗު 1-0 ން ކާމިޔާބު ކޮށް ޓޮޓެންހަމް ވަނީ ކްއާޓާ ފައިނަލަށް ދަތުރު ކޮށްފަ އެވެ.\nޑިމާރިއާގެ ދެ ގޯލުން ރެއާލްއަށް ހިތްދަތި ބައްޔެއް